Published Time: 1128\nDeadline: 10 October 2019 1200\nމަސައްކަތު ވަޒީފާގެ ފުރުސަތު\nސަޕޯޓިންގ ކޯ އެލަވަންސް -/1200ރ\nޮންމެ ދުވަހަކު ސާފްކުރަންޖެހޭ އެސެމްބްލީ ބާއްވާ ސަރަހައްދު ކުނިކަހައި ސާފްކޮށް ބެލެހެއްޓުން\nކޮންމެ ދުވަހަކު އޮފީސް ސްޓާފް ރޫމް އަދި ދަރިވަރުންނާއި މުވައްޒަފުންގެ ފާހާނާތައް ސާފްކުރުން\nކޮންމެ މަހަކު އެއްފަހަރު ސްކޫލުގެ ފަންކާތަކާއި ދޮރުތަކުގެ ހިރަފުސް ފޮޅައި ސާފްކޮށް ބެލެހެއްޓުން\nސްކޫލުގެ ދަރިވަރުން ފެންބޯން ބޭނުންކުރާ ތާނގީ ތައް ސާފްކޮށް ވަޅު ސާފްކޮށް ބެލެހެއްޓުން\nސްކޫލުގައި ބޭއްވޭ އިތުރު ހަރަކާތްތަކާއި ހާއްސަ ރަސްމިއްޔާތުތަކަށް ބޭނުންވާ އެހީތެރިކަން ފޯރުކޮށްދިނުމާއި އަދި ރަސްމީ ދުވަސްތަކުގައި ސްކޫލު އޮފީހުން އަންގާ ވަޒީފާ އާއި ގުޅުންހުރި\n1- ލިޔަންކިޔަން އެގުން\nނޯޓް: ލިޔަން ކިޔަން އެގޭކަން ދެނެގަންނާނީ ދަށްވެގެން ގްރޭޑް5ނިންމި ކަމުގެ ލީވިންގ ސެޓްފިކެޓް ނުވަތަ ލިޔަން ކިޔަން އެގޭކަމަށްބަޔާންކޮށް ސަރުކާރުގެ ކަމާބެހޭ އިދާރާތަކުން ދޫކުރާ ލިޔުމަށް ބަލައިގެންނެވެ.\nވަޒީފާއަށް އެންމެ ޤާބިލުމީހަކު ހޮވުމަށްޓަކައި ބޭއްވޭ އިންޓަވިއުއަށް ބަލައިގެން.\nމަޤާމަށް އެދި ހުށައަޅަންޖެހޭ ތަކެތި ހުށައަޅާނީ 10 އޮކްޓޫބަރު 2019ވާ ބުރާސްފަތި ދުވަހުގެ މެންދުރުފަހު 12:00ގެ ކުރިން، ރަތަފަންދޫ ސްކޫލަށެވެ.\nއެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަންބާޠިލުކުރެވޭނެއެވެ\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލްސް އޮންނާނީ، 13 އޮކްޓޫބަރު 2019 އާއި 17 އޮކްޓޫބަރު 2019 އާއި ދެމެދުގެ ތާރީޚެއްގައި، ރަތަފަންދޫ ސްކޫލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n3 ސަފަރު 1441


vnews - Haraankoaruvumakee kuriaran oiy harugandakah hadhaifi: Maumoon\nހަރާންކޯރުވުމަކީ ކުރިއަރަން އޮތް ހަރުގަނޑަކަށް ހަދައިފި: މައުމޫން\nމުހައްމަދު ސައީދު ޖޭޕީ ދޫކުރައްވާ ޕީޕީއެމަށް ވަޑައިގެންނެވި ދުވަހު މުހައްމަދު ސައީދުގެ ފޯމާ ރައީސް މައުމޫން އަބްދުލް ގައްޔޫމް ހަވާލުވެވަޑައިގަންނަވަނީ -- ފޮޓޯ: ވަގުތު\nކުރީގެ ރައީސް މައުމޫން އަބްދުﷲ ގައްޔޫމް އިކޮނޮމިކް މިނިސްޓަރު މުހައްމަދު ސައީދަށް ނުސީދާ ކޮށް ވަރަށް ބޮޑަށް ފާޑު ވިދާޅުވެއްޖެ އެވެ.\nރައީސް މައުމޫން، މިނިސްޓަރު މުހައްމަދު ސައީދަށް އަމާޒުކުރައްވާ ޓްވީޓާގައި ފާޑު ވިދާޅުވެފައި މިވަނީ އިއްޔެރޭ އއ. މަތިވެރީގައި ޕީޕީއެމުން ބޭއްވި ޖަލްސާއެއްގައި ޖުމްހޫރީ ޕާޓީގެ ލީޑަރު ގާސިމް އިބްރާހީމަށް އަމާޒުވާ ގޮތަށް މުހައްމަދު ސައީދު ދެއްކެވި ވާހަކަފުޅަކާ ގުޅިގެން މިނިސްޓަރު ސައީދަށް އެތައް ބައެއްގެ ފާޑުކިޔުން ރައްދުވެފައިވާ ވަގުތެއްގަ އެވެ.\nމަތިވެރި ޖަލްސާގައި މިނިސްޓަރު ސައީދު ވިދާޅުވީ އަރިއަތޮޅު ތަރައްގީ ނުވެ އޮތީ އިދިކޮޅު ޕާޓީތައް އެ އަތޮޅުގެ ތަރައްގީއަށް ހުރަހަކަށް ވެފައި އޮތުމުން ކަމަށެވެ.\nސައީދަށް ނުސީދާކޮށް ރައްދުދެއްވަމުން ރައީސް މައުމޫން ވިދާޅުވީ ތިމާއަށް ކުރިއެރުމާ މަތިވެެރި މަގާމާ ޝުހުރަތު ހޯދައިދިން ބަޔަކަށް "ހަރާންކޯރު" ވުމަކީ މިއަދުގެ ސިޔާސީ މައިދާނުގައި ކުރިއެރުމަށް އޮތް ހަރުގަނޑަކަށް ވެއްޖެ ކަމަށެވެ. އެކަމަކު އެކަން އެހެން ކުރި ބަޔަކަށް އަންނަން އޮތް ޖީލު ތަކުގެ މަލާމަތް ރައްދު ވާނެ ކަމަށްވެސް މައުމޫން ވަނީ ވިދާޅުވެފަ އެވެ.\nމިނިސްޓަރު ސައީދަށް ރައްދުދެއްވި ބައެއް ބޭފުޅުން ވިދާޅުވީ ޖުމްހޫރީ ޕާޓީގެ ލީޑަރު ގާސިމް އިބްރާހީމަށް އަމާޒުވާ ގޮތަށް މިނިސްޓަރު ސައީދު ފާޑު ވިދާޅުވަނީ މުހައްމަދު ސައީދު އަހްލާގު ވަރަށް ބޮޑަށް ގޯސްވެ މަގާމުގައި ދަހިވެތި ކަމުގައި ކަމަށެވެ. މިނިސްޓަރު ސައީދަށް ކިޔަވާ ދެއްވާ މަތީ މަގާމުތައް ގާސިމް ހޯއްދަވައިދެއްވުމުން ގާސިމަށް އަމާޒުވާ ގޮތަށް ފާޑު ވިދާޅުވުމުގެ އެއްވެސް ހައްގެއް މިނިސްޓަރު ސައީދަށް ނޯންނާނެ ކަމަށްވެސް ސައީދަށް ފާޑު ވިދާޅުވާ ބޭފުޅުން ގެންދަވަނީ ވިދާޅުވަމުންނެވެ.\nމިނިސްޓަރު ސައީދު، ޖުމްހޫރީ ޕާޓީގެ ލީޑަރު ގާސިމް އިބްރާހިމަށް އަމާޒުވާ ގޮތަށް ފާޑުވިދާޅުވުމުން ގާސިމް ވެސް އިއްޔެ ވަނީ ވަނީ އެކަމާ ގުޅިގެން ޓްވީޓެއް ކުރައްވާފަ އެވެ. އެގޮތުން ގާސިމް ވިދާޅުވީ ޖަނަވާރުން ވެސް އެސޮރު ގެންގުޅޭ ބަލާބޮޑުކޮށް ވަރުގަދަ ސޮރަކަށް ހެދި މީހާ ދަންނަ ކަމަށެވެ.\n"މިސާލަކަށް ކުއްތާ އެ ސޮރު ބެލެހެއްޓި މީހާ ސަލާމަތްކުރުމަށް ފުރާނަ ދުއްވާލާ ނޫންތޯ؟؟؟ ރާމާމަކުނު ވެސް ހެޔޮކަމެއް ކޮށްދިން މީހާ ދަނޭ ދެެއްތޯ؟؟؟ އެކަމަކު....... ގާސިމް،" ދޭތެރެއަކުން މުހައްމަދު ސައީދު، ގާސިމަށް އަމާޒުވާ ގޮތަށް ފާޑު ވިދާޅުވާތީ އެކަމުގެ ރައްދުގައި ގާސިމް ވިދާޅުވެފައިވެ އެވެ.


Mi Aharuge Fitr Eid Namaadhu Geygai Kuraa Gothah Hamajassaifi | ungoofaaru.com\nބަނޑޭރިގަނޑު/ޚަބަރު/މިއަހަރުގެ ފިޠިރު ޢީދު ނަމާދު ގޭގައި ކުރާ ގޮތަށް ހަމަޖައްސައިފި\nމިއަހަރުގެ ފިޠިރު ޢީދު ނަމާދު ގޭގައި ކުރާ ގޮތަށް ހަމަޖައްސައިފި\nމުނާޒު މުޙައްމަދު 18 މެއި 2020\n1 67 މިނެޓެއް ނުވަނިސް ކިޔާލެވޭ\nމި އަހަރުގެ ފިޠުރު ޢީދު ނަމާދު ގޭގައި ކުރާ ގޮތަށް އިސްލާމިކް މިނިސްޓްރީން ހަމަޖައްސައިފިއެވެ. އިސްލާމިކް މިނިސްޓްރީން ނެރުނު ސާކިއުލާއެއްގައި ބުނެފައިވާ ގޮތުގައި މި ގޮތަށް ހަމަޖައްސާފައި ވަނީ މިހާރު ރާއްޖޭގައި ހަލުވިކަމާއެކު ފެތުރެމުންދާ ކޮވިޑް-19 ވައިރަހުގެ ސަބަބުން ގިނަ ބަޔަކު އެއްތަނަކަށް އެއްވެ އުޅުމަކީ ރައްކާތެރިކަމަށްނުވާތީއެވެ.\nއިސްލާމިކް މިނިސްޓްރީން ނެރުނު ސާކިއުލާގައި ބުނެފައިވާ ގޮތުގައި ޝަރުޢީ އުޒުރެއްގެ ސަބަބުން ޢީދު ނަމާދުގެ ޢާންމު ބޮޑު ޖަމާޢަތް ޤާއިމް ނުކުރެވޭނެ ފަދަ ޙާލަތެއް މެދުވެރިވެއްޖެ ނަމަ، ފަރުދީގޮތުން ގޭގައި ތިބެގެން ޢީދު ނަމާދު ކުރުން ޝަރުޢުވެގެންވާ ކަމަށާއި ޝަރުޢީ އުޒުރެއްގެ ސަބަބުން ޢީދު ނަމާދުގެ ޖަމާޢަތް ފާއިތުވެއްޖެ ނަމަ އަނަސްގެ ފާނު ގޭގައި އަހުލުންނާއެކު ޢީދު ނަމާދު ކުރައްވާކަން ޞައްޙަ ރިވާޔަތްތަކުން ވާރިދުވެގެން އައިސްފައިވެއެވެ.\nއިސްލާމިކް މިނިސްޓްރީގެ ސާކިއުލާގައި ބުނެފައި ވަނީ ޢީދުގެ ބޮޑު ޖަމާޢަތް ނުހެދުނު ކަމުގައި ވިޔަސް ގޭގައި ޢީދު ނަމާދު ކުރުމަށާއި، ގިނަގިނައިން ތަކުބީރު ކިޔާ، ދުޢާކޮށް، ޝަރުއީ ހަމަތަކުގެ މަތިން ރައްކާތެރިކަމާއެކު ގޭގެ އަހުލުންނާއެކު ޢީދުގެ އުފާ ފާޅުކުރުމަށް ހުރިހާ ރައްޔިތުންނަށް ނަސޭހަތްތެރިވާ ކަމަށެވެ.\nbali neh rahrashugai keevvegenbaa jamaa athuga namaadhu nukurevenvee. emme fahun America in bali filaigen dhandhen ves thigothah dheme hettidhaane


އދ. ގެ އިންސާނީ ހައްގުތަކާ ބެހޭ ކޮމިޝަނުން އަދީބާއި ބައްދަލުކޮށްފި – Dhen.mv\nއދ. ގެ އިންސާނީ ހައްގުތަކާ ބެހޭ ކޮމިޝަނުން އަދީބާއި ބައްދަލުކޮށްފި\nJanuary 27, 2020 - 11:06 pm\nއދ. ގެ އިންސާނީ ހައްގުތަކާއި ބެހޭ ކޮމިޝަނުން ކުރީގެ ނައިބު ރައީސް އަހުމަދު އަދީބާއި މިއަދު ބައްދަލުކުރައްވައިފިއެވެ.\nއަދީބު ނިސްބަތްވެ ވަޑައިގަންނަވާ މޯލްޑިވްސް ތާޑްވޭ ޑިމޮކްރޭޓްސް (އެމްޓީޑީ) އިން ކުރި ޓްވީޓެއްގައި ބުނީ އަދީބާއި އެ ކޮމިޝަނުގެ އޮފިޝަލުން ބައްދަލު ކުރެއްވީ އިއްޔެ ކަމަށާއި އެ ބައްދަލުވުމުގައި އަދީބުގެ މައްޗަށް މިހާރު ޝަރީއަތުގައި ހުރި މައްސަލަތަކާ ބެހޭގޮތުން މަޝްވަރާ ކުރެވުނު ކަމަށެވެ.\nއަދި ސިޔާސީ އަދި މަދަނީ ހައްގުތަކާ ބެހޭ ބައިނަލްއަގުވާމީ މުއާހަދާއާ ގުޅޭ ގޮތުންނާއި ރާއްޖޭގައި އަމަލުކުރަމުންދާ އިންސާނީ ހައްގުތަކާ ބެހޭ ގާނޫނާ ގުޅޭގޮތުން ވެސް މަޝްވަރާ ކުރެވުނު ކަމަށް އެމްޓީޑީން ބުނެއެވެ.\nމި ބައްދަލުވުމުގައި އަދީބު ވަނީ އެމްޓީޑީގެ މަސައްކަތާއި އަސާސްތަކުގެ މައުލޫމާތު ވަފްދުގެ ބައިވެރިންނަށް ފޯރުކޮށްދީ، އެޕާޓީއަކީ ހުރިހާ ބާވަތެއްގެ ހަރުކަށިކަމާއި ރުޅިވެރިކަމާއި ދެކޮޅު ޕާޓީއެއްކަމަށް ވެސް ވިދާޅުވެފައެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ހިންގި އެމްއެމްޕީއާރްސީގެ ހިޔާނާތުގެ މައްސަލައާ ގުޅިގެން އެ ސަރުކާރުގައި ޓޫރިޒަމް މިނިސްޓަރުކަން ވެސް ކުރެއްވި އަދީބުގެ މައްޗަށް 33 އަހަރުގެ ޖަލު ހުކުމެއް ވަނީ އިއްވާފައެވެ. ނަމަވެސް ފަހުން މަތީ ކޯޓުތަކުން ވަނީ އެ ހުކުމްތައް ބާތިލްކޮށްފަ އެވެ.\nނަމަވެސް އެމްއެމްޕީއާރުސީގެ ޚިޔާނާތުގެ މައްސަލާގައި އޭގެފަހުން ވެސް އަދީބުގެ މައްޗަށް ވަނީ7ދަޢުވާއެއް އުފުލާފައެވެ.\nމި ދައުވާތަކަކީ ހިޔާނާތްތެރިވުމުގައި ބައިވެރިވުމުގެ ދެ ދައުވާ އާއި މަނީ ލޯންޑްރިންގެ ދެ ދައުވާ އަކާއި މަގާމުގެ ނުފޫޒު ބޭނުން ކޮށްގެން ނާޖާއިޒް ފައިދާ ހޯދުމުގެ ދައުވާ އަކާއި ރަސްމީ ހައިސިއްޔަތު ނަހަމަ ގޮތުގައި ބޭނުން ކުރުމުގެ ދައުވާ އެކެވެ.


Alhugandakee makunudhoo dhaairaage zuvaanunge unmeedhu: raaee\nއަޅުގަނޑަކީ މަކުނުދޫ ދާއިރާގެ ޒުވާނުންގެ އުންމީދު: ރާއީ\nމަކުނުދޫ ދާއިރާއަކީ ވޭތުވެދިޔަ އަހަރުތަކުގައި ވަރަށް ނިކަމެތިކޮށް އޮތް ދާއިރާއެއް ކަމަށާއި އެޖެންޑާ 19 ގެ ތެރެއިން އެދާއިރާއަށް ތަރައްގީ ގެންނާނެކަމަށް މަކުނުދޫ ދާއިރާގެ އެމްޑީޕީގެ ކެންޑިޑޭޓް މުހައްމަދު ރާއީ ވިދާޅުވެއްޖެ އެވެ.\nރާއީ މިހެން ވިދާޅުވީ ޕަބުލިކް ސާރވިސް މީޑިއާ (ޕީއެސްއެމުން) ގެނެސްދޭ މަޖިލިސް ބަހުސްގައި މިއަދު ވާހަކަދައްކަވަމުންނެވެ.\nރާއީ ވިދާޅުވީ ދާއިރާގެ ޒުވާނުންގެ އުންމީދަކީ އެބޭފުޅާ ކަމަށާއި ދާއިރާގެ ތަރައްގީ އާއި ޒުވާނުންގެ ކުރިއެރުން ގެންނާނީ އެޖެންޑާ 19 މަޖިލީހުން ތަންފީޒުކޮށްގެން ކަމަށެވެ. އޭނާއަކީ ސަރުކާރުގެ ތެރެއިން އައިސްފައިހުރި ކެންޑިޑޭޓެއްކަމަށްވާއިރު ދާއިރާއަށް ބޭނުންވާ ކަންތައްތައް ކުރެވޭނީ އޭނާއަށް ކަމަށެވެ.\nރަށުގެ ދާއިރާގެ ތަރައްގީއަށް ކަންތައްތައް ކުރެވޭނީ ސަރުކާރު ކެންޑިޑޭޓަކަމަށް އޭނާ ވިދާޅުވި އެވެ.\nއެޖެންޑާ 19 ގައި ހުރި ކަންތައްތައް ތަންފީޒުކޮށް ދާއިރާ ތަރައްގީކުރާނެކަން ސަރުކާރުން ރައްޔިތުންނަށް ދައްކާނެކަމަށް ރާއީ ވިދާޅުވި އެވެ. ދާއިރާގައި ގިނަ މައްސަކަތެއް ހުރި ކަމަށާއި އެކަންކަން ހައްލުކުރެވޭނީ އެ ދާއިރާތަކަށް ތަރައްގީ ގެނެވިގެން ކަމަށެވެ.\nރައްޔިތުންގެ ފުއްދުންތެރިކަން އިތުރުކޮށް މައްސަލަތައް ހައްލު ހޯދައިދޭނެކަމަށް ވިދާޅުވަމުން ރާއީ ވިދާޅުވީ އެޖެންޑާ 19 އަކީ ހުރިހާ ކުލައެއްގެ މީހުން ތަރައްގީ އާއި ފުއްދުންތެރިކަން ގެނެސްދޭނެ އެޖެންޑާއެއް ކަމަށެވެ. ކުމުންދޫއަށް ނިސްބަތްވާ ރާއީ ވިދާޅުވީ ކައުންސިލްތަކަށް މާލީ ބާރުވެރިކަން ފޯރުކޮށްދީ ރަށުވަންތަކަން ގެނުވާނެ ކަމަށެވެ.


Pre medicine course thah gabool kurun Raajje in huttaalaifi | Mihaaru\nހެލްތް މިނިސްޓްރީ ހިންގާ ބިލްޑިން: ޕްރީ މެޑިސިން ކޯސްތައް ގަބޫލުކުރުން މިއަދުން ފެށިގެން ވަނީ ހުއްޓާލާފައި --ފޮޓޯ/މިހާރު\nޑޮކްޓަރުކަން ކިޔެވުމަށް ހަދާ ޕްރީ މެޑިސިން ކޯސްތައް ގަބޫލުކުރުން ރާއްޖެއިން ހުއްޓާލައިފި\n14 ޖެނުއަރީ 2019 - 11:38 23 comments\nޑޮކްޓަރު ކަމުގެ ކޯހަށް ޝަރުތު ހަމަ ކުރުމަށްޓަކައި ހަދާ ޕްރީ މެޑިސިންގެ ކޯސްތަކާއި ސެޓްފިކެޓްތައް ގަބޫލުކުރުން މިއަދުން ފެށިގެން ހުއްޓާލަން މެޑިކަލް އެންޑް ޑެންޓަލް ކައުންސިލުން ނިންމައިފި އެވެ.\nޕްރީ މެޑިސިންއަކީ ޑޮކްޓަރު ކަމުގެ ކޯސް (އެމްބީބީއެސް) ނުވަތަ ޑެންޓިސްޓް ކޯސް (ބީޑީއެސް) ކޯހަށް ޝަރުތު ހަމަ ކުރުމަށްޓަކައި ޖީސީއޭ އޭ ލެވެލްގެ ބަދަލުގައި ހަދާ އެއް އަހަރުގެ ކޯހެކެވެ. ޕްރީ މެޑިސިން ކޯސްތައް ރާއްޖެއިން ބޭރުގައި މިހާރު ވެސް ހިންގަ އެވެ.\nމެޑިކަލް އެންޑް ޑެންޓަލް ކައުންސިލުން ނެރުނު އިއުލާނެއްގައި ވަނީ ޕްރީ މެޑިސިން ގަބޫލުކުރުން ހުއްޓާލަން ނިންމީ ބައެއް ގައުމުތަކުގެ ޕްރީ މެޑިސިން ކޯސްތައް ފަރުމާ ކޮށްފައިވާ ގޮތުން ދަރިވަރުންގެ ފެންވަރު ދަށްވާ ކަމަށް ފާހަގަ ކުރެވޭތީ ކަމަށެވެ. އަދިި އެއް އަހަރުގެ މުއްދަތަށް ޕްރީ މެޑިސިން ކޯސް ހިންގުމުގައި ނަމުގައި ބައެއް ގައުމުތަކުން ހަ މަސް ދުވަހުގެ މުއްދަތަށް ވެސް އެ ކޯސް ހިންގާ ކަމަށް އެ ބަޔާނުގައިވެ އެވެ.\nއެ ބަޔާނުގައިވާ ގޮތުން ވޭތުވެދިޔަ ތަނުގައި ދިވެހި ދަރިވަރުންނަށް އަމާޒު ކޮށްގެން ބޭރުގައި ކުރިއަށް ގެންދިޔަ ޕްރީ މެޑިސިން ކޯސްތަކުގެ ސަބަބުން ދަރިވަރުންނަށް ނަފްސާނީ ގޮތުންނާއި މާލީގޮތުންނާއި ގެއްލުން ލިބިފައިވާ ކަމުގެ ޝަކުވާ ވެސް އެ ކައުންސިލަށް ލިބިފައިވެ އެވެ. އަދި ދުނިޔޭގެ އެހެން ގައުމުތަކުގައި ވެސް އެއް އަހަރުގެ ޕްރީ މެޑިސިން ކޯހެއް ނިންމިޔަސް، ޑޮކްޓަރު ކަމުގެ ނުވަތަ ޑެންޓިސްޓް ކަމުގެ ކޯހަށް ވަނުމުގެ ޝަރުތު ފުރިހަމަވީ ކަމަށް ނުބަލާ ކަމަށް ވެސް އެ ބަޔާނުގައިވެ އެވެ.\nއެ ބަޔާނުގައިވާ ގޮތުން ޕްރީ މެޑިސިން ސެޓްފިކެޓްތައް ބަލައިގަތުން ހުއްޓާލިޔަސް، ބައެއް ފަރާތްތައް އެ އުސޫލުން އިސްތިސްނާވާނެ އެވެ. އެގޮތުން މިހާރު ޕްރީ މެޑިސިން ހަދަމުންދާ ފަރާތްތަކާއި މިއަހަރުގެ ޕްރީ މެޑިސިން ޕްރޮގްރާމަކުން ޖާގަ ލިބި، ފައިސާ ދައްކާފައިވާ ފަރާތްތައް އެ އުސޫލުން އިސްތިސްނާވާނެ އެވެ.\nމީގެ އިތުރުން ޕްރީ މެޑިސިން ނިންމުމަށް ފަހު މިހާރު ޑޮކްޓަރު ކަން ނުވަތަ ޑެންޓިސްޓް ކަން ހަދަމުންދާ ފަރާތްތަކާއި ޕްރީ މެޑިސިން ނިންމުމަށް ފަހު، މެޑިކަލް ނުވަތަ ޑެންޓަލް ކޮލެޖަކުން މިހާރު ޖާގަ ހޯދަމުންދާ ފަރާތްތައް ވެސް އެ އުސޫލުން އިސްތިސްނާވާނެ ކަމަށް އެ ބަޔާނުގައިވެ އެވެ.\nއިތުރު ލިޔުންތައް ސިއްހަތު ތައުލީމް ހޮސްޕިޓަލް ޑޮކްޓަރުން މަތީ ތައުލީމު ބޭސް\nލަންކާގައި މެޑިސިން ކިޔަވަން އަހަރަކު 20 ޖާގަ ދެނީ\nފައިސަލްގެ ޓްވީޓުން މިނިސްޓަރު ކަންބޮޑުވެވަޑައިގެންފި!


ދަނޑުވެރިންގެ ދުވަހަކީ އޮކްޓޫބަރު 15 ކަމުގައި ކަނޑައަޅައިފި – Dhen.mv\nދަނޑުވެރިންގެ ދުވަހަކީ އޮކްޓޫބަރު 15 ކަމުގައި ކަނޑައަޅައިފި\nFebruary 11, 2020 - 9:13 pm\nކޮންމެ އަހަރެއްގެ އޮކްޓޫބަރު މަހުގެ 15 ވަނަ ދުވަސް ދަނޑުވެރިންގެ ދުވަހުގެ ގޮތުގައި ފާހަގަކުރުމަށް، ރައީސް އިބްރާހީމް މުޙައްމަދު ޞާލިޙް މިއަދު ނިންމަވައިފިއެވެ.\nރައީސް އޮފީހުން ބުނީ ދަނޑުވެރިންގެ ދުވަހުގެ ނަމުގައި ދުވަހެއް ފާހަގަކުރެއްވުމަށް ނިންމެވި މައިގަނޑު މަޤްޞަދުތަކުގެ ތެރޭގައި، ދިވެހިރާއްޖޭގެ ކާނާގެ ޔަޤީންކަން ކަށަވަރުކުރުމުގެ ގޮތުން ދަނޑުވެރިންކުރާ ބުރަ މަސައްކަތުގެ އަގު ވަޒަންކުރުމާއި، ދަނޑުވެރިކަމުގެ މަސައްކަތް ރާއްޖޭގެ އިޤްތިޞާދުގައި ޙިއްސާކުރާ މިންވަރު އިތުރުކުރުމަށްޓަކައި ޒުވާނުންނާއި މަސައްކަތްކުރާ ޢުމުރުގެ މީހުން ދަނޑުވެރިކަމަށް ޝައުޤުވެރިކުރުވުން ހިމެނޭ ކަމަށެވެ.\nމީގެ އިތުރުން ރާއްޖޭގެ އެކި ކަންކޮޅުތަކުގައި ދަނޑުވެރިކަމުގެ އެކި މަސައްކަތްތަކުގައި ޙަރަކާތްތެރިވާ ފަރާތްތައް އެއްތަނަކުން ބައްދަލުވެ، އެފަރާތްތަކަށް ކުރިމަތިވަމުންދާ ހުރަސްތަކާއި ދަތި ކަންކަން ފާހަގަކޮށް އެ ކަންކަން ޙައްލުކުރުމަށް ކުރެވިދާނެ ކަންކަމާމެދު މަޝްވަރާކުރުމުގެ ފުރުޞަތު ހޯދައިދިނުމާއި، ތިމާވެށްޓަށް އަންނަމުންދާ ބަދަލުތަކުގެ ސަބަބުން ދަނޑުވެރިކަމަށް ހުރި ގޮންޖެހުންތަކަށް ހައްލު ހޯދުމަށްޓަކައި އެކަމަށް އެންމެ އެކަށޭނަ އައު ފަންނުތައް ދަނޑުވެރިންނަށް ތަޢާރަފުކުރުންވެސް ހިމެނޭ ކަމަށް ރައީސް އޮފީހުން ބުނެއެވެ.\nކޮންމެ އަހަރެއްގެ އޮގަސްޓްމަހުގެ 10 ވަނަ ދުވަހުގައި ދަނޑުވެރިންގެ ދުވަސް ފާހަގަކުރެއްވުމަށް 2009 ވަނަ އަހަރު ހަމަޖައްސަވާފައިވީނަމަވެސް ވޭތުވެ ދިޔަ އަހަރުތަކުގެ ތެރޭގައި ތަފާތު އެކި ސަބަބުތަކާ ހުރެ މިދުވަސް ފާހަގަކޮށްފައިވަނީ އަހަރުގެ ކޮންމެވެސް އެހެން ދުވަހެއްގައެވެ.


Supply and delivery of Corrugated Flexible Pipes, HDPE Pipe & UPVC Pipes (2nd Announcement)\nރޯޑް ޑިވެލޮޕްމެންޓް ކޯޕޮރޭޝަން އަށް ބޭނުންވާ "އެޗް.ޑީ.ޕީ.އީ. ޕައިޕް، ޔޫ.ޕީ.ވީ.ސީ ޕައިޕް އަދި ފްލެކްސްސސިބަލް ޕައިޕް" ސަޕްލައި ކުރުމަށް ކޯޓޭޝަން/ޕްރޮޕޯސަލް ހޯދުމާ ގުޅޭ (2 ވަނަ އިޢުލާން)\nމި ކޯޕަރޭޝަންގެ ބޭނުމަށް އެޗް.ޑީ.ޕީ.އީ. ޕައިޕް، ޔޫ.ޕީ.ވީ.ސީ ޕައިޕް އަދި ފްލެކްސްސސިބަލް ޕައިޕް ގަންނަން ބޭނުންވެގެން ކުރެވުނު އިޢުލާން (RDC-IUL/PROC/2020-71) އަށް އެކަށީގެންވާ ތަރުޙީބެއް ލިބިފައިނުވާތީ އަލުން އިޢުލާންކުރަމެވެ. ގަންނަން ބޭނުންވާ ތަކެތީގެ ތަފްސީލް ތިރީގައި އެވަނީއެވެ.\nHDPE pipe 200mm (Black Colour) (SDR17 , PN10), Bell End (Length 5.8m)\nUPVC Pipe 150mm (Grey/Blue) – D (Min): 165.7, E(Min): 70, (Please refer to the attached document for more details) (Length 5.8m)\nUPVC Pipe 100mm (Grey/Blue) (Please refer to the attached document for more details) (Length 5.8m)\n4inch corrugated flexible pipe (Colour: Grey)\nStrength: minimum 6kpa\nThickness: Minimum 3mmm\nInternal dimeter: 200mm (tolerance 0f 5mm)\nMaterial: HPE or equivalent flexible pipe\n8 inch corrugated flexible pipe (Colour: Black/Grey)\nMaterial: HPE or equivalent flexible pipe)\nގަންނަން ބޭނުންވާތަކެތީ އިތުރު މަޢުލޫމާތު މި އިޢުލާނާއިއެކު އެއްކަރުދާސްކުރެވިފައިވާ ސަބްމިޝަން ފޯމުގައި ހިމެނިފައިވާނެއެވެ.\nޑެލިވަރ ކުރަން ޖެހޭތަން: އާރ.ޑީސީ. ސައިޓް، މާލެ'\nޝައުގުވެރިވާ ފަރާތްތަކުން މަތީގައި ބަޔާންކުރެވިފައިވާ2ލޮޓްގެ ތެރެއިން މަދުވެގެން 1 ލޮޓަށް ޕްރޮޕޯސަލް ހުށަހެޅިދާނެއެވެ.2ލޮޓް އިވެލުއޭޓް ކުރާނީ ވަކިންނެވެ.\nމި ކޯޕަރޭޝަންގެ ޕޮލިސީގައި ވާ ގޮތުގެ މަތިން ކްރެޑިޓް މުއްދަތަކީ 30 ދުވަހެވެ.\nއިވެލުއޭޓްކުރުމުގައި ބަލާނެ ކަންތައްތައް (މާރކިންގް ކްރައިޓީރިއާ) :\nހުށަހަޅާ އަގަށް: 60%\nޑެލިވަރީ މުއްދަތު: 30%\n1- ސަބްމިޝަން ފޯމް، ފޯމުގައި ބަޔާންކޮށްފައިވާ ހުރިހާ ލިޔެކިޔުމަކާއި އެކު.\n2- ވެންޑަރ ރަޖިސްޓްރޭޝަން ފޯމް، (މި ކޯޕަރޭޝަންގައި ރަޖިސްޓްރީ ވެފައިވާ ފަރާތްތައް އަލުން "ވެންޑަރ ރަޖިސްޓްރޭޝަން" ފޯމް ހުށަހަޅާކަށް ނުޖެހޭނެއެވެ).\nވީމާ، ތަކެތި ސަޕްލައިކޮށްދިނުމަށް ޝައުގުވެރިވެލައްވާ ފަރާތްތަކުން، 20 ޖެނުއަރީ 2021 (ބުދަ) ދުވަހުގެ 10:00 އަށް މި ކުންފުނީގެ ހެޑްއޮފީހަށް ހާޒިރުވެ ޕްރޮޕޯސަލް / ކޯޓޭޝަން ހުށަހެޅުއްވުން އެދެމެވެ. މިކަމާގުޅޭ ގޮތުން އިތުރު މަޢުލޫމާތެއް ސާފުކުރައްވަން ބޭނުންފުޅުވެލައްވާނަމަ ތިރީގައިވާ އީމެއިލްއެޑްރެހަށް 17 ޖެނުއަރީ 2021 ވަނަދުވަހުގެ 12:00 ގެކުރިން އީމެއިލް ކުރެއްވުންް އެދެމެވެ.\nސުންގަޑި: 20 ޖަނަވަރީ 2021 1000


ފަތުރުވެރިކަމުގެ ސިނާޢަތަށް ކުރިމަތިވެފައިވާ ގޮންޖެހުންތައް ދެނެގަތުމަށް "ރާސްތާ"ގެ ނަމުގައި ޚާއްސަ ވެބިނަރއެއް ފަތުރުވެރިކަމުގެ ސިނާޢަތަށް ކުރިމަތިވެފައިވާ ގޮންޖެހުންތައް ދެނެގަތުމަށް "ރާސްތާ"ގެ ނަމުގައި ޚާއްސަ ވެބިނަރއެއް\nފަތުރުވެރިކަމުގެ ސިނާޢަތަށް ކުރިމަތިވެފައިވާ ގޮންޖެހުންތައް ދެނެގަތުމަށް "ރާސްތާ"ގެ ނަމުގައި ބޭއްވުމަށް ހަމަޖެހިފައިވާ ވެބިނަރގެ ޕޯސްޓަރެއް--\nފަތުރުވެރިކަމުގެ ސިނާޢަތަށް ކުރިމަތިވެފައިވާ ގޮންޖެހުންތައް ދެނެގަތުމަށް ޚާއްސަ ވެބިނަރއެއް ބޭއްވުމަށް ދިވެހިރާއްޖޭގެ ޤައުމީ ޔުނިވަރސިޓީން ނިންމައިފިއެވެ.\nމި ވެބިނަަރއަކީ ދިވެހިރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް ހޮސްޕިޓަލިޓީ އެންޑް ޓޫރިޒަމް ސްޓަޑީޒްގައި ބެޗެލަރސް އޮފް އިންޓަރނޭޝަނަލް ޓޫރިޒަމް މެނޭޖްމަންޓް ކިޔަވަމުން އަންނަ ދަރިވަރުންތަކެއްގެ އިސްނެގުމާއެކު ބާއްވާ ވެބިނަރއެކެވެ. "ރާސްތާ" މި ނަމުގައި ކުރިއަށްގެންދާ މި ވެބިނަރ އޮންނާނީ 31 އޮކްޓޫބަރ 2020 ވާ ހޮނިހިރު ދުވަހުއެވެ.\nމިއީ ރާއްޖޭގެ ފަތުރުވެރިކަމުގެ ދާއިރާގައި ހަރަކާތްތެރިވަމުން އަންނަ ކުދި އަދި މެދު ފަންތީގެ ވިޔަފާރިތަކަށް އަމާޒުކޮށްގެން ކޯވިޑް-19ގެ ސަބަބުން އެ ވިޔަފާރިތަކަށް ކުރިމަތިވެފައިވާ ގޮންޖެހުންތައް ދެނެގަނެ، އެ ގޮންޖެހުންތައް ގިރާކޮށް ކުރިއަށްދެވޭނެ މަގެއް ދާއިރާގެ ތަޖުރިބާކާރުންގެ އެހީގައި ތަނަވަސްކޮށްދިނުމުގެ މަޤްޞަދުގައި ބާއްވާ ވެބިނަރއެކެވެ. އެގޮތުން މި ވެބިނަރގައި މައިގަނޑުގޮތެއްގައި ވާހަކަދެކެވޭނެ ދާއިރާތަކުގެ ތެރޭގައި ގެސްޓް ހައުސްތަކާއި ޓްރެވަލް އެޖެންސީތަކަށް ދިމާވާ ގޮންޖެހުންތަކާއި، ކޯވިޑް-19 ގެ މި ޙާލަތުން އަރައިގަނެ، ސިނާޢަތް އަލުން ކޮޅަށް ޖެހުމަށް ކުރެވިދާނެ މަސައްކަތްތަކާއި، އެކަންކަމުގައި ކަމާގުޅުންހުރި އިދާރާތަކަށް އަދާކުރެވިދާނެ ދައުރާއި، ދެމެހެއްޓެނިވި ގޮތެއްގައި މި ސިނާޢަތް ކުރިއެރުވުން ހިމެނެއެވެ.\n2 ސެޝަނަކަށް ބަހާލައިގެން ކުރިއަށްގެންދާ މި ވެބިނަރގެ ފުރަތަމަ ސެޝަން ޚާއްސަކޮށްފައިވަނީ ފަތުރުވެރިކަމުގެ ދާއިރާގައި ހަރަކާތްތެރިވާ ގެސްޓްހައުސް ވިޔަފާރިތަކަށެވެ. ހެނދުނު 10:00 އިން މެންދުރު 12:00 އަށް ކުރިއަށްދާ މި ސެޝަންގެ ޕެނަލްގައި ގެސްޓްހައުސް ވިޔަފާރިތަކުގެ އިސްވެރިންނާއި، ގެސްޓްހައުސް އެސޯސިއޭޝަންގެ އިތުރުން ޓޫރިޒަމް މިނިސްޓްރީން ބައިވެރިވާނެއެވެ. ދެވަނަ ސެޝަން ޓްރެވަލް އެޖެންސީތަކަށް ޚާއްސަކޮށްފައިވާއިރު، މި ސެޝަން އޮންނާނީ މެންދުރު 01:00 އިން 03:00 އަކަށެވެ. ދެވަނަ ސެޝަންގައި ޓްރެވަލް އެޖެންސީތަކާއި، މޯލްޑިވްސް އެސޯސިއޭޝަން އޮފް ޓްރެވަލް އެޖެންޓްސް އެންޑް ޓުއަރ އޮޕަރޭޓަރސް (މަޓާޓޯ) އާއި ޓޫރިޒަމް މިނިސްޓްރީގެ ބޭފުޅުން ޕެނަލިސްޓުންގެ ގޮތުގައި ބައިވެރިވާނެއެވެ.\n"ރާސްތާ" ވެބިނަރގައި ބެލުންތެރިންގެ ގޮތުގައި ބައިވެރިވެ، ޕެނަލިސްޓުންނަށް ސުވާލު ހުށަހެޅުމުގެ ފުރުޞަތު ހުރިހާ ގެސްޓްހައުސްތަކަށާއި، ޓްރެވަލް އެޖެންސީތަކަށް ވަނީ ހުޅުވާލާފައެވެ.\nރަނގަޅު. ކާމިޔާބު އިވެންޓަކަށް އެދެން


Basheeru ge verikan nimunas Sudan hamaeh akah neylhey!\nބަޝީރުގެ ވެރިކަން ނިމުނަސް ސޫދާނު ހަމައެއް ނުޖެހޭ!\nޙަރްތޫމްގައި މުޒާހަރާ ކުރާ މީހުން: މި އެންމެން ބުނަނީ މަދަނީ ސަރުކާރެއް ގާއިމް ކުރެވެންދެން މުޒަހަރާތައް ހުއްޓާ ނުލާނެ ކަމަށް\nސޫދާނުގެ ޓްރާންސިޝަނަލް މިލިޓަރީ ކައުންސިލުން މިހާރު ބުނަނީ އެ ގައުމުގައި ކުރިއަށްދާ މުޒާހަރާތައް ރޫޅާނުލާނެ ކަމަށެވެ. ރިޕޯޓްތައް ބުނާ ގޮތުގައި މުޒާހަރާތައް ކުރިޔަށްދާއިރު ސޫދާނުގެ ކުރީ ސަރުކާރުގެ އިސް ބައެއް ބޭފުޅުން މިހާރު ވަނީ ހައްޔަރު ކޮށްފަ އެވެ.\nކުރީގެ ސަރުކާރާއި އިދިކޮޅު ފަރާތްތަކުން އަވަހަށް ބޮޑުވަޒީރަކު ހޮވަން ބާރުއެޅުމުން މިލިޓަރޫ ކައުންސިލްގެ ތަރުޖަމާނު ވިދާޅުވަމުން ގެންދަވަނީ "އެކަމުގައި އެހީތެރިވާނެ" ކަމަށެވެ.\nތިރީސް އަހަރު ވަންދެން ވެރިކަން ކުރެއްވީ ކުރީގެ ރައީސް އުމަރު އަލްބަޝީރު މަގާމުން ދުރުކޮށްފައި ވަނީ ދިގު މުޒާހަރާތަކަކަށް ފަހު އެވެ. ނަމަވެސް މަދަނީ ސަރުކާރެއް ގާއިމް ކުރަންދެން މުޒާހަރާ ކުރުން ހުއްޓާނުލާނެ ކަމަށް ބުނެ އެ ގައުމުގެ ރައްޔިތުން ވެރިކަން ކުރާ ރަށް ޙަރްތޫމްގައިވާ ޑިފެންސް މިނިސްޓްރީ ކުރިމަތީގައި އިށީނދެގެން ތިބެ ދަނީ މުޒާހަރާއެއް ކުރަމުން ނެވެ.\nމުޒާހަރާ ކުރަން ތިބި މީހުންގެ ތެރެއަށް މިދިޔަ ހުކުރު ދުވަހު ބަޑިޖެހުމުން 16 މީހަކު މަރުވެ 20 މީހަކަށް އަނިޔާވެފައިވާކަމަށް ރޮއިޓާސް އާއި އަލްޖަޒީރާގެ ރިޕޯޓުތައް ބުނެ އެވެ.\nމިލިޓަރީ ކައުންސިލް ބުނަނީ ކީކޭ؟\nސުދާން ގައި ހިނގަމުންދާ މުޒާހަރާތަކުގެ ތެރެއިން\nއާދީއްތަ ދުވަހު ނޫސްވެރިންގެ ބައްދަލުވުމެއްގައި މިލިޓަރީ ކައުންސިލްގެ ތަރުޖަމާން މޭޖާ ޖެނެރަލް ޝަމްސުއްދީން ޝަންތޯ ވިދާޅުވީ މަދަނީ ސަރުކާރެއް ގާއިމް ކުރަން އެހީތެރި ވެދޭނެ ކަމުގެ ޔަގީންކަން ދެއްވާ ކަމަށެވެ.\n"ބޮޑުވަޒީރު އައްޔަން ކުރާނީ އަހަރެމެންނެއް ނޫން، އެމީހުން"، އިދިކޮޅު ޕާޓީތަކަށް ނިސްބަތް ކުރަމުން ތަރުޖަމާނު ވިދާޅުވި އެވެ.\nޝަންތޯ ވިދާޅުވާ ގޮތުގައި މުޒާހަރާ ރޫޅާލަން އެއްވެސް ކަމެއް ނުކުރާާނެ އެވެ. ނަމަވެސް އާންމު ދިރިއުޅުމަށް ފުރުސަތު ދީ މަގުތައް ބަންދު ނުކުރުމަށް އިލްތިމާސް ކުރާނެ އެވެ. އަދި ސުލްހަވެރިކަން ނަގާލަން ފުރުސަތެއް ނުދޭނެ ކަމަށްވެސް އޭނާ ވިދާޅުވެ އެވެ.\nމިލިޓަރީ ކައުންސިލުން މިހާތަނަށް ނިންމާފައިވާ ނިންމުންތަކުގެ ތެރޭގައި އަސްކަރިއްޔާ އާއި ފުލުހުންގެ އިސް މަގާމުތަކަށް ބޭފުޅުން އައްޔަން ކުރުން ހިމެނެ އެވެ.\nބާރުގަދަ ނެޝަނަލް އިންޓެލިޖަންސް އެންޑް ސެކިއުރިޓީ ސާވިސް (އެންއައިއެސްއެސް) ހިންގެވުމާ ހަވާލުވެ ހުންނެވި ސަލާހް އަބްދުﷲ ގޮޝް ވެރިކަން ވެއްޓުނުތާ 24 ގަޑިއިރު ނުވަނީސް މަގާމުން އިސްތިއުފާ ދެއްވުމާ ގުޅިގެން އެ މުއައްސަސާ ހިންގެވުމަށް ވެސް ބޭފުޅަކު އައްޔަންކޮށްފައި ވެއެވެ.\nކުރީގެ ސަރުކާރުން ހިންގި ކޮރަޕްޝަންގެ އަމަލުތައް ތަހުގީގު ކުރާ ކޮމިޓީއެއް އެކުލަވާލާފައިވާއިރު މީޑިއާގެ ފިއްތުންތަކާއި ސެންސަރު ކުރުން އުވާލުމަށް ފަހު މުޒާހަރާ ތެރޭގައި އާންމުންނަށް އެއްބާރުލުން ދިނުމުން ހައްޔަރު ކޮށްފައިވާ ފުލުހުންނާއި ސިފައިން ވަނީ ދޫކޮށްލާފައި ވެއެވެ.\nމީގެ އިތުރުން އެމެރިކާ އާއި އދ. އަށް ކަނޑައަޅާފައިވާ މަންދޫބުންވެސް ވަނީ މަގާމުތަކުން ވަކިކޮށްފަ އެވެ.\nސުދާންގައި މިވަނީ ކިހިނެއް؟\nމުޒާހަރާތައް ފެށިގެން އައީ ދިރިއުޅުމުގެ އަގު ރައްޔިތުންނަށް އަތް ނުފޯރާފަށަށް ދިއުމުންނެވެ. މިގޮތުން ފެށުނު މުޒާހަރާ ފުޅާވެގެން ދިޔައީ ރައީސް އަލް ބަޝީރުގެ ހުދުމުހުތާރު ވެރިކަން ނިމުމަކަށް ގެނައުމަށް ގޮވާލަމުން ނެވެ. ތިރީސް އަހަރުގެ ވެރިކަން ނިމުމަކަށް ގެނެވި ކުރީގެ ރައީސް މިލިޓަރީ ހައްޔަރުގެ ދަށަށް ގެންދިޔައީ މިދިޔަ ބުރާސްފަތި ދުވަހު އެވެ.\nނަމަވެސް ރައްޔިތުން ބޭނުންވަނީ މިލިޓަރީ ސަރުކާރެއް ނޫން ކަމަށާއި މަދަނީ ސަރުކާރެއް ކަމަށް ބުނެ މުޒާހަރާތައް ހުއްޓައެއް ނުލަ އެވެ.\nއަލްބަޝީރް އަށްފަހު ބާރުތައް ނެންގެވި އެ ގައުމުގެ ޑިފެންސް މިނިސްޓަރު އަދި ސެކިއުރިޓީ ޗީފް ސަލާހް ގޮޝް އިސްތިއުފާ ދެއްވުމުން ކައުންސިލްގެ އިސް ބޭފުޅަކަށް އައްޔަން ކޮށްފައިވަނީ ލެފްޓިނެންޓް ޖެނެރަލް އަބްދުލް ފައްތާހު އަބްދުލްރަޙްމާން ބުރްހާނެވެ.\nހޮނިހިރު ދުވަހު ގައުމާ މުހާތަބުކޮށް ވާހަކަފުޅު ދައްކަވަމުން ޖެނެރަލް ބުރްހާން ކުރީގެ ސަރުކާރު އެއްކޮށް މުލުހުން ލުހެލާނެ ކަމަަށް ވައުދުވެ ވަޑައިގަންނަވަމުން ވިދާޅުވަނީ އިންސާނީ ހައްގުތަކަށް އެއްބާރުލުން ދެއްވާނެ ކަމަށާއި މިހާރު ގައުމުގައި އޮތް ކާފިއު ނިމުމަކަށް ގެނެސް ހައްޔަރު ކޮށްފައިވާ ހުރިހާ ސިޔާސީ ބޭފުޅުން ވެސް ދޫކޮށްލާނެ ކަމަށެވެ.\nމުޒާހަރާ ކުރަން ތިބި ބައެއްގެ ގަޔަށް ބަޑިޖަހާ މަރާލި ބަޔަކު ހޯދާ އެބަޔަކަށް ހައްގު އަދަބު ދޭނެކަމަށް ވެސް ބުރްހާން ވިދާޅުވެފައި ވެއެވެ.\nނަމަވެސް މުޒާހަރާތައް ކުރިއަށް ގެންދިއުމުގައި އިސްކޮށް ހަރަކާތްތެރިވާ ސުދާން ޕްރޮފެޝަނަލް އެސޯސިއޭޝަން (އެސްޕީއޭ) އިން އެ ގައުމުގެ ރައްޔިތުންނަށް ބާރު އަޅަނީ ރައްޔިތުން ބޭނުންވާ ކަންތައް ހާސިލް ކުރެވެންދެން މުޒާހަރާތައް ކުރިއަށް ގެންދިއުމަށެވެ.\nކުރީގެ ރައީސް ވީތަނެއް ސިއްރުކޮށްފައިވީ ނަމަވެސް އެ މަނިކުފާނު ހުންނެވީ ރައްކާތެރި ތަނެއްގައި ކަމަށް މިލިޓަރީ ކައުންސިލުން ޔަގީންކޮށް ދެއެވެ.


SunOnline:2vana faharah covid ah positive viyas haassa haalathehgai beyhah beyrah fonuveytho balaanan: Dr. Afzal\nދެވަނަ ފަހަރަށް ކޮވިޑަށް ޕޮޒިޓިވް ވިޔަސް ހާއްސަ ހާލަތެއްގައި ބޭހަށް ބޭރަށް ފޮނުވޭތޯ މަސައްކަތްކުރާނަން: ޑރ. އަފްޒަލް\nމުހައްމަދު އައުޒަމް 17 Sep 2020, 00:39\nދަރުބާރުގޭގައި ގާއިމްކޮށްފައިވާ އެންއީއޯސީގައި ރޭ ބޭއްވި ނޫސްވެރިންގެ ބައްދަލުވުމުގައި ޑރ. އަފްޒަލް ވާހަކަ ދައްކަވަނީ --- ފޮޓޯ: އެންއީއޯސީ\nކޮވިޑް ޖެހި ރަނގަޅުވާފަހުން ދެވަނަ ފަހަރަށް ކޮވިޑަށް ޕޮޒިޓިވް ވިޔަސް ހާއްސަ ހާލަތެއްގައި ބޭހަށް ރާއްޖެއިން ބޭރަށް ފޮނުވޭތޯ މަސައްކަތްކުރާނެކަމަށް އައިޖީއެމްއެޗްގެ އެޕިޑެމޮލޮޖިސްޓް ޑރ. އިބްރާހިމް އަފްޒަލް ވިދާޅުވެއްޖެއެވެ.\nކޮވިޑް ޖެހޭ މީހަކު ބަލިން ރަނގަޅުވެ ނެގެޓިވް ވިޔަސް އެ ބަލީގެ ޑީއެންއޭ އެތިކޮޅުތައް ހަށިގަނޑުތެރޭ ތިން މަސް ދުވަސް ވަންދެން ހުރުމުގެ ފުރުސަތު އޮންނާތީ ތިން މަސް ތެރޭ ދެވަނަ ފަހަރަށް ކޮވިޑަށް ޕޮޒިޓިވްވުމުގެ ފުރުސަތު އޮވެެއެވެ.\nއެފަދަ ހާދިސާތަކާ ގުޅިގެން ރާއްޖެއިން ބައެއް މީހުންނަށް ބޭސްފަރުވާއަށް ރާއްޖެއަށް ބޭރަށް ދިއުމަށް ވަނީ ހުރަސް އެޅިފައެވެ.\nކޮވިޑާ ގުޅޭގޮތުން މިރޭ ހެލްތު އިމެޖެންސީ އޮޕަރޭޝަން ސެންޓަރުން ބޭއްވި ނޫސްވެރިންގެ ބައްދަލުވުމުގއި ޑރ. އަފްޒަލް ވިދާޅުވީ އެފަދަ ހާލަތްތަކާ ގުޅިގެން ރާއްޖެއިން ބޭރަށް ނުދެވެނީ އެހެންގައުމުތަކުން އަމަލުކުރާ ރައްކާތެރިމިންގަނޑުތަކުގެ ސަބަބުން ކަމަށެވެ. އަދި އެއްވެސް ވަރަކަށް ބަލިޖެހިފައި ހުންނަ މީހަކު އެ ގައުމަށް އެތެރެވާން ބޭނުންނުވަނީކަން އޭނާ ފާހަގަކުރެއްވިއެވެ.\n"އަޅުގަނޑުމެންްވެސް ބޭނުމެއް ނުވާނެ އެހެން ގައުމަކުން ޕޮޒިޓިވްވެފައި ހުރި މީހަކު ކަނޑައެޅިގަން ރާއްޖެ އަންނާކަށް. ހަގީގަތަކީ އޭނާއަށް ކުރިން ޖެހުނު އިންފެކްޝަނެއްގެ ސަބަބުން މިހާރުވެސް އޭނާގެ ކިބައިގައި މިހާރުވެސް ޑީއެންއޭ ފްރެގްމަންޓްތަކެއް ހުރެގެން ފޯލްސް ޕޮޒިޓިވްއެއް ދެއްކުންވެސްް އެކަށީގެންވޭ. އެހެންނަމަވެސް އެ ހާލަތުގައި ބަލާނީ ރައްކާތެރިކަމުގެ ސައިޑަށް. އޭގައި ވީހާވެސް ކަށަވަރުކުރެވޭ ގޮތަށް ބަލާނީ. އެހެންވީމާ އެ ރިސްކެއް ނަގާކަށް އެހެން ގައުމަކުން އެއްބަހެއް ނުވާނެ،" ޑރ. އަފްޒަލް ވިދާޅުވިއެވެ.\nއެފަދަ ހާލަތެއްގައި އެމީހަކު ޖެހޭނީ އެ ފްރެގްމަންޓްތައް ދަންދެން މަޑުކޮށްލަންކަމަށް ޑރ. އަފްޒަލް ވިދާޅުވިއެވެ.\n"އިމެޖެންސީ ހާލަތެއްގައި އަޅުގަނޑަށް ހީވަނީ މެޑިކަލް ޓީމަކުން ނުވަތަ އެޗްއީއޯސީގެ ނުވަތަ ހޮސްޕިޓަލަކުންވެސްް ވަކިން އިންޓަވީންކޮށްގެންވެސް ބަލާނެ ކަންނޭނގެ އެފަރާތަކަށް ބޭސް ފަރުވާ ހޯދުމަށްޓަކައި ބޭރު ގައުމަކަށް ދެވޭތޯ. އަޅުގަނޑުމެންގެ ފަރާތުން ހުރިހާ ކަމެއް ކުރާނެއޭ އެބޭފުލަކަށް ފަރުވާ ދިނުމުގެ ފުރުސަތު ދެވޭތޯ ބޭރު ގައުމަކަށް ގޮސްގެން. އެހެން ނަމަވެސް އޭގައި އިންނާނެ ވަކި ހިސާބަކުން ބޭރުގައުމެއްގައި އެ ގެންގުޅޭ އުސޫލުތަކަކުން ތަބާވާންޖެހޭނެތާ އެގައުމަށް މީހަކު ފޮނުވާއިރު،" ޑރ. އަފްޒަލް ވިދާޅުވިއެވެ.


Kuree sarukaarun vanee laamuge aailaa thakeh dharuvaalaafai: Wisam\nކުރީ ސަރުކާރުން ވަނީ ލާމުގެ އާއިލާތަކެއް ދަރުވާލާފައި: ވިސާމް\nމެންބަރު މުހައްމަދު ވިސާމް: މަސްވެރި ކަމުގެ ސިނާއަތުގައި ލ، އަތޮޅާއި ގަމުދާއިރާ އަށް ދިމާވެފައިވާ ނުތަނަވަސްކަން އޮޅުން ފިލުވައި ދެއްވެވި -- ފޮޓޯ: މަޖިލިސް\nކުރީގެ ސަރުކާރުން ލ. އަތޮޅުގެ އާއިލާތަކެއް ދަރަނިވެރި ކުރުވާފައިވާ ކަމަށް ރައްޔިތުންގެ މަޖިލީހުގެ ގަމު ދާއިރާގެ މެމްބަރު މުހައްމަދު ވިސާމް ވިދާޅުވެއްޖެ އެވެ.\nމަސްވެރިކަމުގެ ގަރާރަށް ބަހުސް ކުރަމުން މަޖިީހުގައި ވިސާމް މިއަދު ވިދާޅުވީ ރައީސް އަބްދުﷲ ޔާމީންގެ ސަރުކާރުގައި އޭރުގެ ފިޝަރީޒް މިނިސްޓްރީ އާއި އިންޓަނޭޝަނަލް ފަންޑު ފޯ އެގްރިކަލްޗަރަލް ޑިވެލޮޕްމަންޓް ގުޅިގެން ފެށި "މެރިކަލްޗަ އެންޓަޕްރައިޒް ޑިވެލޮޕްމަންޓް ޕްރޮޖެކްޓް" ގެ ދަށުން ލ. އަތޮޅުގައި ހުއިފިލަނޑާ އާލާ ކުރުމުގެ ނަމުގައި ލޯނުތަކެއް ދީ އެ އަތޮޅުގެ އާއިލާތަކެއް ދަރަނިވެރި ކުރުވާފައިވާ ކަމަށެވެ.\nއޭނާ ވިދާޅުީ އެއީ ޕްލޭނަކާ ނުލައި ކަންކަން ކުރުމުން ނުކުމެފައިވާ ދެރަ ނަތީޖާއެއް ކަމަށެވެ. މިހާރުގެ ރައީސް އިބްރާހިމް މުހައްމަދު ސޯލިހުގެ ސަރުކާރުން މަސްވެރިންނަން ދިމާވެފައިވާ މައްސަލަތައް ހައްލު ކުރާނީ ރޭވުން ތެރިކަމާއި އެކުގައި ކަމަށެވެ. އަދި އެމްޑީޕީގެ އެޖެންޑާ 19 ގައި މަސްވެރިންނަށް ހަމަ އަގު ހޯދައިދޭން ނިންމާފައިވާ މަސައްކަތްތަކަކީ ހިސާބުޖަހައި ރޭވުންތެރިކަމާއެކު ގެންދާނެ ކަންކަން ކަމަށް ވެސް ވިދާޅުވި އެވެ.\nރައީސް ޔާމީންގެ ސަރުކާރުން ލ. އަތޮޅުގެ ބައެއް ރައްޔިތުން ވަނީ ދަރުވާލާފައި، ހުއިފިލަނޑާ އާލަން ކުރުމުގެ ނަމުގައި،\nމުހައްމަދު ވިސާމް | މެންބަރު، ގަމުދާއިރާ\n"ރައީސް ޔާމީންގެ ސަރުކާރުން ލ. އަތޮޅުގެ ބައެއް ރައްޔިތުން ވަނީ ދަރުވާލާފައި، ހުއިފިލަނޑާ އާލަން ކުރުމުގެ ނަމުގައި" ވިސާމް ވިދާޅުވިއެވެ. އޭނާ އަދި ވިދާޅުވީ ރައީސް ޔާމީންގެ ސަރުކާރުން ދޫކޮށްފައިވާ ލޯނުތަށް ނުދެއްކިގެން ބައެއް ފަރާތަކުގެ ލޯންތަށް މި ސަރުކާރުން މާފު ކޮށްދީފައިވާ ކަމަށެވެ.\nކަޅުބިލަމަހުގެ މަސްވެރިކަމުގެ ސިނާއަތުގައި މަސް ގަތުމަށްޓަކައި ހަތަރު ކުންފުންޏަކަށް ދީފައިވާ އެކްސްކްލޫސިވް ރައިޓްސް ނިމުމަކަށް ގެންނަން ޖެހޭ ކަމަށް ވެސް ވިސާމް މިއަދު ވިދާޅުވި އެވެ. އެގޮތުން ލ. މާންދޫ ގައި މިވަގަތު މަސް ބޭރު ކުރަނީ ޗައިނާ ކުންފުންޏަކާއި ގުޅިގެން ކަމަށާއި، ނަމަވެސް އެ ތޮޅުގެ މަސްވެރިނަން މާންދޫން މާ ބޮޑު ނަފައެއް ވެސް އަދި ސީއެސްއާރުގެ ދަށުން ވެސް ކަމެއް ނުކޮށްދޭ ކަމަށް މެންބަރު ތުހުމަތު ކުރެއްވި އެވެ.\n"ގާސިމް އިބްރާހިމްގެ ނިސްބަތްވާ ކުންފުންޏަކަށް މާންދޫ ދީފައި އޮތްނަތާ ކިތައްމެ ދުވަހެއް، މިވަގުތު ވެސް ތ. އަތޮޅާއި ލ. އަތޮޅާއި މ، އަދި ދ އަތޮޅުގެ ރައްޔިތުންވެސް މާންދޫއަށް މަސް ކިރަނީ... މިހާރު ޗައިބާ ކުންފުންޏަކާއެކުގައި އެ އެ މަސައްކަތް ކުރަނީ... ދުވާލަކު މާންދޫން އެބަ ބޭރުކުރޭ އެއް ކޮންޓެއިނާގެ މަސް، އެއީ ތިރީސް ފަސްޓަނުގެ މަސް، ކޮންޓޭނާއެއްގައި 1800 ކޭސް ދަޅު މަސް، ކޮންމެ މަހެއްގެ މައްޗަށް ކިހާ ފައިދާއެއް ވާނެތޯ، މިފަދަ ގާރާރުތަށް މަޖިލިސް އަށް ހުށައަޅާއިގެން ވާހަކަދަކަން ފެށީމާ މި ބޭފުޅުންނަކަށް ކަމަކު ނުދާނެ" ވިސާމް ވިދާޅުވިއެވެ.\nވިސާމް ވިދާޅުވީ ގަމު ދާއިރާގައި މަހަށް ފުރާ 17 ދޯނި އޮންނަ ކަމަށާއި، ގަމުގެ ބަނދަރު ފުންކޮށް، މަސް މާރުކޭޓަކާއި އައިސްޕްލާންޓެއް އެ ރަށުގައި ގާއިމްކުރަން ޖެހޭ ކަމަށެވެ.\nލ. ގަން މުންޑޫ މުހައްމަދު ވިސާމް + ޕޮލިޓިކްސް\nޖީހާނަށް ގޯތި ދިން މައްސަލަ އޭސީސީން ބަލަނީ\nޖީހާނަށް ގަމުން ލިބުނު ގޯތި ދޫކޮށްލައްވައިފި


އާ އަހަރު ފާހަގަކުރުމަށް ރާއްޖޭގައި ވެސް އެކި ކަންކަން ރާވާފައި ވާއިރު އާއިލާ އާއި ރައްޓެހިންނާއެކު ކެއުންތަކަށް ދިއުމަކީ ވެސް އެއްބަޔަކު ކުރާ ކަމެކެވެ. އެހެންވެ މާލޭގެ ކެފޭ،...\nހުޅުމާލޭ ބީޗުގައި ކެފޭތައް ހިންގަނީ އެޗްޑީސީގެ ހުއްދަ ނެތި ކަމަށާއި، އަންނަ މަހުގެ ނިޔަލަށް ބީޗު ސަރަހައްދު ހުސްކޮށް އެ ތަންތަން އާންމުންނަށް ބޭނުންކުރެވޭ ގޮތް ހަދަން އިކޮނޮމިކް މިނިސްޓްރީން އެޗްޑީސީގައި އެދެފި އެވެ.\nޑެލިވަރީކުރަން ހަވާލުކުރި ކާއެއްޗެހި ވަގަށް ކާލައިފި\nމިހާރު އޮންލައިންކޮށް ކާއެއްޗެހި އޯޑަރު ކުރުމަކީ ވަރަށް އާންމު ކަމެކެވެ. މިފަދަ ހިދުމަތް ދޭ ތަންތަނުގެ މަގުބޫލުކަން ވެސް ކަސްޓަމަރުންގެ މެދުގައި ވަރަށް ބޮޑެވެ. އެހެންވެ އެންމެ ގަޔާވާ ރެސްޓޯރަންޓަކަށް އޯޑަރު ދީގެން ގެއަށް ކާއެއްޗެހި ގެންދިއުމަކީ ދިރިއުޅުމަށް އައިސްފައިވާ ލުޔެކޭ ވެސް ބުނެވިދާނެ އެވެ.\n24 ގަޑިއިރަށް ވިޔަފާރިވެރިން ތައްޔާރު!\nކާރުބާރު ބޮޑު މާލޭގައި "ޝޮފިން" ކޮށްލުމަކީ މިހާރު އެހާ ފަސޭހަ ކަމެއް ނޫނެވެ. ވިޔަފާރިކޮށްލަން ރޭގަނޑު އަށެއް ޖަހާއިރު ނުކުންނަ މީހާ އަށް ހިތްހަމަޖެހިލައިގެން ބާޒާރުކޮށްލެވޭނީ ލައްކަ އަވަސްކޮށްގެންނެވެ. މުދާ އުފުލާ ލޮރީތަކާއި ފިކަޕާއި ކާރުތަކާ ހެދި މަގުތައް ތޮއްޖެހިފައި އޮންނަ އިރު ހިނގާފައިދާއިރު ޕޭވްމަންޓް މަތި ވެސް އޮންނާނީ...\nNovember 05, 2018 10\nއެޗްޕީއޭއިން ފާހަގަކުރި ކަންކަން އިސްލާހުކުރާނަން:ސީގަލް\nސީގަލް ކެފޭގެ ސާފުތާހިރުކަން ނެތުމާ ގުޅިގެން، ހެލްތު ޕްރޮތެކްޝަން އެޖެންސީ (އެޗްޕީއޭ) ން ފާހަގަކުރި ކަންކަން ވީ އެންމެ އަވަހަކަށް ރަނގަޅު ކުރުމަށް ފަހު، އެ ތަން ހުޅުވާނެ ކަމަށް ސީގަލް ގުރޫޕުން މިއަދު ބުނެފި އެވެ.\nއިޓަލީގެ އެކި ކެއުންތައް ފޯރުކޮށްދޭން މާލޭގައި ރޭ ރެސްޓޯރަންޓެއް ހުޅުވައިފި އެވެ.\nއިންސްޓަގްރާމް ފޮލޯވަރުން ގިނަ ނަމަ ހިލޭ ސުޝީ\nކަނޑައަޅާފައިވާ އަދަދަކަށް އިންސްޓަގްރާމް ފޮލޯވަރުން ތިބޭ ކަސްޓަމަރުންނަށް ހިލޭ ސުޝީ ކާން ލިބޭ ހިދުމަތެއް އިޓަލީގެ ރެސްޓޯރަންޓަކުން ތައާރަފުކޮށްފި އެވެ.


ރިޒުޤް ގެ ޤާނޫން ތައް | ރަށުޚަބަރު\nHome Sunnah ރިޒުޤް ގެ ޤާނޫން ތައް\nރިޒުޤް ގެ ޤާނޫން ތައް\nދުނިޔޭގައި އިންސާނާ ގެ ދިރިއުޅުން ވޭތު ކުރަމުން ދާއިރު އޭނާ ބޭނުން ކުރަމުން ދަނީ ﷲގެ ރިޒްޤެވެ. ނަމަވެސް ރިޒްޤު ދެއްވާތީ އެ ދެއްވާ ފަރާތަށް ޝުކުރުވެރިވެވޭތޯ އާއި އެރިޒްޤު އޭނާ ހޯދަނީ ޙަލާލް ގޮތުގައި ތޯ ނުވަތަ ނޫންތޯ އަމިއްލަ ނަފްސާ ސުވާލު ކޮށްލަނީ ކިތައްމީހުންބާވައެވެ.\nއަދި މިއީ ރިޒުޤު ލިބުމުގެ ޤާނޫން ތަކުގެ ތެރެއިން ބައެއް ޤާނޫންތައް ކަން ދެނެތިބީ ކިތައް މީހުން ބާވައެވެ. ﷲ ސުބުޙާނަހޫ ވަތަޢާލާ ކައުނުގައި ލައްވާފައިވާ ޤާނޫން ތައް (މިސާލަކަށް ޖާޒުބިއްޔަތުގެ ޤާނޫނު ނުވަތަ ލޯ އޮފް އެޓްރެކްޝަން، ގްރެވިޓީ ލޯ ނުވަތަ ބިމަށް ދަމާބާރުގެ ޤާނޫން ) ފަދައިން ރިޒުޤު ލިބުމަށް އަދި ރިޒުޤު ތަނަވަސް ވުމަށްޓަކައި ޤާނޫން ތަކެއް ނުވަތަ law ތަކެއް ލައްވާފައިވާކަން އަދި އެޤާނޫން ތަކަށް ތަބާވާން އަންގަވާފައިވާކަން މުސްލިމުންގެ ހައިޘިއްޔަތުން އަޅުގަނޑުމެން ދެނެގަންނަން ޖެހެއެވެ.\nރިޒުޤުގެ ޤާނޫން ތަކުގެ ވާހަކަ ދައްކާ އިރު އެންމެ ފުރަތަމަ ރިޒުޤަކީ ކޮބައިތޯ ބަލާލަމާތޯއެވެ. ރިޒްޤަކީ ހަމަ އެކަނި ފައިސާ އާއި މުދަލުގެ ގޮތުގައި ބެލުމަކީ ރަނގަޅު ގޮތެއްނޫނެވެ. މުދަލާއި ދަރިންނާއި ސިއްޙަތާއި ޙާލާއި އަދިވެސް އެތައްކަމެއް ރިޒްޤުގެ ތެރޭގައި ހިމެނެއެވެ.\nމީހަކު އަތުގައި ކިތައްމެ ގިނަ ފައިސާ ތަކެއް ހުއްޓެއް ކަމަކު ފުރިހަމަ ސިއްޙަތެއް ނެތިއްޔާ އެ ފައިސާއިން ލިބޭނެ ހިތްހަމަ ޖެހުމެއްނެތެވެ. މީގެ މިސާލަކީ މިސްރުގައި 50 ގެ ނުވަތަ 60 އަހަރުތަކުގެ ތެރޭގައި ހިނގި ހާދިޘާ އެކެވެ*. މަޝްހޫރު ފިލްމުސްޓާރެއް އޭނާ މަޝްހޫރު ވުމުގެ ކުރީގައި، ފަޤީރެއްގެ ގޮތުގައި ހުރި އިރު، އޭނާއަށް މިލިޔަން ޑޮލަރ ލިބުމަށް އެދި ކުރީ ދުޢާއެކެވެ. އޭނާގެ ދުޢާ އަކީ ކެންސަރާއި އެކު ނަމަވެސް މިލިޔަން ޑޮލަރު ލިބުމެވެ.\nއޭނާ އަށް މިލިޔަން ޑޮލަރ ލިބުނެވެ އަދި ކެންސަރާއި ވެސް ކުރިމަތިލާން ޖެހުނެވެ. އެހެންނަމަވެސް އޭނާ އަށް ކެންސަރު ޖެހިފައި ވުމުން އެ މިލިޔަން ޑޮލަރުން ކުރި ފައިދާ އަކީ ކޮބާހެއްޔެވެ.\nވަރަށް ގިނަ ފަހަރު ވާގޮތެކެވެ. ފަޤީރަކަށް މުއްސަންޖަކު ފެނިއްޖެ ނަމަ އެކަމާއި ޙަސަދަ ވެރިވެވި ތިމާގެ އަމިއްލަ ޙާލާއި މެދު ހިތާމަ ކުރެވޭ ތަން އާދެއެވެ. އެހެންނަމަވެސް އެ ފެންނަ މުއްސަނދި ކަމާއި އެކު އެ ފައިސާވެރިޔާ އެތައް ހިތާމަ އަކާއި ވޭނެއް ނުވަތަ މުސީބާތް ތަކެއް ތަހައްމަލު ކުރަމުން ދިޔުމަކީ އެކަށީގެންވާ ކަމެއް ކަން ހިތައް ގެނެވެނީ މަދު ފަހަރަކުއެވެ. ނުވަތަ އެ ފައިސާއާއި މުދަލުގައި ހިތްހަމަ ނުޖެހުމާއި ކަންބޮޑުވުމާއި ހާސް ކަން އެކުލެވިފައިވާނެ ހުރެދާނެ އޭ ހިތަކަށް ނާރައެވެ.\nމިސްރުގެ ހޮޓަލެއްގެ މެނޭޖަރެއްގެ ވަޒީފާ އަދާ ކުރަމުން ދިޔަ މީހެކެވެ*. ވަޒީފާގައި އުޅުނެއްކަމަކު އޭނާގެ އެ ވަޒީފާ އާއި މެދު ރުހި ހިތްހަމަ ޖެހޭ ގޮތެއްނުވެއެވެ. ސަބަބަކީ ހޮޓަލުން ރަލުގެ ބާވަތް ތައް ވިއްކާ ހަދާތީއެވެ. އެދުވަސްވަރު އަރަބި ދުނިޔޭގައި މަޝްހޫރު އިލްމްވެރި އެއްކަމަށްވާ އައްޝައިޚުއްޝަޢުރާވީ އަރިހަށް މީނާދިޔައެވެ.\nމިކަމާއިމެދު މަޝްވަރާއެއް ހޯދުމުގެ ބޭނުމުގައެވެ. އޭނާގެ ވަޒީފާގެ ވާހަކަ ދެންނެވުމަށްފަހު، މިވަޒީފާ ފިޔަވައި ދިރިއުޅުމަށް ފައިސާ ލިބޭނެ އެއްވެސް ގޮތެއްނެތް ނެތްވާހަކަ އާއި ވަޒީފާ ދޫކޮށްލައިފި ނަމަ އޭނާގެ މާލީހާލަތު ހުންނާނެ ގޮތާއިމެދު ބިރުގަންނަވާހަކަ ވެސް ދަންނަވައިފި އެވެ. ޝައިޚް އޭނާ އަށް ނަސޭހަތް ދެއްވީ މިފަދައިންނެވެ. ” ވަޒީފާ ދޫކޮށްލާށެވެ. މާތްﷲ(ގެ އިރާދަފުޅުން) ހަމަ ޔަގީނުންވެސް ކަލެއަށް ބަދަލު ދެއްވާނެ އެވެ. މިއީ (މާތްﷲ އަށް ތަޤްވާވެރިވާ މީހާ ދަންނާށެވެ، އެކަލާނގެ އޭނާއަށް ނުކުންނާނެ މަގެއްދައްކަވާނެއެވެ.އަދި ހީވެސް ނުކުރާފަދަ ގޮތްގޮތުން އޭނާ އަށް ރިޒުޤުދެއްވާނެ އެވެ. (ސޫރަތުއްތަލާޤު2،3)) މި އާޔަތުގައި ބަޔާން ކުރައްވާފައިވާ ފަދައިން ކައުނުގައި ލައްވާފައިވާ ޤާނޫންތަކުގެ ތެރެއިން ޤާނޫނެކެވެ.\nއޭނާ ޝައިޚު އަރިއަހުން ނިކުމެގެން އޭނާގެ އޮފީހާ ދިމާއަށް މިސްރާބު ޖެހީ ވަޒީފާއިން ވަކިވުމަށް ޢަޒުމު ކަނޑަ އަޅައިގެނެވެ. އޮފީހަށް ވަދެ މޭޒު ދޮށުގައި އިށީނދެ ޤަލަމަކާއި ގަނޑެއް ނަގާ ވަޒީފާއިން ވަކިވުމުގެ ސިޓީ ލިޔަންފެށި އެވެ. ސިޓީގެ މެދާއިހަމަ އަށް ލިޔެވިފައިވަނިކޮށް އޮފީހުގެ ފޯނު ރިންގުވާން ފެށިއެވެ. ފޯނު ނެގުމާއި އެކު ހޮޓަލުގެ ރީޖަނަލް މެނޭޖަރ އޭނާގާތު ބުނީ އޭނާ ގެ ވަޒީފާ ކުރި އެރުވުމުގެ ގޮތުން މަދީނާ އަލް މުނައްވަރާގައި ހުންނަ އެމީހުން ގެ ހޮޓަލުގެ މެނޭޖަރަކަށް އޭނާ ހަމަޖައްސަން ގަސްތު ކުރާވާހަކަ އެވެ.\nނިކަން ބައްލަވާށެވެ. ﷲ އަށްޓަކައި ހިތްނިޔަތް ޚާލިޞްކޮށް ނުބައިކަންތަކުން ދުރުވުމަށް އޭނާގަސްތުކުރިހިނދު ﷲ ސުބުޙާނަހޫ ވަތަޢާލާ އޭނާގެ ރިޒުޤު ޙަލާލުގޮތުގައި ލިބޭނޭގޮތް މިންވަރުކުރެއްވީއެވެ. ﷲ ސުބުޙާނަހޫ ވަތަޢާލާ ވަނީ ކޮންމެމީހެއްގެވެސް ރިޒްޤު މާ ކުރިން ލިޔުއްވާފައެވެ. އެ ރިޒްޤު ޙަލާލުގޮތުގައި ނުވަތަ ޙަރާމް ގޮތުގައި ހޯދުން އެއީ އެމީހެއްގެކަމެކެވެ. ﷲ އަށް ޙައްޤުގޮތުގައިވަކީލުކޮށް ޙަލާލު ރިޒުޤް ހޯދުމަށް މަސައްކަތްކުރާނަމަ ﷲ އޭނާއަށް ޙަލާލުގޮތުގައި އޭނާގެ ރިޒުޤް ދެއްވާނެއެވެ. އެއީ ﷲ تعالي ގެ ބަސްފުޅުގައި ވާފަދައިންނެވެ. ” ومن يتقي الله يجعل له مخرجا ويرزقه من حيث لايحتسب” މާނައީ ” މާތްﷲ އަށް ތަޤްވާވެރިވާ މީހާ ދަންނާށެވެ، އެކަލާނގެ އޭނާއަށް ނުކުންނާނެ މަގެއްދައްކަވާނެއެވެ.އަދި ހީވެސް ނުކުރާފަދަ ގޮތްގޮތުން އޭނާ އަށް ރިޒުޤުދެއްވާނެ އެވެ. “\nމިބުނެވި ދިޔައީ ރިޒުޤު ތަނަވަސް ވުމަށްޓަކައި ﷲ ލައްވާފައިވާ ޤާނޫން ތަކުގެ ތެރެއިން ” ﷲ އަށް ބިރުވެތިވެ ހަލާލު ގޮތުގައި ރިޒުޤު ހޯދުމުގެ” ވާހަކަ އެވެ. ﷲ ކައުނުގައި ލައްވާފައިވާޤާނޫން ތައް (މިސާލަކަށް ލޯ އޮފް އެޓްރެކްޝަން، ނުވަތަ ޖާޒުބިއްޔަތުގެ ޤާނޫން، ލޯ އޮފ ގްރެވިޓީ ނުވަތަ ބިމަށް ދަމާ ބާރުގެ “ޤާނޫން” އަދި މިނޫންވެސް މިފަދަ އެތައް ޤާނޫންތަކެއް ލައްވާފައިވާ) ފަދައިން ރިޒުޤު ތަނަވަސް ވެ އިތުރުވުމަށް އިތުރު އެތައް ޤާނޫނު ތަކެއް ލައްވާފައިވެއެވެ. އަޅުގަނޑުމެން އެދެނީ ރިޒުޤު ތަނަވަސްވެ އިތުރުވާން ކަމުގައިވާނަމަ މި ޤާނޫންތަކަށް ނުވަތަ ޝަރީޢަތުގައި ﷲ އެންގެވި އެންގެވުންތަކަށް އޮތީ ތަބާވުމެވެ.\nއިތުރު ޤާނޫން ތަކަށް ބަލާލަމާތޯއެވެ. ﷲ އަށް ވަކީލު ކުރުން ، ރަޙިމުގެ ގުޅުން ދެމެހެއްޓުން، ނިޢުމަތައް ޝުކުރުވެރިވުން، އިސްތިޣްފާރު ކުރުން ގިނަ ކުރުން. އަދި ނަމާދު ކޮށް ދުޢާ ކުރުން މީ ހައްތާވެސް ރިޒުޤު އިތުރުވެ ތަނަވަސް ވުމަށްޓަކައި ތަބާ ވާން ވީ ޤާނޫން ތަކެވެ. ﷲ އަންގަވަނީ وَمَنْ يَتَوَكَّلْ عَلَى اللَّهِ فَهُوَ حَسْبُهُ (މާނަ އަކީ : ފަހެ ﷲ އަށް ވަކީލު ކުރާ މީހާ (ދަންނާށެވެ.) ފަހެ އޭނާ އަށް ﷲ ފުދެއެވެ).\nތަޤުވާގެ އަމުރު އިތުރަށް ފުރިހަމަ ކޮށްދޭ މިކަމަކީ ހާސް ކަމާއި ކަންބޮޑުވާ ދަތި އުނދަގޫ ކަންތައްތަކުން މުސްލިމް އަޚާ ދުރުކޮށްދޭނެ ކަމެކެވެ. ސަބަބު ތަކުގައި ހިފުމަށްފަހު ރިޒުޤުދެއްވާނީ ﷲ ކަމަށް ގަބޫލު ކޮށް ޔަޤީން ކުރުމެވެ. ﷲ އަށް ފުރިހަމަ އަށް ވަކީލު ކުރުމެވެ. ދެން އޮތީ ރަޙިމުގެ ގުޅުން ބޭއްވުމެވެ. ރަޙިމުގެ ގުޅުން ދެމެހެއްޓުމަކީ އަދުގެ މުޖުތަމައުގައި މާ އިސްކަމެއް ނުދެވޭ އެހެންނަމަވެސް ރިޒުޤު ތަނަވަސް ވުމަށްޓަކައި ކޮންމެހެން ކުރަން ޖެހޭ ކަމެކެވެ.\nމިއީ ރިޒުޤު އިތުރުކުރައްވާ ކަމެއް ކަމުގައި މާތް ރަސޫލާ ސައްލަﷲ ޢަލައިހި ވަސައްލަމް ގެ من سره أن يبسط الله له في رزقه وأن ينسأ له في أجله فليصل رحمه މި ޙަދީޘް ފުޅުން ޘާބިތު ވެއެވެ. ރަޙިމުގެ ގުޅުން ދެމެހެއްޓުމުގެ ގޮތުން ޢާއިލާ އާއި ގާތް ތިމާގެ މީހުންނަށް ޒިޔާރަތް ކޮށް ހާލު ބެލުމާއި މާއްދީ އަދި ރޫޙާނީ ގޮތުން އެހީތެރިވެ ދިނުމާއި މިކަންކަމަކީ ތިމާގެ ރިޒުޤު އިތުރުވުމަށް އެދޭނަމަ ހިފަންޖެހޭ ސަބަބު ތަކެވެ. ދެއްވާ ނިޢުމަތް ތަކަށް ޝުކުރުވެރިވުމަކީ މިކަމަށް އޮތް އިތުރު ޤާނޫނެކެވެ. ﷲ އަންގަވަނީ ޝުކުރުވެރިވާ ނަމަ އިތުރު ކުރައްވާނެ ކަމުގައެވެ.\n(لَئِنْ شَكَرْتُمْ لأَزِيدَنَّكُمْ) މިއާޔަތުގައި އަންގަވާފައިވާފަދައިންނެވެ. ހަމައެފަދައިން އިސްތިޣްފާރު ކުރުމުގައި ދެމިހުރުމަކީ ވެސް މިފަދައިން ތަބާ ވާން ޖެހޭ ޤާނޫނެކެވެ. ދިރިއުޅުމުގެ ކޮންމެ ޙާލަތެއްގައިވެސް ތިމާއަށް ކުރެވޭ ފާފަ ތައް މަތިން ހަނދާންކޮށް އޭގެ މައްޗައް ހިތާމަ ކޮށް ފުއްސެވުން އެދި ދުޢާކުރުމަކީ ރިޒުޤު އިތުރުވާނެ ކަމެކެވެ. ނޫޙު ސޫރަތުގެ 10 ،11، 12 މި އާޔަތްތަކުގައި ﷲ ކުރަށްވާފައިވާ ވަޙީބަސްފުޅުގެ މާނައިގައިވަނީ މިފަދައިންނެވެ.\n”ފަހެ ތިމަންކަލޭގެ ފާނު ވިދާޅުވީމެވެ. ތިޔަބައި މީހުންގެ ވެރިރަސްކަލާނގެ ޙަޟްރަތުގައި ފާފަ ފުއްސެވުމަށް އެދި ތިޔަބައިމީހުން ދަންނަވާށެވެ! ހަމަ ކަށަވަރުން އެކަލާނގެއީ ގިނަގިނައިން ފާފަ ފުއްސަވާ ރަސްކަލާނގެ ކަމުގައިވެއެވެ. އޭރުން އެކަލާނގެ ތިޔަބައިމީހުންގެ މައްޗަށް ބޯކޮށް ވާރޭ ފޮނުއްވާނެތެވެ. އަދި މުދާ ތަކާއި ދަރިންގެ ގޮތުގައި އެކަލާނގެ ތިޔަބައިމީހުންނަށް މަދަދު ދެއްވާނެ އެވެ. އަދި އެކަލާނގެ ތިޔަބައިމީހުންނަށްޓަކައި ބަގީޗާ ލައްވާނެތެވެ.\nއަދި ތިޔަބައި މީހުންނަށްތަކައި ކޯރުތައްވެސް ލައްވާނެތެވެ”. ދެން އޮތީ ނަމާދު ކޮށް ދުޢާ ދެންނެވުމާއި ޞަދަޤާތް ދިނުމެވެ. ނަމާދު ޤާއިމު ކުރުމުގައި ދެމިހުންނަ ތަޤުވާވެރި މުސްލިމަކީ އެމީހާގެ ރިޒުޤު އިތުރުވުމުގެ އުފާ ޙާޞިލް ކުރާނެ އަޅެކެވެ. ހަމަ އެފަދައިން ޤަބޫލު ކުރަންޖެހެނީ ،މުދަލުން ޞަދަޤާތް ކޮށް ފަޤީރުނާއި މިސްކީނުނާއި ބޭނުން ޖެހޭ މީހުނަށް އެހީތެރިވެދީ ހެޔޮފޯރުކޮށްދިނުމަކީ ރިޒުޤު އިތުރުވާނެ އަނެއް ޤާނޫން ކަމެވެ ނުވަތަ ވަސީލަތް ކަމެވެ. ﷲ ގެ ރުއްސެވުމާއި، ރިޒުޤު އިތުރުވުމަށް އެދި މީހުންގެ ދުޢާ އަބަދަށް ލިބި ލިބި ހުންނަ އިރު އޭނާގެ މުދަލުގައި ބަރަކާތް ލައްވާ މުދަލާއި ނިޢުމަތް އިތުރު ނުކުރައްވާނީ ކޮންފަދަ އަކުންތޯއެވެ.\nބަޔާންވެ މިދިޔައީ ރިޒުޤު ލިބުމުގެ ޤާނޫންތަކުގެ ތެރެއިން ބައެއް ޤާނޫނެވެ. ނުވަތަ ރިޒުޤު އިތުރު ވުމަށް މެދުވެރިވާނެ ވަސީލަތް ތަކެވެ. މިއަށް ސަބަބު ތަކޭވެސް ކިޔިދާނެ އެވެ. އަޅުގަނޑުމެންނަށް އޮތީ މިކަންކަމުގައި ހިފުމެވެ. އިންސާނާ ކިތައްމެ ބުރަމަސައްކަތެއް ކުރިޔަސް ނުވަތަ ކިތައްމެ މޮޅު ތަދުބީރެއް ކުރިޔަސް ރިޒުޤު އެ އިންސާނާ އާއި ހަމަ އަށް އަންނަނީ ﷲ ގެ ޙަޟްރަތުންނެވެ.\nއިތުރު ވުމާއި ގިނަވުން އޮންނަނީ އެކަލާނގެ ކަނޑައެޅުއްވި ޤާނޫން ތަކުގެ ތެރެއިންނެވެ. ﷲ ގެ ވަޙީ ބަސް ފުޅުތަކާއި އެކަލާނގެ ރަސޫލާ ގެ ޙަދީޘް ފުޅު ތަކުން އެކަން އެއޮތީ ޘާބިތުގެ އެނގޭށެވެ. އެބަސްފުޅުތައް ވިސްނާ އެކަމުން ދަރުސް ލިބިގަނެ އެއަށް ތަބާވާނަމަ އަޅުގަނޑުމެން މުސްލިމުންނަށްވުރެ ދެދުނިޔޭގެ ދިރިއުޅުން ބާއްޖަވެރިވެ ނިޢުމަތް ތަނަވަސްވާނެ އިތުރު ބަޔަކީ ކޮބައިތޯއެވެ.!.\n** (ވާހަކަ : ޚަވާތިރު ޕްރޮގްރާމް (އަޙްމަދުއްޝުޤައިރީ ޝައިޚް ޝަޢްރާވީ ގެ އަރިހުން\nއިތުރު ލިޔުންތައް | Sunnah\nPosted by Arif at 12:00 PM\nއެންމެ މަޤުބޫލު ލިޔުންތައް\nއަހްލުއްސުއްނާވަލްޖަމާޢާގެ ޢަޤީދާއަކީ އީމާންކަމަކީ އިތުރުވެ މަދުވާ އެއްޗެކެވެ. އީމާންކަން އިތުރުވަނީ ކިޔަމަންތެރިކަމާއި ހެޔޮޢަމަލުގެ ސަބަބ...\nއަލް އިމާމް އިބުނު ކަޘީރު\nالحمد لله، والصلاة والسلام على نبينا محمد وعلى آله وصحبه وسلم وبعد: ނަމާއި ނަސަބުފުޅު: އިސްމާޢީލް ބިން ޢުމަރު ބިން ކަޘީރު ބިން ޟައުއު ބ...\nކައުންސިލް އިންތިޚާބު ކުރިޔަށް\nރަށުކައުންސިލަށް ގެނައި ގޮނޑިތައް ގިނަ ކަމުން ގިނަ ގޮނޑި ހުހަށް ހުންނާތީ އެ ހުސް ގޮނޑިތަކަށް ކައުންސިލަރުން ހޮވުމަށް ބާ\nޖަނަވާރުތަކާއި ދޫނިތަކާދެމެދު ބޮޑު ހަނގުރާމަ އެއް ކުރެވުނެވެ. އެއްބައިފަހަރު ޖަނަވާރު ތައް ގަދަ ވެއެވެ. އަނެއްބ...\nޢީދުކުޅިވަރުގެ ތެރެއިން --- ތާރަ\nއިންޑިޔާ ގެ އަތިރިމައްޗަކަށް ދިޔައީމެވެ. ވަގުތަކީ އެންމެން މަޝްޢޫލުވެ ތިބި ވަގުތެކެވެ. މަސްވެރިން ކަނޑު އޮތްގޮތަށް އ...\nމާތް ﷲ، ކީރިތި ޤުރުއާނުގައި ބަޔާންކުރައްވާފައިވާ ވާހަކަތަކުގެ ތެރެއިން އެއްވާހަކައަކީ، ޢާދުބާގައިގެ މީހުންގެ ވާހަކަ އެވެ . އެމީހުން...\nﷲ ސުބުޙާނަހޫ ވަތަޢާލާ އާ އޮންނަ ގުޅުން ބަދަހިކުރާށެވެ. ޢަޤީދާ ހަރުދަނާކުރާށެވެ. އީމާންކަން ވަރުގަދަ ކުރާށެވެ. ހަރުދަނާ އީމާންކަން ފުނޑު...\nދުނިޔޭގައި އިންސާނާ ގެ ދިރިއުޅުން ވޭތު ކުރަމުން ދާއިރު އޭނާ ބޭނުން ކުރަމުން ދަނީ ﷲގެ ރިޒްޤެވެ. ނަމަވެސް ރިޒްޤު ދެއްވާތީ އެ ދެއްވާ ފަރާތަ...\nމާތް ﷲ ވޮޑިގެންވާކަމުގެ ހެކިތައް\nމާތް ﷲ ވޮޑިގެންވާ ކަމާމެދު ބައެއް މީހުން އިންކާރުކުރެ އެވެ. އެބައިމީހުންގެ ނަޒަރުގައި "ކައުނާއި ކައުނުގައި ވާހައި އެއްޗެއް އުފެދިފައި...\nހިތާމައާއި ކަންނެތްކަމުން ދުރުވުމަށް ކުރާ ދުޢާއެއް اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَالْعَجْزِ وَالْكَسَلِ وَالْجُب...\nލޮބުވެތި އަޚާއެވެ. ތިބާގެ މޫނުމަތިން އެއްޗެއް މަދު...\nބަނގުރަލާއި އޫރުމަސް ރާއްޖެ އެތެރެކުރުން މަނާކުރުމ...\n” އެމީހުން އެދެނީ ޖާހިލިއްޔަ ޒަމާނުގެ ޙުކުމް ހޯދަނ...\nއާޔަތުލް ކުރުސީގެ މަތިވެރިކަން\nޢަރަފާތް ދުވަހުގެ ރޯދަ ހިފުމަށް ވަޞިއްޔަތްކުރައްވާ...\nރަމަޟާންމަހު ތިމަންނާ ލަވައެއް ނުކިޔަމެވެ. އެއީ އެ...\nއިޒްރޭލްގެ ޕްރައިވެޓް ޖެޓެއް ގަން އެއާޕޯޓަށް ޖެއްސ...\nއިއްޒަތްތެރި ބޭފުޅުން ވިދާޅުވަނީ ޤިޞާޞް ހިފާނެ ގޮތ...\nގާތިލަށް މައާފް ދިނުމަކީ ހާކިމާއަށް އޮތް ހައްގެއްނ...\nمؤمن އެއްގެ ކިބާގައި ހުންނަންވީ ސިފަތަކުގެތެރެއިން...\nނަބަވީ ހިދާޔަތުގެ ތެރެއިން\nއެމެރިކާ ސިފައިންނާއި ދިވެހި ސިފައިން ގުޅިގެން ތަމ...\nއޭނާ ތެދު ބުނެފިއެވެ. އެކަމަކު އޭނާއަކީ ބޮޑު ދޮގުވ...\nދެވަނަ އަންބެއްގެ މުހިންމުކަން އަނބިމީހާއަށް ވިސްނ...\nމާލޭގެ ގޭންގްތަކާ ބެހޭ ހައިރާންކުރުވަނިވި، ބިރުވެރ...


galehiri: ހަވަރުތިނަދޫން މީހުންބޭލުމުގެތެރެއިން - 1\nދިވެހިދައުލަތާ މެދު ހުވަދުއަތޮޅުގައި ދެވަނަފަހަރަށް އުފެދުނު ހަމަނުޖެހުމާއި ގުޅިގެން އެކަން ޙައްލުކުރުމުގެ ދަތުރުގައި ދިވެހިސަރުކާރުގެ އުޅަނދު "ސިލްވަރކްރެސްޓް" ހަވަރުތިނަދޫއަށް ދިޔުމާއި އޭގެފަހުން ހިނގިކަމެއް ހިނގައި ނުހިނގިކަމެއް ނުހިނގުމަށްފަހު އެރަށުން މީހުންބޭލުމާއި މިދެމެދުގެ ކަންކަން ހިނގައިދިޔަގޮތް ބަޔަކު ލިޔުނުނަމަ، ލިޔެފައިވީ ނަމަވެސް އެލިޔުންތައް ޢާއްމުކޮށް ގިނަބަޔަކަށް ނުފެނި މިހާރު ބައި ޤަރުނަށްވުރެ ގިނަ ދުވަސްވަނީއެވެ. މިކަމާއެކުމެ، އެފަހަރު ހިނގި ބައެއް ކަންކަން ކައިރިން ދެކިވަޑައިގަތް ބައެއް ބޭފުޅުންގެ ހަނދުމަފުޅުންވެސް އެކަންކަން ފަނޑުވަމުންދަނީއެވެ. މީގެތެރެއިން ބައެއްބޭފުޅުންނަކީ ދިވެހިދައުލަތާމެދު ހުވަދުއަތޮޅުގައި ފުރަތަމަފަހަރަށް އުފެދުނު ހަމަނުޖެހުމާއިގުޅިގެން އެކަން ޙައްލުކުރުމުގެ ދަތުރުގައި ދިވެހިސަރުކާރުގެ އުޅަނދު "މޯލްޑވްސްޓާރ"ގައި ވެސް ހަވަރުތިނަދޫއަށް ވަޑައިގެންނެވި ބޭފުޅުންނެވެ.\nދުވަސްވީ ބައެއް ކަންކަމަކީ އެކަމެއް ހިނގާއިރު އެކަމެއް ދުށްމީހެއްގެ ހަނދާނުގައި އެކަމެއް ރަނގަޅަށް ހުރުމަށްވުރެ، އެކަމަކުން މޮޅެއް، ނުވަތަ ދެރައެއް، ނުވަތަ އެހެންވެސް ސީދާ ޙިއްޞާއެއް އޮތް މީހެއްގެ ހަނދާނުގައި އެކަމެއް ރަނގަޅަށްހުރުން ގާތް ކަންކަމެވެ. މިހެންވީމާ، ހަމައެކަނި ކަމެއް ދުށްމީހެއްގެ ހަނދާނުން އެކަމެއް ފަނޑުވެގެން ދިޔުމަކީ ވެދާނެކަމެކެވެ. އަދި ޚާއްޞަކޮށް ދިވެހިދައުލަތާމެދު ހުވަދުއަތޮޅުގައި ދެ ފަހަރަކަށް ހަމަނުޖެހުން އުފެދި ކަންތައްތަކެއް ހިނގައިފައިވާތީ އެ ދެ ފަހަރުގެ ބައެއް ކަންކަން ހަމައެކަނި ދުށްމީހެއްގެ ހަނދާނުން އެ ދެ ފަހަރުގެ ކަންކަން އެއްފަހަރު އަނެއްފަހަރާ ފުށުއަރައި އޮޅޭގޮތްވުމަކީ އެކަށީގެންވާ ކަމެކެވެ. މިއީ ހަނދާނުގެ ނިސްބަތުގައި މާބޮޑު ކަމެއްނޫނެވެ. އެހެންނަމަވެސް ޙަޤީޤަތާއި ތާރީޚުގެ ނިސްބަތުގައި އެހާ ކުޑަކަމެއްވެސް ނޫނެވެ.\nހަވަރުތިނަދޫއަށް "ސިލްވަރކްރެސްޓް" ދިޔުމާއި އެރަށުން މީހުންބޭލުމާއި މިދެމެދު ހިނގި ބައެއް ކަންކަމުގެ ވާހަކަ ބައެއް ލިޔުންތަކުން ފެންނަނީ އެކަންކަން ހިނގިގޮތުގެ ޙަޤީޤަތާއި މުޅިން އެއްގޮތަކަށްނޫނެވެ. ފުށުއެރުންތަކެއް ހުރިކަން ފާހަގަ ކުރެވެއެވެ. ނަމަވެސް ކަމެއް ހިނގިގޮތަކަށް އެކަމެއް ހާމަކޮށްގެންނޫނީ ކަން ހިނގިގޮތުގެ ޙަޤީޤަތާއި އެއްގޮތަށް އެކަމެއް ނޭނގޭނެއެވެ.\nހަވަރުތިނަދޫއަށް "ސިލްވަރކްރެސްޓް" ދިޔުމާއި އޭގެފަހުން ހިނގިކަމެއް ހިނގައި ނުހިނގިކަމެއް ނުހިނގުމަށްފަހު އެރަށުން މީހުންބޭލުމާއި މިދެމެދުގައި ހިނގި ގިނަ ކަންކަމެއް ހިނގައިފައިވަނީ އެރަށުން ބޭލި އެރަށުގެ ކޮންމެވެސް އެއް ބަޔެއްގެ ޙާޟިރުގައެވެ. ނުވަތަ ފެންނަ ފަށުގައެވެ. އޭގެތެރެއިން މިހާރު ދުނިޔޭގައި ތިބި ބަޔަކު އެވާހަކަތައް ކިޔައިދެމުންދަނީ ވެސް އޭރެކޭ މިހާރެކޭ މާބޮޑު ތަފާތެއްނެތި ކަން ހިނގިގޮތާއި އެއްގޮތަށެވެ. މިވާހަކަތަކުގެ ވަރަށްބޮޑު ބަޔަކީ މީގެ ސާޅީހަކަށް އަހަރުކުރިން ފެށިގެން އަޅުގަނޑުވެސް ލިޔެފައިވާ ވާހަކަތަކެވެ. "ސިލްވަރކްރެސްޓް"ގެ އެ ޙާދިސާ ހިނގިއިރު އަޅުގަނޑުގެ ޢުމުރަކީ ބާރަ ވަރަކަށް އަހަރުވީ ނަމަވެސް އެ ޙާދިސާގެ ބައެއް ކަންކަމަކީ އަޅުގަނޑުގެ އަމިއްލަ ލޮލަށްފެނި ކަންފަތަށް އަޑުތަކެއްވެސް އިވިފައިވާ ކަންކަމެވެ.\n1950މ. ގެ އަހަރުތަކުގެތެރޭ ދެކުނުގެ ތިން އަތޮޅުގައި ދިވެހިދައުލަތާ މެދު އުފެދުނު ހަމަނުޖެހުމާއި ގުޅިގެން އެކަން ހަމަޖެއްސެވުމުގެ އިސް ބޭފުޅަކަށް އޭރުގެ ބޮޑުވަޒީރު އިބްރާހިމް ނާޞިރު ހަމަޖެހިގެން ދިޔައީ ދެކުނުގެ3އަތޮޅުފިޔަވައި އެހެން އަތޮޅުތަކުގެ ރައްޔިތުންނާއި، ރައްޔިތުންގެ މަޖިލީހާއި، އޭރުގެ ރަދުން އެގޮތަށް ނިންމެވުމުން ކަމަށް ލިޔުންތަކުން އެނގެއެވެ. މިގޮތުން 16 ފެބްރުއަރީ 1959މ. ގައި ހުވަދުއަތޮޅުގައި ފެށުނު ހަމަނުޖެހުން ޙައްލުކުރެއްވުމަށް ބޮޑުވަޒީރު އިބްރާހިމް ނާޞިރު "މޯލްޑިވްސްޓާރ"ގައި ހުވަދުއަތޮޅު ގައްދޫއަށް ވަޑައިގަތުމަށްފަހު، ހަވަރުތިނަދޫއަށް ވަޑައިގަތީ 17 ޖުލައި 1959މ. ގަ އެވެ. އެދުވަހު އެކަން ހަމަޖައްސަވައި ދިވެހިދައުލަތުގެ ބާރުގެދަށުގައި ހުވަދުއަތޮޅު ވަނިކޮށް، 2ވަނަ ފަހަރަށް 15 ޖޫން 1961މ. ގައި އެއަތޮޅުގައި ދިވެހިދައުލަތާއި މެދު ހަމަނުޖެހުން އުފެއްދިއެވެ. މިހެންވުމުން މިކަން ހަމަޖެއްސެވުމަށްޓަކައި ބޮޑުވަޒީރު އިބްރާހިމް ނާޞިރު "ސިލްވަރކްރެސްޓް"ގައި ހަވަރުތިނަދޫއަށް ވަޑައިގަތީ 30 ޖެނުއަރީ 1962މ. އަންގާރަ ދުވަހުއެވެ.\nދިވެހިދައުލަތާ މެދު ހުވަދުއަތޮޅުގައި 2ވަނަ ފަހަރަށް އުފެދުނު ހަމަނުޖެހުމާއިގުޅިގެން އެކަން ހަމަޖެއްސެވުމަށްޓަކައި ބޮޑުވަޒީރު އިބްރާހިމް ނާޞިރު "ސިލްވަރކްރެސްޓް"ގައި ހަވަރުތިނަދޫއަށް ވަޑައިގަތުމުގެކުރިން 20 ސެޕްޓެމްބަރ 1959މ. އާދީއްތަ ދުވަހުވެސް އެމަނިކުފާނު "ސިލްވަރކްރެސްޓް"ގައި ހަވަރުތިނަދޫއަށް ވަޑައިގެންފައިވެއެވެ. ހަވަރުތިނަދޫގައި ފުރަތަމަ ބައިސްކޯފް ފިލްމެއްދެއްކީ އެ ދަތުރުގައެވެ. 1951މ. ގައި ރިލީޒްކުރި ބަގްވާންއާއި ގީތާބާލީ ލީޑްރޯލްކުޅެފައިވާ "އަލްބޭލާ" އެވެ. އޭރު ދިވެހިސަރުކާރުގެ ޖަނަރޭޓަރަކުން ހަވަރުތިނަދޫގެ ބައެއް ޢިމާރާތްތަކަށާއި އިޖްތިމާޢީ ބައެއް ސަރަޙައްދުތަކަށް ކަރަންޓްގެ އަލިކަން ލިބެއެވެ.\nދިވެހިދައުލަތާ މެދު ހުވަދުއަތޮޅުގައި 2ވަނަ ފަހަރަށް އުފެދުނު ހަމަނުޖެހުމާއި ގުޅިގެން އެކަން ހަމަޖެއްސުމަށް ކުރި ދަތުރުގައި ހަވަރުތިނަދޫއަށް "ސިލްވަރކްރެސްޓް" ދިޔައީ 30 ޖެނުއަރީ 1962މ. އަންގާރަދުވަހު މެންދުރު 2ގަޑިބައި-3ޖަހާކަންހާ އިރުއެވެ. މިދަތުރުގައި ހިމެނިވަޑައިގަންނަވަނީ ބޮޑުވަޒީރު އިބްރާހިމް ނާޞިރާއި، މަޙުކަމަތުއް ޝަރުޢިއްޔާގެ ވެރިޔާ އަޙުމަދު ޒަކީ އާއި، ވަޒީރުއްޞިއްޙާ އަޙުމަދު ޙިލްމީ އާއި، އަންނަބީލް މުޙައްމަދު ޢިމާދުއްދީނާއި، ބޮޑުވަޒީރުގެ ރަސްމީގެ މުލީއާގޭ ސެކްރެޓެރީ މައިޒާން އިބްރާހީމްމަނިކާއި، ބޮޑުވަޒީރުގެ ރަސްމީ ދަތުރުފުޅުތަކުގެ މާލިމީ މ.ހުދުޢަޞުރުމާގޭ މުޙައްމަދު ޙަސަންމަނިކާއި، ވަޔަރލެސް އޮޕަރޭޓަރ މައިޒާން ޢުމަރުމަނިކާއި، ސިފައިންގެ ބޭކަލުންކަމަށްވާ އައިނެއްލަ އަޙުމަދު ނަސީމާއި، ހުޅުލޭ މޫސައާއި، ކުޑައާމިނަ މުޙައްމަދުފުޅާއި، ކުޑަފާތުމަ ކަޅުތުއްތު އާއި، ވަކައޮޅި އިބްރާހީމްފުޅާއި، ތިމަރަފުށީ ޢުމަރުމަނިކާއި، ޖާދޫ އަޙުމަދުމަނިކާއި، ނޮޅިވަރަންފަރު ދޮން ޙުސައިންފުޅާއި، ކުޅުދުއްފުށީ ބޮޑު ޙަސަންފުޅާއި މިބޭފުޅުންގެ އިތުރަށް "ސިލްވަރކްރެސްޓް"ގެ ފަޅުވެރިން ކަމަށާއި، އަދި ހަތިޔާރުގެގޮތުގައި އެދަތުރުގައި 10 ސަބްމެޝިންގަނާއި،5ރައިފަލް ގެންދިޔަކަމަށްވެސް ލިޔުންތަކުން އެނގެއެވެ. (ނުނިމޭ)


Ibu ah Nasheed ge thaaeedhu eba oiy; Tweet aa gulhigen maafah edhen: Mariya | Mihaaru\nއިބޫއަށް ނަޝީދުގެ ތާއީދު އެބައޮތް، ޓްވީޓާ ގުޅިގެން މާފަށް އެދެން: މާރިޔާ\nމާރިޔާ: ނަޝީދުގެ ނަންފުޅު ނުހިމަނައި ކުރެެއްވި ޓްވީޓެއްގައި މައްސަލަ ވަނީ ބޮޑުވެފައި.-- ފޮޓޯ: ހުސެއިން ވަހީދު/ މިހާރު\nއިދިކޮޅު އިއްތިހާދުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަށް އިދިކޮޅު ލީޑަރުންގެ ތާއީދު އޮންނާނެ ކަމަށް ވިދާޅުވެ އިބޫގެ ތަރުޖަމާނު، މައްޗަންގޯޅި އުތުރު ދާއިރާގެ މެމްބަރު މާރިޔާ އަހުމަދު ދީދީ ކުރެއްވި ޓްވީޓެއްގައި ކުރީގެ ރައީސް މުހައްމަދު ނަޝީދުގެ ނަން ނެތުމުން އަމާޒުވި ފާޑުކިޔުންތަކަށް ފަހު މާރިޔާ މިއަދު އެކަމަށް މާފަށް އެދިވަޑައިގެންފި އެވެ.\nއިބޫ އާއި އޭނާގެ ރަނިންމޭޓް ފައިސަލް ނަސީމު އިންތިހާބަށް ކުރިމަތިލެއްވުމަށް މިދިޔަ ބުރާސްފަތި ދުވަހު ފޯމު ހުށަހެޅުއްވުމަށް ފަހު މާރިޔާ ކުރެއްވި ޓްވީޓެއްގައި ވިދާޅުވީ، ކުރީގެ ރައީސް މައުމޫން އަބްދުލް ގައްޔޫމާއި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އިތުރުން އަދާލަތު ޕާޓީގެ ރައީސް އިމްރާން އަބްދުﷲ ގެ ތާއީދު އިބޫ އަށް ލިބިވަޑައިގަންނަވާނެ ކަމަށެވެ. އެ ޓްވީޓުގައި ނަޝީދުގެ ނަން ނެތުމުން މާރިޔާ އަށް ވަނީ ބޮޑެތި ފާޑުކިއުންތަކެއް އަމާޒުވެފަ އެވެ.\nމާރިޔާ މިއަދު ކުރެއްވި ޓްވީޓެއްގައި ވިދާޅުވީ، ނަޝީދުގެ ނަން ނެތުމުން ޓްވީޓް ޑިލީޓްކުރަން އެމްޑީޕީގެ ބައެއް މެމްބަރުން އެދިފައިވާ ކަމަށެވެ. އެހެންވެ އެ އެދުމާ އެއްގޮތަށް މާރިޔާ ވަނީ ޓްވީޓު ޑިލީޓްކުރައްވައިފަ އެވެ.\nAlhugandu ge tweet gai RNge nanfulhu nethigen ekama hihhama nujehi tweet delete kurumah alhugandu gaathuga MDP baeh mmbrn edhefi. RN aky Raajjey ge islaahee masakathugai emme isdhaureh adhaa kuravvaa leader. E Tweet ge maana baeh beyfulhunnah olhey gothah kurevumun maafah edhen🙏\n— Mariya Didi 🎈 (@MariyaDidi) July 28, 2018\nމައާފަށް އެދިވަޑައިގެން މާރިޔާ ކުރެއްވި ޓްވީޓް\nރާއްޖޭގެ އިސްލާހީ މަސައްކަތުގައި އެންމެ އިސް ދައުރެއް އަދާކުރައްވާ ލީޑަރަކީ ނަޝީދު ކަމަށެވެ.\nނަޝީދުގެ ނަން ނުހިމެނުމުން އަމާޒުވި ފާޑުކިޔުންތަކާ އެކު މާރިޔާ އިއްޔެ ވަނީ އިތުރު ޓްވީޓެއް ކުރައްވައިފަ އެވެ. އޭގައި އޭނާ ވިދާޅުވެފައިވަނީ އިދިކޮޅު އިއްތިހާދުގެ ކެންޑިޑޭޓަކަށް އިބޫ ހަމަޖެއްސީ ނަޝީދުގެ ފުރިހަމަ ތާއީދާއެކު ކަމަށެވެ.\n#MDP in Gulhifaivaa Party thakuge #RiyaseeCandidate gothugai @ibusolih hushaalhan hamajassavaafa vanee #MDP Leader Raees @MohamedNasheed ge full support aai eku #MDPCongress inneve. Gulhifaivaa Party thakuge #RiyaseeCandidate @ibusolih miadhu vanee CandidacyForm hushaalhuvvafaeve pic.twitter.com/ucHRofSOTh\n— Mariya Didi 🎈 (@MariyaDidi) July 26, 2018\nފާޑުކިއުން އަމާޒުވުމުން މާރިޔާ ކުރެއްވި ޓްވީޓް\nމާރިޔާގެ ޓްވީޓަށް ފާޑުކީ ބައެއް މީހުން ވަނީ، އެ ޓްވީޓުގައި ނަޝީދު ނުހިމެނީ، އެމަނިކުފާނުގެ ތާއީދު އިބޫއަށް ނެތުމުން ކަމަށް ބުނެ ސުވާލު އުފައްދައިފަ އެވެ. އަދި ނަޝީދާ ނުލައި އިބޫއަށް ކާމިޔާބީއެއް ނުލިބޭނެ ކަމަށް ވެސް ބައެއް މީހުން ކުރި ޓްވީޓުގައި ވެ އެވެ.\nރައީސް މުހައްމަދު ނަޝީދު އެމްޑީޕީ އިދިކޮޅު ފަރާތްތައް އިލެކްޝަންސް ކޮމިޝަން މާރިޔާ އަހުމަދު ދީދީ، ޑިފެންސް މިނިސްޓަރު\n23 ކޮމެންޓް, 74 ރިއެކްޝަންސް\nނަޝީދުގެ ތާޢީދު އިބޫއަށް އޮތްކަމަށް ވާނަމަ ކީއްވެތޯ އަންނީ އަދިވެސް އިބޫއަށް ތާޢީދު ކުރާކަން އިޢުލާން ނުކުރީ. އަދިވެސްބަލަނީ އީޔޫއިން ދޮލަނގަކަށް ލާފައި ޓިކެޓް ދޭނެކަމަށް ދެއްތޯ! ނޫނީ އިބޫ އާއި ދެމީހުން ހެދި އެގްރިމެންޓް ހާސީލް ނުވާނެކަމަށް ހީފުޅު ވީތޯ. އިބޫ ހޮވިއްޖެއިޔާ ދިވެހިރާއްޖޭގައި ފުރަތަމަ ފަހަރަށް މާލޭ ބޭފުޅަކު ނޫން މީހަކު ވެރިކަން ކުރާ ފުރަތަ މީހާއަށް އިބޫވެ އެގޮނޑި ދޫކޮށްލުމާކީ ހުތުރުކަމެއް، އަޅުވެތިކަމެއް، ނުކުޅެދުންތެރިކަމެއް. ވީމާ އެކަން ނުކުރުމަށް އެދެން. މިބިރުވެރިކަން ނަޝީދަށް އޮތުމުން ނަޝީދު މުޅިއަކުން ތާޢީދެއް ނުކުރާނެ. ނަމަވެސް ޖަލުން ސަލާމަތްވާން ކޮންމެ މަޅީއެއްވެސް ޖަހާފާނެ.\nއަސްލުގަ އައްނިގެ ތާއީދެއްވެސް ނެތް.\nއަހަރެން އަހާލާ ހިތްވި ސުވާލެއްގެ ޖަވާބު މިއޮތީ ލިބިފަ އެމްޑީޕީ ގެ ރިއާސީ ކެންޑިޑޭޓަކީ ގައުމުގެ ރައީސް ކަމސް ގެންނަން އުޅޭ ބޭފުޅެއް ނޫންކަން މިއޮތީ އެނގިފަ އެމްޑީޕީގެ ހާދު ކޯއިން ގަބޫލުކުރާ ގޮތުން އެއީ ރައީސް ނަށީދައް ދޭން ޖެހޭ ހަދިޔާއެއް ގައުމު ހަމަ މަގައް އަޅުވަން ޝޭ އެކިޔަނީ ބަހަނާއެއް ،ވަރައް ސާފް،\nމާރީ ނަޝިދު އަކީ ރާއްޖެ އިސްލާހް ކުރި މީހެއް ނޫން. ވެރިކަމުގެ ދަހިވެތި ކަމުގައި ޜާއްޖެ ހަލާކު ކުރި މީހެއް. 1. މައުމޫން ޚުދުމުހުތާރު ވެރިކަމޭ ކިޔާ މައުމޫން ވެރިކަމުން ދުރުކުރުމަށް މައުމޫނަށް ވަނަން ގޮވާ ސިފައިންނަށް ފުލުހުންގެ ހައިބަތު ނަގާލުން. ވެރިންނަކީ ރައްޔިތުންގެ ކުރިމަތީގައި އެއްވެސް ބައެއް ނޫން ކަމުގެ އަގު ވައްޓާލީ. ޒާތީ ގޮތުން ދިމާ ކުރީ. މަންޑޭލާ ދެކުނު އެފްރިކާއިން ނަސްލީ އިމްތިޔާޒު ފުހެލީ އެހެންތަ މާރީ ؟ 2. ވަރިކަން ދޫކޮށްލީ ރައްޔިތުންގެ ހައްގުގައޭ ބުނެ. ނަމަވެސް އެމްޑީޕީ މީހުންގެ މެދުގައި ނަފްރަތު އުފައްދާ ސަރުއީ ކޯޓްތަކުގައި ހުޅުޖެހީ.3ވެރިކަން ހޯދުމަށް ވެސް ވެރިކަން ލިބުނު ފަހުންވެސް މަގުމަތި ހަލަ ބޮލި ކޮށް ސާހިދު މެން ގޮވައިގެން ނުކުމެ މަގުމަތީގައި މަސްރޮށި ފިހެ ހަމަ ނުޖެހުން ހިންގީ. މިއީ އިސްލާހީ މަސައްކަތް ކުރާ މީހުން ކުރާ ކަންތަކެއް ނޫން. މައުމޫން ގެ އަބުރު ވެއްޔާ މޮޑެލާ އެފަކީރު ޖަލަށް ލުމުގެ ރޭވުން ތައް ރާވާ ޔާމީން ލައްވާ ކުރުވަން މަޖުބޫރު ކުރުވީ އަންނި<\nނަށީދު އެއީ ކާކު?\nހަމަގައިމުވެސް ދިވެހިންގެ ތާއީދެއްނެއް.\nނަޝީދުގެ ތާއީދު ކޮންމެހެން އިބޫ އަކަށް މުހިއްމެއް ނޫން. ބޭނުންވަނީ އަންނިގެ ފުކުރާ ތަފާތު އެންމެނާއި ގުޅިގެން ހިކުމަތްތެރިކަމާއެކު މަސައްކަތް ކުރެވޭނެ އިންޑިޕެންޑަންޓް ފިކުރެއް.\nހެހެހެހެ މާރިޔާތަ.. އިބޫ އެއީ ޕްރޮކްސީއެއް.. ކޮންތާއިދެއގެ ވާހަކައެއްތޯ. ކާަކަށް އޮޅުވާލަން ކަމަނަ ތި އުޅުއްވަނީ..20% އޮތީ ލިބެން.ޔަގީން ކަށަވަރު. ރައްޔިތުންނަށް އެގޭ ވެރިކަމަށް އަންނަނީ އީޔޫ އާ އިންޑިއާކަން. އެ ފުރްސަތެއް ނެތް\nހެހެ ތެދެއްތީ....އެކަމަކު މިވެރިން މި ބެނަލެކަށް 70% ހޯދައިގަންނަކަމަށް. 70% ލިބުންމައި އަފިރިން އެއާ ވެރިކަން ހަވާލު ނުކުރެތާ...\nއިބޫގެ ވެރިކަމެއްގައި އަންނިއަށް ,4ފާރުން އެތެރެވުމަކީ ނެތްކަމެއް.\nތި ބުނާ ޓުވީޓެއްގަ މައްސަލަ އެއް ނެތް. ނަޝީދުގެ ތާއީދު އޮތްވާހަކަ ކޮންމެހެން ބަޔާންކުރާކަށް ނުޖެހޭ. ސަބަބަކީ އިބޫ އައީ ނަޝީދުގެވެސް ތާއީދާއިއެކު އަދި ނަޝީދުވެސް ނިސްބަތްވެ ވަޑައިގަންނަވާ ޕާޓީ އަކުން. މި ހާލަތުގައި ބުނަންވީ އެހެންފަރާތް ތަކުގެ ތާއީދު އޮތް ވާހަކަ! އެހެން ނޫނީ ބުނަންވީ އިބޫ އަށް އިބޫ ގެ ތާއީދު ވެސް އޮތް ވާހަކަ.. އެކަހަލަ ކަމެއް ދިމާވެގެން ތިއުޅެނީ...


Vaccine Nujahaa Meehun Quarantine Ah Fahu, Nagaa Sample Thakaha Faisaa Dhakkan Jehey Gothah Hadhaifi ވެކްސިން ނުޖަހާ މީހުން ކަރަންޓީނަށްފަހު ނަގާ ސާމްޕަލްތަކަށް ފައިސާ ދައްކަން ޖެހޭ ގޮތަށް ހަދައިފި – Huvadhoo News Vaccine Nujahaa Meehun Quarantine Ah Fahu, Nagaa Sample Thakaha Faisaa Dhakkan Jehey Gothah Hadhaifi Huvadhoo News\nވެކްސިން ނުޖަހާ މީހުން ކަރަންޓީނަށްފަހު ނަގާ ސާމްޕަލްތަކަށް ފައިސާ ދައްކަން ޖެހޭ ގޮތަށް ހަދައިފި\nކޮވިޑް-19 ވެކްސިން ފުރިހަމަ ނުކުރާ މީހުން ރަށްރަށަށް ދަތުރުކުރުމަށްފަހު ކަރަންޓީނު މުއްދަތު ހަމަވުމަށްފަހު ނަގާ ސުންކުތަކަށް ފައިސާ ދައްކަން ޖެހޭ ގޮތަށް ހަދައިފިއެވެ.\nމިގޮތަށް ހަދާފައިވާކަން އިއުލާނުކޮށްފައި ވަނީ، ހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ)އިން ހަވީރު ކުރިއަށްގެންދެވުނު ނޫސްވެރިންގެ ބައްދަލުވުމުގައެވެ.\nނޫސްވެރިންގެ ބައްދަލުވުމުގައި، އެޗްއީއޯސީގެ ތަރުޖަމާން ޑރ. ނަޒްލާ ރަގީފު ވިދާޅުވީ، ވެކްސިން ޖެހޭ އުމުރުފުރައިގެ މީހުންގެ ތެރެއިން ވެކްސިން ނުޖަހާ ފަރާތްތައް ރަށްރަށަށް ގޮސް ކަރަންޓީންވުމަށްފަހު، ނުކުތުމަށް ނަގާ ސާމްޕަލް ނެގުމަށް ފައިސާ ދައްކަން ޖެހޭ ގޮތަށް އަމަލު ކުރުމަށް ނިންމާފައިވާ ކަމަށެވެ. އަދު 1 ސެޕްޓެމްބަުން ފެށިގެން މިއުސޫލަށް އަމަލުކުރަން ވަނީ ނިންމާފައެވެ.\n“އެގޮތުން ވެކްސިން ނުޖަހާ ބަލި އުޅޭ ރަށަކުން ދަތުރު ކުރާ ފަރާތްތައް އެބަ ޖެހޭ ކަރަންޓީންވާން، މިހާރު މި އޮތް އުސޫލުން، ކުރިއަށް އޮތްތަނުގައިވެސް ކަރަންޓީންވާން ޖެހޭނެ، އެހެން ނަމަވެސް ކަރަންޓީންވެފައި މި ނަގާ ރިލީސް ސުންކު އެކެއް ސެޕްޓެމްބަރުން ފެށިގެން މި ވެކްސިން ނުޖަހާ ފަރާތްތަކުން ދަތުރުކޮށްފައި، މި ނަގާ ސުންކުތަކަށް އަމިއްލަ ހަރަދުގައި ނަގަން ޖެހޭ ގޮތަށް މި ވަނީ ހަމަޖެހިފައި”. ޑރ. ނަޒްލާ ވިދާޅުވިއެވެ.\nރާއްޖޭގައި ވެކްސިންޖެހޭ އުމުރުފުރައިގެ %21 މީހުން ވެކްސިން ފުރިހަމަ ކޮށްފައިވާކަމަށް ތަފާތސް ހިސާބުތަކުން ދައްކައެވެ. އަދި އެޗްއީއޯސީން މިފަދަ ނިންމުމެއް ނިންމާފައި ވަނީ، ސަރުކާރުން ކުރިޔަށްގެންދާ ވެކްސިން ޕްރޮގްރާމް ކުރިޔަށް ގެންދިޔުމަށް ބާރު އެލޫމުގެ ގޮތުން ކަމަށް ބެލެވެއެވެ.\nރާއްޖޭގައި މިހާރު ދެމުންގެންދަނީ އޮކްސްފޯޑްގެ އެސްޓްރާޒެނަކާ ވެކްސިން އާއި ޗައިނާގެ ސިނޮފާމް ވެކްސިނެވެ. އަދި މަސް ތެރޭގައި ރާއްޖެއަށް ފައިޒާ ވެކްސިން ލިބޭނެ ކަމަށް އެޗްއީއޯސީން ވިދާޅުވިއެވެ.


Yoga harakaathugai hingi hamanujehumaa gulhigen Mohamed Ismail aai ithuru2meehaku hayyaru koffi\nޔޯގާ ދުވަސް ފާހަގަކުރަން ބޭއްވި ހަރަކާތް ހުއްޓުވަން ގަލޮޅު ދަނޑަށް ވަދެ ހަމަނުޖެހުން ހިންގި މައްސަލައާ ގުޅިގެން ހޯރަފުށީ ދާއިރާގެ ކުރީގެ މެމްބަރު މުހައްމަދު އިސްމާއިލް މިރޭ ހައްޔަރު ކުރަނީ.\nޔޯގާއާ ދެކޮޅު ހަމަނުޖެހުން\nޔޯގާ ހަރަކާތުގައި ހިންގި ހަމަނުޖެހުމާ ގުޅިގެން މުހައްމަދު އިސްމާއިލް އާއި އިތުރު2މީހަކު ހައްޔަރުކޮށްފި\nއޭނާއާ އެކު މިރޭ އިތުރު2މީހަކު ހައްޔަރުކުރި؛ މީގެ ކުރިން ހަ މީހަކު ހައްޔަރުކޮށް ބަންދުގެ މުއްދަތު ޖަހާފައިވޭ\nބައިނަލްއަގުވާމީ ޔޯގާ ދުވަސް ފާހަގަކުރުމަށް އިއްޔެ ހެނދުނު ގަލޮޅު ދަނޑުގައި ބޭއްވި ޔޯގާ ހަރަކާތުގެ ތެރެއަށް ވަދެގަނެ، އެކަން ހުއްޓުވައި ހަމަނުޖެހުން ހިންގި މައްސަލައާ ގުޅިގެން ހޯރަފުށީ ދާއިރާގެ ކުރީގެ މެމްބަރު މުހައްމަދު އިސްމާއިލް އާއި އިތުރު ދެ މީހަކު ހައްޔަރުކޮށްފި އެވެ.\nމައްސަލައިގެ ފެށުން - ގަލޮޅު ދަނޑުގައި ޔޯގާ ދުވަހުގެ ހަރަކާތް ހިންގަމުން ދަނިކޮށް ޝަހާދަތުގެ ދެ ކަލިމަ ލިޔެފައި ހުރި ދިދަތަކެއް ހިފައިގެން ތިބި ބަޔަކު ވަނީ ގަލޮޅު ދަނޑަށް ވަދެގަނެ އެ ތަނުގައި ހަމަނުޖެހުން ހިންގައިފަ އެވެ. އެގޮތުން ބައެއް މީހުންނަށް ހަމަލާ ދިނުމުގެ އިތުރުން އެ ތަނުގައި ހުރި ބައެއް ތަކެއްޗަށް ވެސް ގެއްލުން ދިނެވެ.\nއެ މައްސަލައިގައި އިއްޔެ ވަނީ ހަ މީހަކު ހައްޔަރުކޮށްފައި\nމިއަދު ކްރިމިނަލް ކޯޓުން ވަނީ އެ ހަ މީހުންގެ ބަންދުގެ މުއްދަތު ޖަހާފައި\nވީ ކިހިނެއް؟ - ފުލުހުން މިރޭ މީޑިއާތަކަށް ފޮނުވި މެސެޖެއްގައި ބުނީ އެ މައްސަލައާ ގުޅިގެން މިރޭ އިތުރު ތިން މީހަކު ހައްޔަރުކޮށްފައިވާ ކަމަށެވެ. ނަމަވެސް، އަދި ހައްޔަރުކުރި މީހުންގެ ވަނަވަރު ފުލުުހުން ހާމަކޮށްފައެއް ނުވެ އެވެ.\nޔޯގާ ދުވަސް ފާހަގަކުރަން ބޭއްވި ހަރަކާތް ހުއްޓުވަން ގަލޮޅު ދަނޑަށް ވަދެ ހަމަނުޖެހުން ހިންގި މައްސަލައާ ގުޅިގެން ހޯރަފުށީ ދާއިރާގެ ކުރީގެ މެމްބަރު މުހައްމަދު އިސްމާއިލް ހައްޔަރު ކުރަނީ.\nޕީޕިއެމް-ޕީއެންސީގެ ތަރުޖަމާނު ހީނާ ވަލީދު 'ދައުރު'އަށް ވިދާޅުވި ގޮތުގައި، އެ މައްސަލައާ ގުޅިގެން މިރޭ ހައްޔަރު ކުރި މީހުންގެ ތެރޭގައި ޕީޕީއެމްގެ ހަރަކާތް ކޮމިޓީ ހިންގަވާ މުހައްމަދު އިސްމާއިލް ވެސް ހިމެނެ އެވެ. އޭގެ އިތުރުން ހަރަކާތް ކޮމިޓީގެ މަސައްކަތްތަކުގައި އުޅޭ އިބްރާހިމް ރައްޒާން (ޓަކީ) ވެސް ހައްޔަރު ކުރި ކަމަށް އޭނާ ވިދާޅުވި އެވެ.\nމުހައްމަދު އިސްމާއިލް ހައްޔަރު ކުރީ ކާނިވާ ސަރަހައްދުގައި ހުންނަ ކެފޭއެއްގައި އިންނަވަނިކޮށް ކަމަށްވެ އެވެ. ނަމަވެސް، ދެން ތިބި މީހުން ހައްޔަރު ކުރި ތަނެއް އަދި ސާފެއް ނުވެ އެވެ.\nގުޅުންހުރި ކަމެއް - އިދިކޮޅުން ހިންގާ 'އިންޑިއާ އައުޓް' ހަރަކާތާ ގުޅިގެން މީގެ ކުރިން ވެސް މުހައްމަދު އިސްމާއިލް ވަނީ ދެ ފަހަރެއްގެ މަތިން ހައްޔަރުކޮށްފަ އެވެ.\nތަފްސީލް - ފުލުހުން އިއްޔެ ނެރުނު ބަޔާނެއްގައި ބުނެފައި ވަނީ ޔޯގާ ހަރަކާތުގައި ހަމަނުޖެހުން ހިންގި މީހުން ބޭނުން ކުރި ބައެއް ތަކެތި ނެރުނީ ޕީޕީއެމްގެ އޮފީހުން ކަމަށެވެ. އެ މީހުން ބޭނުން ކުރި ދިދަތަކަކީ އިދިކޮޅުގެ 'ނަބިއްޔާގެ ދިފާއުގައި' ހަރަކާތުގައި ބޭނުންކުރި ފަދަ ދިދަތަކެކެވެ. އެކަމަކު، ޕީޕީއެމް އިން ވަނީ ޔޯގާ ހަރަކާތުގައި ހިންގި ހަމަނުޖެހުން ކުށްވެރިކޮށްފަ އެވެ.\nބައިނަލްއަގުވާމީ ޔޯގާ ދުވަސް ފާހަގަކުރަން ބޭއްވި ހަރަކާތް ހުއްޓުވަން ގަލޮޅު ދަނޑަށް ވަދެ ހަމަނުޖެހުން ހިންގި މައްސަލައާ ގުޅިގެން އިތުރު ބަޔަކު މިރޭ ހައްޔަރުކުރަނީ. (ފޮޓޯ/އެމްވީކްރައިސިސް)\nމި މައްސަލައާ ގުޅިގެން މީގެ ކުރިން ހައްޔަރުކޮށްފައިވަނީ:\nމުހައްމަދު ނަދީމް، 43، ކ. ތުލުސްދޫ/ވީނަސް\nމުހައްމަދު ޒިލްޔަން، 37، މއ. ކަނުހުރާ\nޝާމީ ރަޝާދު އިދްރީސް، 30، ދަފްތަރު ނަންބަރު ދރ. 1105\nމުހައްމަދު މައުސޫމް، 40، ތ. މަޑިފުށި/ހެޕީސައިޑް\nމުހައްމަދު ހުސައިން، 47، ހއ. ތުރާކުނު/ގްރީންހައުސް\nއަމީން އަހްމަދު، 35،ގދ. ރަތަފަންދޫ/ލިލީޕާކް\nއެ މީހުންގެ ތެރެއިން ޒިލްޔަން އާއި ޝާމީ ރަޝާދުގެ ބަންދަށް ޖަހާފައިވަނީ ފަސް ދުވަހެވެ. ބާކީ ތިބި މީހުންގެ ބަންދަށް ޖަހާފައިވަނީ ދެ މަސްދުވަހެވެ.\nއިތުރަށް ކިޔާލަން - ޔޯގާ ހަމަނުޖެހުން: ހައްޔަރުކުރި މީހުންގެ ވަނަވަރު ހާމަކޮށްފި\nޔޯގާ ދުވަސް ފާހަގަކުރަން ބޭއްވި ހަރަކާތް ހުއްޓުވަން ގަލޮޅު ދަނޑަށް ވަދެ ހަމަނުޖެހުން ހިންގި މައްސަލައާ ގުޅިގެން ހައްޔަރުކޮށް ބަންދުގެ މުއްދަތު ޖެހި ހަ މީހުން. (ދައުރު އިންފޮގްރެފިކްސް/އިބްރާހިމް އަލީފް)\nއެ މީހުން ދަނޑަށް ވަންނަން މަސައްކަތް ކުރީ ހަރު އަޑުން ޝަހާދަތް ކިޔައި ތަކްބީރު ކިޔަމުން\nފުލުހުން ވަނީ މަގުމަތިން ބެރިކޭޑު ޖަހައި އެ މީހުން ހުއްޓުވަން މަސައްކަތް ކޮށްފައި\nނަމަވެސް މުޒާހަރާގެ ބައިވެރިން ފެންސް ފޫ އަޅުވާލައި ޔޯގާ ހަދަން ދަނޑުގައި ތިބި މީހުންނަށް ދިމާލަށް ގޮސް އެ މީހުންނަށް އިންޒާރުދީ އެތަނުން ނުކުތުމަށް އަންގަމުން ދިޔަ\nއެ ސަރަހައްދުގައި ޖަހާފައި ހުރި ގައުމީ ދިދަތަކާއި އިންޑިއާގެ ދިދަ ދަނޑިތައް ބިންދާލައި، ޔޯގާ ހަރަކާތުގެ ބައިވެރިންނަށް ހަމަލާ ދިނުމަށް މަސައްކަތް ކުރި\nއެ ހަރަކާތަށް ހުރަސް އެޅި މީހުން 40 ވަރަކަށް މިނެޓު ވަންދެން ހަމަނުޖެހުން ހިންގި ފަހުން، އެ މީހުން އެ ތަނުން ބޭރުކުރެވުނީ ފުލުހުން ކަރުނަ ގޭސް ޖަހައި ބާރުގެ ބޭނުންކޮށްގެން\nއެ ހަރަކާތުގައިވި ބޭރު ގައުމުތަކުގެ ސަފީރުންނާއި ޑިޕްލޮމެޓުން އަދި އާންމުން ވެސް ބައިވެރިވި\nހަބަރުޔޯގާއާ ދެކޮޅު ހަމަނުޖެހުންފުލުހުން


Keerithi rasoolaa unmathah alvadhaau vidhaalhuvun\nތޭވީސް އަހަރުގެ މުއްދަތު ފާއިތުވެގެން ދިޔައީ އެވެ. އިސްލާމީ ރިސާލަތުގެ މަތިވެރި ނޫރު ޢަރަބި ކަރައާއި ދުނިޔޭގެ ކަންކޮޅުތަކަށް ވަނީ ފެތުރިގެން ގޮސްފަ އެވެ. ގިނިކަންޏާ ފެއްޓެވި މަތިވެރި ތައުޙީދުގެ ދަޢުވަތު ވަނީ ފެތުރިފަ އެވެ. ބަލި ނުކުރެވޭނޭ ފަދަ ވަރުގަދަ ދައުލަތަކާއި އަސްކަރީ ބާރެއް ވަނީ ތައުސީސް ކުރެވިއެވެ. ޢަޤީދާގެ މައްޗަށް އުފަން ކުރެވުނު ޙަޟާރަތުގެ ތަނބުތައް ވަރުގަދަ ވެފައި ވެއެވެ. ޢިލްމީ ފިކުރާއި ޢުމްރާނީ ކުރިއެރުމުގެ ބިންގާތައް އުންމަތުގައި ޤާއިމު ކުރެއްވިއެވެ. ބައިބައިވެފަ އޮތް މުޖުތަމަޢު އެއްބައިވަންތަވެ، އިޖުތިމާޢީ އަޚުލާޤިއްޔާތުގެ ވަރުގަދަ އިންޤިލާބެއް ވަނީ އައިސްފައެވެ.\nމުޙައްމަދު ޞައްލަﷲ ޢަލައިހި ވަސައްލަމަގެ ނަބަވީ އިޞްލާޙީ ޙަރަކާތުގެ ތޭވީސް އަހަރުގެ މުއްދަތުގެ ތެރޭގައި ޙައްޖުގެ ފަރުޟު އަދާ ކުރައްވާފައި ނުވެއެވެ. އެކަލޭގެފާނު ޤުރުބާނީ ވެވަޑައިގެންނެވީ އިސްލާމްދީނުގެ ހިދާޔަތުގެ ދަންމަރު އިންސާނިއްޔަތަށް ފެތުރުއްވުމުގަ އެވެ. މަދީނާއަށް ހިޖުރަކުރެއްވިތާ 10 ވަނަ އަށްވީ އަހަރު، އިތުރު އެކަލޭގެފާނު ޙައްޖުގެ އަޅުކަން އަދާކުރެއްވުމަށް ޤަސްތު ކުރައްވައި އެކަން އިޢުލާން ކުރެއްވި އެވެ.\nމި އުފާވެރި ޚަބަރު މަދީނާއާއި ވަށައިގެންވާ ސަރުޙައްދުތަކަށް ފެތުރިގެން ދިއުމުން އިތުރު އެކަލޭގެފާނުގެ އަރިހުގައި ޙައްޖުގެ މަތިވެރި އަޅުކަން އަދާކުރުމަށް އެތައް ހާސް ބަޔަކު ޝައުޤުވެރިވި އެވެ. މިގޮތުން އެކި ސަރަޙައްދުތަކުން މަދީނާއަށް މީސްތަކުން ޖަމަޢަވާން ފެށި އެވެ. ކޮންފަދަ މަތިވެރި ނަސީބެއްތޯއެވެ؟ އެންމެ މާތް މަތިވެރި ނަބިއްޔާގެ އަރިހުގައި ތަލްބިޔާކިޔައި އެކަލޭގެފާނުގެ އަރިހުގައި ތަވާފުކޮށް، އެކަލޭގެފާނާއެކު ޙައްޖުގެ އަޅުކަން އަދާކުރުމުގެ ނަޞީބު ލިބުމަކީ އާދައިގެ ކަމެއްނޫނެވެ.\nޖާބިރުގެފާނުގެ އަރިހުން ރިވާވެގެން ވެއެވެ. މަދީނާއަށް ވަޑައިގެން ނުވަ އަހަރުވީ އިރުވެސް އިތުރު އެކަލޭގެފާނު ޙައްޖުގެ އަޅުކަން އަދާ ނުކުރައްވަ އެވެ. ނަމަވެސް 10 ވަނަ އަހަރުގައި ޙައްޖުގެ އަޅުކަން އަދާކުރެއްވުމަށް ވަޑައިގަންނަވަން ޤަސްތު ކުރެއްވި ހިނދު، އެތައް ބަޔަކު ބޭނުންވީ އެކަލޭގެފާނުގެ އަރިހުގައި އެބަރަކާތްތެރި ދަތުރުގައި ބައިވެރިވެ، އެކަލޭގެފާނު އެ އަޅުކަން އަދާކުރައްވާ ގޮތައް އަދާ ކުރުމަށެވެ. ދެން ފަހެ، ތިމަން ބޭކަލުން އެންމެން އެކަލޭގެފާނުގެ އަރިހުގައި ނިކުތީ އެވެ.\nއިސްލާމީ މުއައްރިޚުން ބަޔާންކޮށްފައިވާ ގޮތުން އިތުރު އެކަލޭގެފާނު ޙައްޖުގެ އަޅުކަން އަދާ ކުރެއްވުމަށް މުސްލިމުންނާއެކު މަދީނާއިން ނިކުމެވަޑައިގެންވީ ހިޖުރައިން 10 ވަނަ އަހަރު ޛުލްޤަޢިދާ މަހުގެ 25 ވީ ހޮނިހިރު ދުވަހުގަ އެވެ. ލައްކައަކަށް ވުރެ ގިނަ މުސްލިމުންނާއެކު އެކަލޭގެފާނު ތަލްބިޔާގައި މައްކާއަށް ވަދެޑައިގެންނެވީ ހައިބަތުން ފުރިގެންވާ މަތިވެރި ޤާފިލާގަ އެވެ. އެންމެ ފުރަތަމަ އިސްލާމްވީ ބޭކަލުންނާއި މާތް މުހާޖިރުންނާއި މަތިވެރި އަންޞާރުންނާއި މުސްލިމުންގެ ލަޝްކަރުތަކުގެ ކޮމާންޑަރުންނާއި ޢަރަބީންގެ ޤަބީލާތަކުގެ ޒަޢީމުންގެ ގިނަ ބަޔަކު އިތުރު އެކަލޭގެފާނުގެ ކަނާތް ފަރާތާއި ވައަށް ފަރާތާއި ފަހަތްޕުޅުގައި ޢިހުރާމްގައި ތިއްބެވިއެވެ. އިތުރުއެކަލޭގެފާނަކީ އެމީހުން ފަދަ ބޭކަލެކެވެ. އެއީ ރަސްކަލެއް ނޫނެވެ. ނަބިއްޔެކެވެ. ﷲގެ އަޅެކެވެ، ޞާލިޙު ބޭކަލެކެވެ.\nކީރިތި ރަސޫލާ އަދާކުރެއްވި ޙައްޖަށް، ޙައްޖަތުލް ވަދާޢު ކިއުނީ އެއީ އެކަލޭގެފާނު އުންމަތަށް އަލްވަދާޢު ވިދާޅުވި މޭރުމަކުން ޢަރަފާތުގައި ޚުޠުބާ ވިދާޅުވި ޙައްޖު ކަމަށްވުމާއި އަދި އެކަލޭގެފާނުގެ ހަމަ އެކަނި ޙައްޖު ކަމަށް ވުމުން ކަމުގައި ޢިލްމުވެރިން ވިދާޅުވެފައި ވެއެވެ. ޙައްޖަތުލްވަދާޢުގެ ޚާއްޞަ ވެގެން ވަނީ އެއީ އެންމެ މާތް ޙައްޖަށްވުމެވެ. އެއީ އިސްލާމީ އުންމަތުގެ އަހުލުވެރިން މާތް ނަބިއްޔާގެ އަމީރުކަމުގެ ދަށުގައި ކުރި ޙައްޖެވެ.\nއަދި ޢިލްމުވެރިން ބަޔާންކުރައްވާފައިވާ ގޮތުގައި ޙައްޖަތުލްވަދާޢުގައި އެއްލައްކަ ސާޅީސްހާސް މުސްލިމުން އިތުރު އެކަލޭގެފާނުގެ އަރިހުގައި ޙައްޖު ކުރެއްވި އެވެ. އެއިގެ ތެރޭގައި ކުރިން ދެންނެވި ފަދައިން މުހާޖިރުންނާއި އަންޞާރުންގެ ތެރެއިން ގިނަ ޢަދަދެއްގެ ބޭކަލުންނާއި ޢަރަބި ޤަބީލާތަކާއި ޤުރައިޝުންގެ ތެރެއިން އިސްލާމްވީ އެތައްބަޔަކާއި އެތައް އަންހެން ބޭކަނބަލުން ވެސް ހިމެނެއެވެ. އެކަލޭގެފާނު ގިނި ކަންޏާ ފެއްޓެވި ރިސާލަތުގެ ދަޢުވަތު ﷲ ގެ ރަޙުމަތުން ފުރިހަމަ ކުރައްވައި އަލްވަދާޢު އެ ވިދާޅުވީ ތައުޙީދުގެ ދިދަ މި ބިންމަތީގައި އުފުއްލަވާނެ އެތައް ލީޑަރުންނާއި އެތައް ޢާލިމުންނެއް ތަރުބިޔަތު ކުރައްވާފަ އެވެ.\nޙައްޖަތުލްވަދާޢު ޚުޠުބާގެ ފަހުން، މާތް ﷲ އަލްމާއިދާ ސޫރަތުގެ ތިންވަނަ އާޔަތް ބާވާލެއްވި އެވެ. "މިއަދު ތިމަން ރަސްކަލާނގެ ތިޔަބައި މީހުންގެ ދީން ފުރިހަމަ ކުރައްވައިފީމު އެވެ. އަދި ތިޔަބައިމީހުންގެ މައްޗަށް ތިމަން ރަސްކަލާނގެ ނިޢުމަތްތައް ފުރިހަމަ ކުރައްވައި، އިސްލާމްދީނަކީ ތިޔަބައިމީހުންގެ ދީންކަމުގައި ރުހިވޮޑިގެންފީމު އެވެ."\nމި އާޔަތް ބާވާލެއްވުމުން އެއްބަޔަކު އުފާކުރިއެވެ. އެއީ ދީން ފުރިހަމަކުރައްވައި ނިޢުމަތްތައް ފުރިހަމަ ކުރެއްވިކަމުގެ މައްޗަށެވެ. އަނެއްބަޔަކު، ހިތާމަ ކުރިއެވެ. ހިތާމަ ކުރި މީހުން ހިތާމަކުރީ، އެ އާޔަތުން ދޭހަކޮށްދޭ ސިއްރު ޙިކުމަތާމެދު އެވެ. އެހެނީ ދީން ފުރިހަމަ ކުރައްވައި ނިންމެވުމުން ދޭހަކޮށް ދެނީ މާތް ނަބިއްޔާގެ އަޖަލު ކުޑަތަން ވެއްޖެ ކަމެވެ. އިތުރު އެކަލޭގެފާނު މި އުންމަތާ ވަކިވެވަޑައިގަންނަވާ ވަގުތު ޖެހިއްޖެ ކަމެވެ. އެއީ އަޞްޙާބު ބޭކަލުންނާއި އުންމަތަށް ތަޙަމުލްކުރަން ދަތިވި ކަމެއްކަން ކަށަވަރެވެ.\nމި މަޒްނޫނުގައި ކުރު ގޮތަކަށް މި ގެނެސްދެނީ ޙައްޖަތުލްވަދާޢުގެ ޚުޠުބާގައި ހިމެނޭ މުހިންމު އަސާސްތަކެވެ. ކީރިތި ރަސޫލާ ޢަރަފާތުގައި ދެއްވި ޚުޠުބާ ފެއްޓެވީ ވަރަށް ވެސް އަސަރު ގަދަ ޢިބާރާތަކުންނެވެ. އެއީ އެހާ ގިނަ ޢަދަދެއްގެ މުސްލިމުންނާއެކު އެއް ތަނަކުން، އެއަށް ފަހު ބައްދަލު ނުވެދާނެކަމުގެ އިޝާރާތް ދެއްވަމުންނެވެ. އެކަލޭގެފާނު ސުވަރުގެ ވަޑައިގަންނަވާ ވަގުތު އަތުވެއްޖެކަމުގެ އިޝާރާތް ދެއްވަމުންނެވެ. ޢަރަފާތުގައި ޖަބަލުއްރަޙުމާގައި ހުއްޓިވަޑައިގެން ޚުޠުބާ ފައްޓަވަމުން ވިދާޅުވިއެވެ.\n"އޭ މާތް ﷲގެ އަޅުތަކުންނޭވެ! ﷲ އަށް ތަޤުވާވެރިވުމަށް ތިޔަބައިމީހުންނަށް ވަޞިއްޔަތް ކުރަމެވެ. އެކަލާނގެ އަށް ކިޔަމަންތެރިވުމަށް ބާރުއަޅުއްވަމެވެ. މީސްތަކުންނޭވެ! ތިމަންކަލޭގެފާނު މި ވިދާޅުވާ އެއްޗެއް ކަނުލައި އަޑުއަހާށެވެ! މި އަހަރަށް ފަހު މި މަޤާމުގައި ތިޔަބައި މީހުންނާ ތިމަންކަލޭގެފާނު ބައްދަލު ނުވެދާނެ އެވެ." ހިތްތައް ފަޅައިގެން ކުދިކުދި ވެގެންދާ ފަދަ ޢިބާރާތެކެވެ. އަމިއްލަ ފުރާނައާއި އަނބިދަރީންނަށް ވުރެ އިތުރު އެކަލޭގެފާނު ދެކެ ލޯބިވާ އަޞްޙާބު ބޭކަލުންނަށް ތަޙައްމުލްކުރަން ދަތިވި ޢިބާރާތްތަކެވެ. އެބޭކަލުންގެ ލޯތަކުން ކަރުނަ އޮހޮރިގެން ދިޔައެވެ.\nޚުޠުބާ ކުރިއަށް ގެންދަވަމުން ވިދާޅުވިއެވެ "މީސްތަކުންނޭވެ! ހަމަކަށަވަރުން ތިޔަބައިމީހުންގެ ލެއާއި މުދަލާއި އަބުރު ވަނީ ﷲ އާއި ބައްދަލުވެއްޖައުމަށް ދާންދެން އެއްބަޔަކު އަނެއްބައެއްގެ މައްޗަށް ޙަރާމް ވެގެންނެވެ. އެއީ މި ދުވަސް (ޙައްޖު ދުވަސް) އާއި މި މަހާއި (ޙައްޖު މަސް) މި ރަށް (މައްކާ) ޙުރުމަތްތެރި ކުރެއްވި ފަދައިންނެވެ. އެއްވެސް މީހަކާ އަމާނާތެއް ޙަވާލު ކުރެވިފައިވާ ނަމަ އެ އަމާނާތް އޭގެ ވެރި ފަރާތާ ޙަވާލު ކުރުން ހުއްޓެވެ. ދަންނާށެވެ! ތިމަން ކަލޭގެފާނު މި ބަސްފުޅު ފޯރުކޮށް ނުދެއްވަމު ހެއްޔެވެ؟ އޭ ހައްދަވާ ބޮޑު ކުރެއްވި ރަސްކަލާކޮ! މި ކަމުގެ މައްޗަށް ހެކިވޮޑިގަންނަވާނދޭވެ! އޭ މީސްތަކުންނޭވެ! ޖާހިލިއްޔަ ޒަމާނުގައި ކުރަމުންދިޔަ އެންމެހާ ރިބަވީ މުޢާމަލާތްތައް ބާޠިލުވެގެންވެއެވެ. ތިޔަބައިމީހުންގެ މުދަލުގެ ރައުސްމާލު ވަނީ ތިޔައިމީހުންނަށެވެ. އަނިޔާވެރިވުމާއި އަނިޔާ ލިބިގަތުމެއް ނެތް ގޮތުގައެވެ. ތިމަންކަލޭގެފާނު އެންމެ ފުރަތަމަ ބާޠިލު ކުރާ ރިބާ އަކީ ބޮޑު ބޭބެ ޢައްބާސް ބިން ޢަބްދުލްމުއްޠަލިބް ގެ ރިބަވީ މުޢާމަލާތެވެ. އެކަންކަން ބާޠިލްވެގެން ވެއެވެ. ތިމަން ކަލޭގެފާނު މި ބަސްފުޅު ފޯރުކޮށް ނުދެއްވަމު ހެއްޔެވެ؟ އޭ ހައްދަވާ ބޮޑު ކުރެއްވި ރަސްކަލާކޮ! މި ކަމުގެ މައްޗަށް ހެކިވޮޑިގަންނަވާނދޭވެ!\nއޭ މީސްތަކުންނޭވެ! ނުޙައްޤުން ލޭ އޮހޮރުމާއި އެއްބަޔަކު އަނެއް ބައެއްގެ ކިބައިން ބަދަލު ހިފުން ބާޠިލްވެގެންވެއެވެ. އޭ މީސްތަކުންނޭވެ! މާތް ﷲ ގެ ޙަޟްރަތުގައި އަހަރަކީ ބާރަ މައްސަރެވެ. އެއިގެ ތެރެއިން ހަތަރު މަހެއް ޙުރުމަތްތެރި ވެގެންވެއެވެ. (ޛުލްޤަޢިދާ، ޛުލްޙިއްޖާ، މުޙައްރަމް، ރަޖަބް) ތިމަންކަލޭގެފާނު މި ބަސްފުޅު ފޯރުކޮށް ނުދެއްވަމު ހެއްޔެވެ؟ އޭ ހައްދަވާ ބޮޑު ކުރެއްވި ރަސްކަލާކޮ! މި ކަމުގެ މައްޗަށް ހެކިވޮޑިގަންނަވާނދޭވެ!\nމީސްތަކުންނޭވެ! ތިޔަބައިމީހުންގެ އަނބިންނާ މެދު ތިޔަބައިމީހުންގެ މައްޗަށް ވާޖިބު ތަކެއްވެއެވެ. އަދި ތިޔަބައިމީހުންނާ މެދު އެކަނބަލުންގެ މައްޗަށް ވެސް ވާޖިބު ތަކެއްވެއެވެ. އެކަނބަލުން ތިޔަބައިމީހުންނަށް ވަފާތެރިވުން ވާޖިބުވެގެންވެއެވެ. ފިރިން ނޫން ބަޔަކާ އެއްދާންކުރުމެއްނެތެވެ. އަދި ފިރިން ނުރެހޭ މީހުން އެކަނބަލުންނާ މުޢާމަލާތު ކުރުމެއްވެސް ނެތެވެ. ފިރިން ނުރެހޭ މީހުން ފިރިންގެ އިޒުނައެއް ނެތި ގެއަށް ވެއްދުމެއް ވެސް ނެތެވެ. އެފަދަ ކަމެއް އެކަނބަލުން ކޮށްފި ނަމަ އެކަނބަލުންނާ ވަކިވެ ދުރުވުމަށް ތިޔަބައިމީހުންނަށް މާތް ﷲ އިޒުނަ ދެއްވާފައިވެއެވެ. އެކަނބަލުން ތެދުވެރިކަމާއެކު ވާ ނަމަ އެކަނބަލުންނަށް ހެޔޮކޮށް ހިތައި ހެޔޮ ގޮތުގައި ޚަރަދު ބަރަދު ދިނުން ހުއްޓެވެ.\nއޭ މީސްތަކުންނޭވެ! އަނބިންނަށް ހެޔޮކޮށް ހިތާށެވެ! އެކަނބަލުންނަކީ ތިޔަބައިމީހުންނާ ﷲ ޙަވާލުކުރައްވާފައިވާ އަމާނާތެކެވެ. ތިޔަބައިމީހުން އެކަނބަލުންނާ ކައިވެނިކޮށްފައިވަނީ ﷲގެ ކަލިމަފުޅުގެ މައްޗަށެވެ. މިހެންކަމުން، އެކަނބަލުންނާމެދު ﷲ އަށް ބިރުވެތިވާށެވެ. އެކަނބަލުންނަށް ހެޔޮކޮށް ހިތުމަށް ތިމަންކަލޭގެފާނު ތިޔަބައިމީހުންނަށް ވަޞިއްޔަތް ކުރަމެވެ. ތިމަން ކަލޭގެފާނު މި ބަސްފުޅު ފޯރުކޮށް ނުދެއްވަމު ހެއްޔެވެ؟ އޭ ހައްދަވާ ބޮޑު ކުރެއްވި ރަސްކަލާކޮ! މި ކަމުގެ މައްޗަށް ހެކިވޮޑިގަންނަވާނދޭވެ!\nއޭ މީސްތަކުންނޭވެ! އެންމެހާ މުސްލިމުންނަކީ އަޚުންނެވެ. އެކަކު އަނެކެއްގެ މުދާ އަޚާގެ ރުހުމެއްނެތި ކެއުން ހުއްދަވެގެން ނުވެއެވެ. ތިމަން ކަލޭގެފާނު މި ބަސްފުޅު ފޯރުކޮށް ނުދެއްވަމު ހެއްޔެވެ؟ އޭ ހައްދަވާ ބޮޑު ކުރެއްވި ރަސްކަލާކޮ! މި ކަމުގެ މައްޗަށް ހެކިވޮޑިގަންނަވާނދޭވެ!\nމީސްތަކުންނޭވެ! ތިމަންކަލޭގެފާނު ދުނިޔެ ދޫކުރެއްވުމަށް ފަހު، ތިޔަބައިމީހުންގެ ދީން ދޫކޮށް އެއްބަޔަކު އަނެއްބަޔަކާ ހަނގުރާމަ ނުކުރާށެވެ. ތިމަން ކަލޭގެފާނު ވަކިވެގެން ދަނީ ދެ އެއްޗެއް ދޫކުރައްވާފަ އެވެ. އެއީ ﷲ ގެ ފޮތާއި ތިމަންކަލޭގެފާނުގެ ސުންނަތެވެ. އޭގައި ބާރަށް ހިފަހައްޓާށެވެ. އޭގައި ހިފަ ހައްޓައިފި ނަމަ ތިޔަބައި މީހުން ގެއްލެނިވެގެން ނުދާނެއެވެ. ތިމަން ކަލޭގެފާނު މި ބަސްފުޅު ފޯރުކޮށް ނުދެއްވަމު ހެއްޔެވެ؟ އޭ ހައްދަވާ ބޮޑު ކުރެއްވި ރަސްކަލާކޮ! މި ކަމުގެ މައްޗަށް ހެކިވޮޑިގަންނަވާނދޭވެ!\nމީސްތަކުންނޭވެ! ތިޔަބައިމީހުން އެންމެންގެ ވެރި ރައްބަކީ ﷲ އެވެ. ތިޔަބައިމީހުން އެންމެންގެ ބައްޕައަކީ އާދަމުގެފާނެވެ. އާދަމްގެފާނު އުފެއްދެވީ މަށިންނެވެ. ﷲގެ ޙަޟްރަތުގައި އެންމެ މާތް މީހަކީ ތިޔަބައިމީހުންގެ ތެރެއިން އެކަލާނގެ އަށް ތަޤުވާވެރިވި މީހާއެވެ. ތަޤުވާވެރިކަމުން މެނުވީ ޢަރަބީންގެ މީހަކަށް ޢަޖަމީންގެ މީހެއްގެ މައްޗަށް ވަކި މަތިވެރި ކަމެއް ނެތެވެ. އެންމެނަކީ ހަމަހަމަ ބައެކެވެ. ތިމަން ކަލޭގެފާނު މި ބަސްފުޅު ފޯރުކޮށް ނުދެއްވަމު ހެއްޔެވެ؟ އޭ ހައްދަވާ ބޮޑު ކުރެއްވި ރަސްކަލާކޮ! މި ކަމުގެ މައްޗަށް ހެކިވޮޑިގަންނަވާނދޭވެ!\nއޭ މީސްތަކުންނޭވެ! މާތް ﷲ ވަނީ ތަރިކަ މުދާ ބަހަންވީ ގޮތް ކަނޑައަޅުއްވާފައެވެ. ކޮންމެ ވާރިސަކަށް އޭނާގެ ޙައްޤު ލިބުން ހުއްޓެވެ. ވާރިސަކަށް މުދަލުން ވަޞިއްޔަތެއް ނެތެވެ. މުދަލުގެ ތިންބައިކުޅަ އެއްބަޔަށް ވުރެ ބޮޑު ޢަދަދަކުން ވަޞިއްޔަތް ކުރުމެއް ވެސް ނެތެވެ. ޒިނޭކުރި އަންހެނާގެ ދަރިލައްވާހުށީ ތައްމައްޗަށެވެ. އޭނާއަށް ވަނީ ﷲ ކަނޑައަޅުއްވާފައިވާ ޢުޤޫބާތެވެ. އަމިއްލަ ބައްޕަ ނޫން މީހަކަށް ނަސަބު ނިސްބަތްކޮށްފި މީހާއަށް ﷲ އާއި މަލާއިކަތުންނާއި އެންމެހާ މީސްތަކުންގެ ފަރާތުން ލަޢުނަތް ހުއްޓެވެ. ވައްސަލާމް!\nދެން އެއްވެފައި ތިބި މުސްލިމުން ދެންނެވިއެވެ. ކަލޭގެފާނު ރިސާލަތު ފޯރުކޮށްދެއްވައިފި އެވެ. ތިމަންމެން އެކަމުގެ މައްޗަށް ހެކިވަމުއެވެ. ދެން ވިދާޅުވި އެވެ. މިތަނަށް ޙާޟިރުވި މީހުން، ޙާޟިރު ނުވާ މީހުންނަށް މި ވާހަކަތައް ފޯރުކޮށްދޭށެވެ.\nޙައްޖުގެ ޚުޠުބާގައި އެކަލޭގެފާނު އިއްވެވި އަސަރުގަދަ ނަސޭޙަތްޕުޅުތަކަކީ އިންސާނީ ޙައްޤުތަކުގެ އިސްލާމީ ޗާޓަރެވެ. އެ ޚުޠުބާގައިވަނީ އިންސާނީ ޙައްޤުތަކާއި އިންސާނީ ކަރާމަތު ރައްކާތެރިކުރުމާއި މީސްތަކުންގެ މެ3ދުގައި ހަމަހަމަކަން ޤާއިމު ކުރުމާއި އަންހެނުންގެ ޙައްޤުތައް ޙިމާޔަތްކުރުމާއި އަނބިންނަށް ހެޔޮކޮށް ހިތުމާއި ފިރިންނަށް ހެޔޮކޮށްހިތުމާއި މުދަލާއި އަބުރު ޙިމާޔަތްކުރުމާއި ނަސްލީ ތަފާތު ނައްތާލުމާއި ރިބަވީ މުޢާމަލާތްތައް ނައްތާލުމާއި މިފަދަ އެތައް އަސާސެއް ޤާއިމު ކުރައްވާފައެވެ. ކީރިތި ރަސޫލާގެ ޙައްޖަތުލްވަދާޢުގެ ޚުޠުބާއަކީ އިންސާނީ ޙައްޤުތަކާ ގުޅޭ ބައިނަލްއަޤުވާމީ އެތައް ޤަރާރެއްގެ ރިފަރެންސެކެވެ.\nކީރިތި ރަސޫލާ ޙައްޖުގެ ފަރުޟު އަދާކުރެއްވުމަށް ފަހު މަދީނާ އަށް ވަޑައިގެންނެވިއެވެ. އެކަލޭގެފާނުގެ އަޖަލު ކުޑަތަންވަމުން ދިޔައެވެ. މުޢާޒް ބިން ޖަބަލު ވިދާޅުވެފައިވެއެވެ. ތިމަންކަލޭގެފާނު އިސްލާމްދީނަށް ގޮވާލައްވަން ޔަމަނަށް ވަޑައިގަންނަވަން ކީރިތި ރަސޫލާ އެދިވަޑައިގެންނެވި އެވެ. އަދި ތިމަންކަލޭގެފާނު ދަތުރަށް ނިކުންނަވަން މަދީނާގެ ރައްބޭރަށް ނިކުމެވަޑައިގަތުމާ ހަމައަށް ކީރިތި ރަސޫލާ ތިމަންކަލޭގެފާނުގެ އަރިހުގައި ނިކުމެވަޑައިގެންނެވި އެވެ. އަދި ތިމަންކަލޭގެފާނަށް އަލްވަދާޢު ވިދާޅުވަމުން ސަލާމް ކުރައްވައި ވިދާޅުވިއެވެ.\n"އޭ މުޢާޒެވެ! ފަހަރުގައި ކަލޭގެފާނު ޔަމަނުން މަދީނާއަށް އެނބުރި ވަޑައިގަންނަވާއިރު، ތިމަންކަލޭގެފާނާ ބައްދަލު ނުވެދާނެ އެވެ. އެހެން ވެއްޖެ ނަމަ ތިމަން ކަލޭގެފާނުގެ މިސްކިތަށް ޒިޔާރަތް ކޮށްދެއްވާށެވެ! ތިމަންކަލޭގެފާނުގެ ޤަބުރުފުޅުވާނީ އެތަނުގަ އެވެ."\nއެ ވާހަކަ އަޑު އައްސަވައި މުޢާޒް ވަރަށް ބޮޑަށް ކީރިތި ކުރެއްވިއެވެ. ކަން ވީ ވެސް އެހެންނެވެ. މުޢާޒް ޔަމަނުން އެނބުރި ވަޑައިގެންނެވި އިރު އިތުރު އެކަލޭގެފާނު ސުވަރުގެ ވަޑައިގެންފި އެވެ. ކީރިތި ރަސޫލާ ސުވަރުގެ ވަޑައިގެންނެވީ ހިޖުރައިން 11 ވަނަ އަހަރު ރަބީޢުލްއައްވަލު މަހުގެ 12 ވީ ހޯމަ ދުވަހުގަ އެވެ. އެއީ ޙައްޖަތުލްވަދާޢުގެ ދެމަސް ދުވަސް ފަހުންނެވެ. އެކަލޭގެފާނުގެ ސުވަރުގެ ވަޑައިގަތް ދުވަހަކީ އިސްލާމީ އުންމަތަށް އައި އެންމެ ހިތާމަވެރި ދުވަހެވެ. މަދީނާގެ ތެރޭގައި އޮތީ ގިސްލާ ރުއިމުގެ އަޑެވެ. އެކަލޭގެފާނުގެ މައްޗަށް ކަށުނަމާދު ކުރީ އިމާމަކާ ނުލަ އެވެ.\nތިން ދުވަސް ފަހުން ފަސްދާނު ލެވުނީ ސުވަރުގެ ވަޑައިގެންނެވި މަޤާމުގަ އެވެ. އެއީ އެކަލޭގެފާނުގެ ލޮބުވެތި އަނބިކަނބަލުން މުއުމިން ތަކުންގެ މަންމަ ޢާއިޝަތުގެފާނުގެ ކޮޓަރިކޮޅުގަ އެވެ. އެކަލޭގެފާނު ސުވަރުގެ ވަޑައިގެންނެވި ޙާލަތާއި އެދުވަހުގައި ކަންހިގާދިޔަ ގޮތުން މައްޗަށް މައްޗަށް އެހެން މަޒްމޫނެއް ލިޔާހުށީމެވެ. މާތް ﷲ އިތުރު އެކަލޭގެފާނުގެ ޝަފާޢަތް އަޅަމެން އެންމެނަށް މިންވަރު ކުރައްވާނދޭވެ! އާމީން.\nއަވަސް ވީކެންޑް ޑރ. މުހައްމަދު ޝަހީމް އަލީ ސައީދު ދީނީ އިލްމުވެރިން + ޖިއްދާއިން މާލެއަށް\nރަސޫލާ ޤާއިމު ކުރެއްވި ދައުލަތުގެ އިޤުތިޞާދު


Thaareekhee Medel ge Thajuribaain Ayya Foni Ummeedhehgai\n5 މަސް ކުރިން • ލިޔުނީ: އާމިނަތު އަބްދުﷲ\nއެތްލެޓިކްސްއިން ރާއްޖެއަށް ފުރަތަމަ ފަހަރަށް ބައިނަލްއަގުވާމީ މެޑެއްޔެއް 2010 ވަނަ އަހަރު ލިބުން ވެފައިވަނީ ފުވައްމުލަކަށް ލިބުނު ޚާއްސަ ކާމިޔާބީއެއްގެ ގޮތުގައެވެ. އެއީ ރާއްޖެއަށް ރިލޭއިން ބްރޯންޒް މެޑެލް ހޯދި އެތްލީޓުންގެ ތެރޭގައި ފުވައްމުލަކުގެ ހުނަރުވެރި އެތްލީޓަކު ހިމެނުމުންނެވެ.\nފުވައްމުލައް ސިޓީ ހޯދަޑު، ނިޔަދުރުމާގެ އަލީ ޝަރީފް ނުވަތަ ދުވާ އައްޔަ އެތުލެޓިކްސްގައި ފާހަގަ ކުރެވެންފެށީ ސިފައިންގޭގައި މަސައްކަތް ކުރިއިރު އެތަނުގެ އިންޓާރޔުނިޓް މުބާރާތްތަކުގައި ބައިވެރިވެ ހޯދަމުންދިޔަ ރަންވަނަ ތަކުގެ ސަބަބުންނެވެ.\nއެތްލެޓިކްސްގެ އެކިއެކި މުބާރާތްތަކުން ފަންސާހަށްވުރެ ގިނަ ރަންމެޑެލް ހޯދާފައިވާ އައްޔައަކީ ކުޅިވަރުގެ ދާއިރާއިން ޒުވާނުން ތަމްރީނު ކުރަމުން އަންނަ ކާމިޔާބު ކޯޗެކެވެ. އެގޮތުން އައްޑޫ ސިޓީ މުހިއްބުއްދީން ސްކޫލްގެ ސްޕޯޓްސް ސްޕަވައިޒަރެއްގެ ގޮތުގައި ހަތަރު އަހަރު މަސައްކަތްކޮށް ކާމިޔާބު އެތުލީޓުން ތަކެއްވަނީ ތަމްރީނު ކޮށްފައެވެ.\nއައްޔަގެ އުފަން ރަށް ކަމަށްވާ ފުވައްމުލަކުގެ ކުޅިވަރުގެ ކުރިމަގާއިމެދު އޭނަ ދެކެމުން އަންނަ ހުވަފެންތައް ވަރަށް ފޮންޏެވެ. އެތްލެޓިކްސް އިން އެކަންޏެއްނޫނެވެ. ފުޓުބޯޅަ އާއި ބާސްކެޓުބޯޅައިގެ އިތުރުން ސާރފިން ކުރިއެރުވުމަށްވެސް ބޮޑެތި މަސައްކައްތަކެއް އޭނާ ވަނީ ފަށާފައެވެ. އެގޮތުން މިރަށުގައި ހަދަމުން އަންނަ ޓާފު ފުޓްބޯޅަ ދަނޑުގެ މަސައްކަތް ކޯޑިނޭޓުކުރުމުގައި އެންމެ އިސްކޮށް ހަރަކާތްތެރިވާ އެއްބޭފުޅެއްގެ ގޮތުގައި އައްޔަ ފާހަގަ ކުރެވެއެވެ. މީގެއިތުރުން ކޯޓުތައް ހަލާކުވުމުގެ ސަބަބުން ކުޅުންހުއްޓިފައިވާ ބާސްކެޓް ދިރުވާ އާލާކުރުމުގެ ގޮތުން، މިހާރު ހުރި ބާސްކެޓް ކޯޓުތައް މަރާމާތުކުރުމުގެ މަސައްކަތާއި ރާޅާއަޅާ ކުދިންނަށް އެކިއެކި ގޮތްގޮތުން އައްޔަ ފޯރުކޮށްދޭ އެހީތައް ފާހަގަކޮށްލެވެއެވެ.\nމީގެއިތުރުން ފާއިތުވި ދުވަސްތަކުގައި އަމިއްލަ ފަރާތްތަކުން އިންތިޒާމް ކުރި ތަފާތު ކުޅިވަރު މުބާރާތްތައް ބޭއްވުމައް ސަރުކާރުން ހޯދަން ބޭނުންވި ހުރިހާއެހީތެރި ކަމެއްވެސް ހޯދައިދިނުމަށް އައްޔަ ވަނީ އެހީތެރިވެދީފައެވެ.\nއައްޔަ ފާހަގަކުރެވެނީ ކުޅުންތެރިންނަށް އިރުޝާދު ދިނުމުގައި ދެގޮތެއްނުވެ ހުންނަވާ އެހީތެރިއެއްގެ ގޮތުގައެވެ. އޭނާ ވަނީ އިންޓަރ ސުކޫލް އެތްލެޓިކްސް މުބާރާތްތަކުގައި ބައިވެރިވާ ފުވައްމުލަކުގެ ސްކޫލްތަކުގެ އެތުލީޓުން ތަމްރީނު ކުރުމުގައިވެސް އިސްދައުރެއް އަދާކޮށްފައެވެ.\nޔޫތު އެސޯސިއޭޓްގެ ހައިސިއްޔަތުން ޒުވާނުންނާއި ކުޅިވަރު ކުރިއެރުވުމަށް އައްޔަ ދެކޭ ހުވަފެންތަކުގެ ތެރޭގައި ސިންތެޓިކް ޓްރެކެއް މިރަށުގައި އެޅިގެންދާނެ ދުވަހެއް ފާހަގަ ކޮށްލަންޖެހެއެވެ. އައްޔައަކީ ކުޅިވަރާ ބެހޭ ފޯރަމްތަކުގައި އިލްމީގޮތުން ބަހުސްކުރައްވާ ވިސްނުންތެރިކަމާއި ރޭވުންތެރިކަމާއެކު ޒުވާނުންނާއި ކުރިވަރު ކުރިއެރުވުމުގައި ކުޅަދާނަ ލީޑަރެކެވެ. އައްޔަ ޤަބޫލްކުރާ ގޮތުގައި ކުޅިވަރުވެސް ކުރިއަރައިދަނީ ހަރުދަނާ ސިޔާސަތެއް ޤާއިމުވެފައި އޮވެގެންނެވެ. އަދި ކުޅިވަރު ކުރިއަރުވައި ތަރައްގީކުރުމަށް މިސިޓީގެ މަޖިލިސް މެންބަރުންގެ ފަރާތުން ލިބޭ އެއްބާރުލުން އައްޔަ ފާހަގަކުރެއެވެ.\nއައްޔަ ގަބޫލު ކުރާ ގޮތުގައި މިހާރު މިއޮތް ހާލަތުން ރަށުގެ ކުޅިވަރު އިތުރަށް ކުރިއަށް ގެންދިއުމަށްޓަކައި ގައުމީ ފެންވަރުގައިވެސް ގިނަ މަސައްކަތްތަކެއް ކުރަން ޖެހެއެވެ.\nފުވައްމުލަކަށް ނިސްބަތްވާ ގިނަ ކުޅުންތެރިންތަކެއް ގައުމީ ޓީމުތަކުން ފެނިގެންދިޔުމަކީ އައްޔަ ދެކެންބޭނުންވާ ދުވަހެކެވެ.\nއެތްލެޓިކްސްއިން ރާއްޖެ ހޯދި ބައިނަލްއަގުވާމީ ފުރަތަމަ މެޑަލްގައި ފުވައްމުލަކުގެ ދަރިއެއްގެ ހިއްސާ ބޮޑު ފަދައިން ރާއްޖެއަށް ގިނަ ރަން މެޑަލްތަކެއް ހޯދުމުގައި ފުވައްމުލަކުގެ ގިނަ އެތްލީޓުންގެ ހިއްސާ ލިބޭނެ ދުވަހަކަށް އަލީ ހުރީ އިންތިޒާރު ކޮށްގެންނެވެ.


India in hadhiya kuri AstraZeneca vaccine unmeedhu aakohdhyfi: Faisal\nއިންޑިއާއިން ހަދިޔާކުރި އެސްޓްރަޒެނިކާ ވެކްސިން އުއްމީދު އާކޮށްދީފި: ފައިސަލް\n20 ޖެނުއަރީ 2021 - 16:34:51\nކޮވިޑް-19 އިން ރައްކާތެރިވުމަށް އިންޑިއާއިން ރާއްޖެއަށް ހަދިޔާކުރި އެއްލައްކަ ޑޯޒްގެ އެސްޓްރަޒެނިކާ ވެކްސިންއިން އުންމީދު އާކޮށްދީފި ކަމަށް ނައިބު ރައީސް ފައިސަލް ނަސީމް ވިދާޅުވެއްޖެ އެވެ.\nއިންޑިއާގެ ގައުމީ އެއާލައިން އެއާ އިންޑިއާގެ ފްލައިޓެއްގައި މިއަދު މެންދުރު 14:00ގައި ކޮވިޑް ވެކްސިންގެ ފުރަތަމަ ޝިޕްމަންޓް ރާއްޖެއަށް ގެނެއުމާއި ގުޅިގެން ނައިބު ރައީސް ފައިސަލް ކުރެއްވި ޓްވީޓެއްގައި ވިދާޅުވީ، އެ ވެކްސިނާއިއެކު ރާއްޖެއަށް އާ އުންމީދުތަކެއް ގެނެސްދީފި ކަމަށެވެ.\nރައްޔިތުންގެ ސިއްހީ ރައްކާތެރިކަމަށް ރައީސް އިބްރާހިމް މުހައްމަދު ސޯލިހް އަބަދުވެސް އިސްކަން ދެއްވާކަން ފާހަގަކުރައްވާ ނައިބު ރައީސް ފައިސަލް ވަނީ އެކަމަށްޓަކައި ރައީސް ސޯލިހްއަށް ޝުކުރުވެސް އަދާކުރައްވާފައެވެ. އަދި ބައްރުގެ ސަލާމަތާއި ރައްކާތެރިކަމަށް އިންޑިއާއިން ދޭ އިސްކަމުގެ އިތުރުން އެސްޓްރަޒެނިކާ ކޮވިޝިލްޑް ވެކްސިންގެ ފުރަތަމަ ބެޗް ރާއްޖެއަށް ހަދިޔާކުރެއްވި ކަމަށްޓަަކައި އިންޑިއާގެ ސަރުކާރަށާޢި ނަރަންދުރަ މޯދީގެ އިތުރުން އިންޑިއާ ހައިކޮމިޝަނަށް ވެސް ވަނީ ޝުކުރު އަދާކުރައްވާފައެވެ.\nއިންޑިއާއިން ރާއްޖެއަށް ހަދިޔާކުރީ އޮކްސްފޯޑް އެސްޓްރަޒެނެކާގެ އެއް ލައްކަ ޑޯޒެވެ. މިއީ އިންޑިއާ އާއި ރާއްޖެއާ ދެމެދު އޮންނަ ގާތް ގުޅުމުގެ ސަބަބުން ހަދިޔާކުރި ހިލޭ އެހީއެކެވެ. އިންޑިއާ އިން ވަނީ 2004 ވަނަ އަހަރު ކުރިމަތިވި ސުނާމީ ކާރިސާ އާއި މާލެއަށް ކުރިމަތިވި ފެން ކާރިސާގައި ވެސް ބޮޑު އެހީތެރިކަމެއް ފޯރުކޮށްދީފަ އެވެ.\nއިންޑިއާގެ ބޮޑުވަޒީރު ނަރެންދްރަ މޯދީ ވަނީ ކޮވިޑާ ދެކޮޅަށް އުފައްދާ ވެކްސިން އަވަށްޓެރި ގައުމުތަކަށް ފޮނުވަން ފަށާނެކަން އިއްޔެ އިއުލާންކޮށްފަ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ ކޮވިޑް ވެކްސިން ޕްރޮގްރާމް ފެށުމަށް ވެކްސިނަށް ރަޖިސްޓްރީވުމަށް ހުޅުވާލާފަ އެވެ. އެގޮތުން ރާއްޖޭގައި ބޭނުންކުރާނީ ފުޑް އެންޑް ޑްރަގް އޮތޯރިޓީގެ ހުއްދަ ލިބިފައިވާ އަދި ދުނިޔޭގެ ސިއްހަތު ޖަމިއްޔާގެ މިންގަނޑުތަކަށް ވެސް ފެތޭ ވެކްސިންތަކެއް ކަމަށް އެޗްޕީއޭ އިން ބުނެ އެވެ.\nމިއަދު ރާއްޖެއަށް ގެނައި އެސްޓްރަޒެނިކާ ވެކްސިނަކީ ސީރަމް އިންސްޓިޓިއުޓް އިން އުފައްދަމުން އަންނަ ވެކްސިނެކެވެ. އެ ވެކްސިނަކީ ދުނިޔޭގެ ސިއްހަތު ޖަމިއްޔާގެ ކޮވެކްސް ފެސިލިޓީގެ ދަށުން ވެސް ދޭން ނިންމާފައިވާ ވެކްސިންތަކުގެ ތެރޭގައި ހިމެނޭ ވެކްސިނެކެވެ. ރާއްޖޭގައި ވެކްސިން ޖަހަން ފަށާނީ ރާއްޖޭގެ ފުޑް އެންޑް ޑްރަގް އޮތޯރިޓީން ބަލައި މިންގަނޑުތައް ވެސް ކަށަވަރުކުރުމަށް ފަހުއެވެ.\nވެކްސިންނައިބު ރައީސްފައިސަލް ނަސީމް


Dhiraagu eprentisship prograam – vazeefaaakah thahyaaruvumah oi ranuge furusatheh\nދިރާގު އެޕްރެންޓިސްޝިޕް ޕްރޮގްރާމް – ވަޒީފާއަކަށް ތައްޔާރުވުމަށް އޮތް ރަނުގެ ފުރުސަތެއް\nމުޖުތަމައުއަށާއި ތިމާވެއްޓަށް ކޮށްފާނެ އަސަރުތަކުގެ މައްޗަށް ރިޔާއަތްކޮށް، ކުންފުނީގެ ވިޔަފާރިއާއި ގުޅުންހުރި ނިންމުންތައް ނިންމުމަކީ ދިރާގުގެ މައިގަނޑު އެއް އަސާސް ކަމަށްވެފައި އޮތުމާއެކު ދިރާގު އެޕްރެންޓިސްޝިޕް ޕްރޮގްރާމަކީ މިގޮތުން ދިރާގުން ހިންގަމުން އަންނަ މުހިއްމު އެއް ޕްރޮގްރާމް އެވެ. މިގޮތުން ދިރާގް އެޕްރެންޓިސްޝިޕް ޕްރޮގްރާމް ނުވަތަ ޑެޕް އަކީ އޭ ލެވެލް ނިންމުމަށްފަހު ވަޒީފާގެ ތަމްރީނު ހޯދުމަށް ނުކުންނަ ޒުވާނުންނަށް ދިރާގުން ހުޅުވާލާފައިވާ ރަނުގެ ފުރުސަތެކެވެ.\n2009 ވަނަ އަހަރުން ފަށައިގެން ދިރާގުން ކުރިއަށްގެންދާ މި ޕްރޮގްރާމްގައި މިހާތަނަށް ޖުމްލަ 98 ކުދިން ބައިވެރިވެފައިވާއިރު މީގެ ތެރެއިން ގިނަ ކުދިންނަކީ މިހާރު ތަފާތު ކުންފުނިތަކުގައި ޒިންމާދާރު ވަޒީފާތައް އަދާކުރަމުން އަންނަ ޒުވާނުންނެވެ. އަދި މީގެ ތެރެއިން ބައެއް ޒުވާނުންނަކީ ދިރާގުގައި ޒިންމާދާރު ވަޒީފާތައް އަދާކުރަމުން އަންނަ ޒުވާނުންނެވެ. އެގޮތުން ޕްރޮގްރާމްގައި ދިރާގުގެ އެޑްމިނިސްޓްރޭޝަން، މާކެޓިންގ، ޓްރާންސްޕޯޓް، ސޭލްސް، ކަސްޓަމަރ ސާވިސް، ނެޓްވޯކްސް، ޕްރޮކިއުމަންޓް އެންޑް ސްޓޯރސް އަދި ފައިނޭންސް ޑިޕާޓްމަންޓްގައި މަސައްކަތް ކުރުމުގެ ފުރުސަތު ލިބިގެންދެ އެވެ.\nކޮންމެ އަހަރަކުވެސް މި ޕްރޮގްރާމަށް ކުދިން ހޮވަމުން އަންނައިރު ކޮންމެ އެޕްރެންޓިސް އަކުވެސް މަސައްކަތް ކުރާނީ އެއް އަހަރު ދުވަހު އެވެ. އަދި އެ އެޕްރެންޓިސް އަކުގެ މަސައްކަތް އިވެލުއޭޓް ކުރުމަށްފަހު ދެވަނަ އަހަރަކަށް އިތުރު ކުރުމުގެ ފުރުސަތުވެސް ލިބިގެންދެ އެވެ. ދިރާގު އެޕްރެންޓިސް ޕްރޮގްރާމްގެ އެންމެ ހާއްސަ އެއް ކަމަކީ އެލަވަންސެއް ލިބެމުން ދިއުމާއެކު ރަގަޅަށް އިންތިޒާމް ކުރެވިފައިވާ މާހައުލެއްގައި ރަސްމީކޮށް ތަމްރީނު ލިބުމާއި ވަޒީފާގެ ދާއިރާއިން ކުރިއެރުން ހޯދުމުގެ ފުރުޞަތު އިތުރުވެގެން ދިއުމެވެ. އަދި މީގެ އިތުރުން ކޮންމެ ކުއްޖަކަށްވެސް ދިރާގުގައި މަސައްކަތްކޮށް ތަޖުރިބާ ލިބިފައިވާ އެ ކުއްޖަކަށް ހާއްސަ މެންޓަރއެއް (އެ އެޕްރެންޓިސްެއެއްގެ މަސައްކަތުގައި އިރުޝާދުދީ އެހީތެރިވާ ބޭފުޅެއް) އައްޔަން ކުރެވިފައި ހުރެއެވެ.\nމި ޕްރޮގްރާމްގައި ބައިވެރިވާ ޒުވާނުންނަށް މި ޕްރޮގްރާމް ނިމިގެންދާއިރު މަސައްކަތުގެ މާހައުލުގައި އަދި އަމިއްލަ ދިރިއުޅުމުގައި ދިމާވެދާާނެ ތަފާތު ގޮންޖެހުންތަކާ ކުރިމަތިލާން އެނގި ގިނަ ހުނަރުތަކެއް ދަސްވެގެން ދެއެވެ. އޭގެ ތެރޭގައި މުއާމަލާތް ކުރުމުގެ ހުނަރާއި، ކަންކަން ރާވާ ހިންގުމުގެ ހުނަރާއި، ކަސްޓަމަރ ކެއަރ އަދި ކަންކަމުގައި ގޮތް ނިންމުން ނުވަތަ ޑެސިސަން މޭކިން ފަދަ ހުނަރުތައް ދަސްވެގެންދެއެވެ.\nކުޅުދުއްފުށީ އޮޕަރޭޝަންސް ސެންޓަރުގައި ޖުމްލަ7އެޕްރެންޓިސްއަކު މި ޕްރޮގްރާމް ފުރިހަމަކޮށްފައިވާއިރު، މިހާރުވެސް 1 އެޕްރެންޓިސްއަކު ދަނީ މި ޕްރޮގްރާމް ފުރިހަމަކުރަމުންނެވެ. އަދި މީގެ ތެރެއިން2މުވައްޒަފަކަށްވަނީ ދިރާގުގެ ދާއިމީ ވަޒީފާ ލިބިގެންގޮސްފަ އެވެ.\n“މިއީ އަސްލު ވަރަށް ރަނގަޅު ޕްރޮގްރާމެއް. ވަޒީފާއާ އަދި ދިރިއުޅުމާ ގުޅުންހުރި ވަރަށް ގިނަ ކަންތައްތަކެއް މި ޕްރޮގްރާމްގައި މަސައްކަތް ކުރުމުން އެބަ ދަސްވެގެންދޭ. މި ޕްރޮގްރާމް ފުރިހަމަ ކުރަމުން ޕާޓް ޓައިމްކޮށް ނަމަވެސް އިތުރަށް ކިޔަވައިފިނަމަ ވަރަށް ރަނގަޅު ކުރިމަގެއް އެބައޮތް.” މި ނޫހާ މައުލޫމާތު ހިއްސާކުރަމުން މި ވަގުތު މި ޕްރޮގްރާމް ފުރިހަމަކުރަމުން އަންނަ އަބްދުލް ހަންނާނު މުހައްމަދު ހާމަކުރި އެވެ.\nއަޅުގަނޑުމެންގެ މުޖްތަމައުގައި އެންމެ ބޮޑު އެއް މައްސަލައަކީ ކިޔަވާ ކުދިންނަށް ކެރިއަރ ގައިޑެންސް ނުލިބުމެވެ. އެގޮތުން އެ ކުއްޖަކު ގްރޭޑް7ނިންމުމަށްފަހު 8 އަށް ވަންނައިރު އެ ކުއްޖަކު ހިޔާރު ކުރަން ޖެހޭ ސްޓްރީމް ނޭގުމަކީ އެންމެ ބޮޑު އެއް މައްސަލަ އެވެ. މިފަދަ ޕްރޮގްރާމް ތަކުގެ ސަބަބުން މިކަހަލަ ކަންތައް ތަކަށް ހައްލު ލިބިގެންދިއުމަށް އެހީތެރިވެ އެވެ. އަޅުގަނޑުމެންގެ މުޖްތަމަޢުގައި “އޮން ދަ ޖޮބް ޓްރެއިނިން” ނުވަތަ ވަޒީފާއެއް އަދާކުރަމުން ލިބޭ ތަމްރީން އިތުރު ކުރުމަކީ ވަރަށް މުހިއްމު ކަމެކެވެ.\nދިރާގުގެ އެޕްރެންޓިސްޝިޕް ޕްރޮގްރާމަކީ ދިރާގުގެ އިޖްތިމާއީ ޒިންމާގެ ތެރެއިން ހިންގާ ވަރަށް ފުރިހަމަ، އަދި މުޖުތަމައަށް، ހާއްސަކޮށް ޒުވާނުންނަށް ވަރަށް މުހިއްމު ޕްރޮގްރާމެކެވެ. އިޖުތިމާއީ ޒިންމާތަކުގެ ތެރެއިން މިފަދަ ޕްރޮގްރާމްތައް އެހެން ކުންފުނިތަކުން ވެސް ހިންގާނަމަ، އެވާނީ ޒުވާނުންނަށް ލިބޭ ބޮޑު ކުރިއެރުމަކަށެވެ.


ޅ. ނައިފަރު މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nޅ. ނައިފަރު ކައުންސިލް އިދާރާ / ޅ. ނައިފަރު މިސްކިތް\nފަރުޟު ފަސްނަމާދު، ކޮންމެ ނަމާދު ވަގުތު ޖެހުމުގެ ކުރިން ކައުންސިލްގެ އިދާރާއިން ހަވާލުކުރާ މިސްކިތަށް ހާޒިރުވެ މިސްކިތުގެ ކަންތައްތައްބަލައި ރަނގަޅު ކުރަންޖެހޭ ކަންތައްތައް ރަނގަޅުކުރުމާއި ފަރުޟު ފަސްނަމާދުގެ ވަގުތަށް ބަންގި ގޮވުމާއި، އިމާމުވެ ނަމާދުކުރުން.\n2. ދުވަހު ހާޒިރީގައި ސޮއިކޮށްފައިވަނިކޮށް، ހަމަ އެދުވަހު ކަމެއް ދިމާވެގެން މިސްކިތަށް ދިއުމަށް އުޒުރުވެރިވާނަމަ، ނުވަތަ ސަލާމުގެ ޗުއްޓީގައި ހުންނަ ދުވަހެއްނަމަ، އެ ދުވަހުގެ ބާކީ އޮތްބައި ފުރިހަމަކުރުމަށް، ކީރިތި ޤުރްއާން ތަޖްވީދުގެ ހަމަތަކާ އެއްގޮތަށް ކިޔަވަން ދަންނަ، އަޑުހަރުކޮށް ބަންގިގޮވޭފަދަ ޤާބިލުމީހަކާ، މިސްކިތުގައި އިމާމުވެ ނަމާދުކުރަން ހަވާލުކޮށްފައި، ކައުންސިލް އިދާރާއަށް އެކަން އެންގުން.\n3. މިސްކިތު މަސައްކަތު މީހުންގެ މަސައްކަތްތައް ސުޕަވައިޒްކުރުން.\n4. މިސްކިތަށް ލިބޭ ގެއްލުންތަކާއި، ދަތިވާ ކަންކަން ކައުންސިލްގެ އިދާރާއަށް ހުށަހަޅައި އެކަންކަން ރަނގަޅުކުރުމަށް މަސައްކަތް ކުރުން.\n5. މިސްކިތުގެ ސައުންޑް ސިސްޓަމް ބެލެހެއްޓުން\n6. ކައުންސިލްގެ އިދާރާއިން އަންގައިފިނަމަ ކޭތަނަމާދާއި، ޢީދު ނަމާދާއި، ހުކުރު ނަމާދާއި، ތަރާވީޙް ނަމާދާއި، ކަށުނަމާދު، އިމާމުވެ މިސްކިތުގައި ކުރުން.\nސަޕޯޓިންގ ކޯ އެލަވަންސް 2: -/700ރުފިޔާ\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖަނަވަރީ 20 ވާ އާދީއްތަ ދުވަހުގެ 12:00 ގެ ކުރިން، ޅ. ނައިފަރު ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް އަދި ފެކްސް 6620340 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖަނަވަރީ 21 އާ 31 އާ ދެމެދު،\nޅ. ނައިފަރު ކައުންސިލް އިދާރާގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ހާޒިރުވުމަށް ތައްޔާރުވެގެން ތިބުން އެދެމެވެ.\n%45 (ސާޅީސް ފަސް ޕަސެންޓް )\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6620340 ، 3020218 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\n08 ޖަނަވަރީ 2019\nޕަބްލިޝްކުރި ތާރީޚު: 08 ޖަނަވަރީ 2019\nސުންގަޑި: 20 ޖަނަވަރީ 2019 1200


އެމްޓީސީސީ / އާދަމް އާޒިމް، އެމްޑީ/އެމްޓީސީސީ\nއެމްޓީސީސީގެ ރެކޯޑުން އުންމީދު އާވެއްޖެ: ސަލީމް\nއެމްޓީސީސީ އަށް 928 މިލިއަން ރުފިޔާގެ މަޝްރޫއު ދީފި\nބިން ހިއްކުމާއި ބަނދަރު ހެދުމުގެ ނުވަ މަޝްރޫއެއް 928 މިލިއަން ރުފިޔާ އަށް އެމްޓީސީސީއާ މިއަދު ހަވާލުކޮށްފި އެވެ.\nފަރެސްމާތޮޑާ އެއާޕޯޓް ހަދަން އެމްޓީސީސީއާ ހަވާލުކޮށްފި\nގދ. ފަރެސްމާތޮޑާ އެއާޕޯޓު ހަދަން 144 މިލިއަން ރުފިޔާ އަށް އެމްޓީސީސީއާ މިއަދު ހަވާލުކޮށްފި އެވެ.\nއެމްޓީސީސީގެ ކާމިޔާބީގެ ޝުކުރު މުވައްޒަފުންނަށް\nOctober 07, 2020 34\nމަހާ ޖައްރާފުގެ ފަޅުވެރިންނަށް މުޅިން ވެސް ދިވެހިން\nދުވާފަރުގެ މަގުތަކުގެ ދެވަނަ ފިޔަވަހި ފަށައިފި\nރ. ދުވާފަރުގެ މަގު ހެދުމުގެ ދެވަނަ ފިޔަވަހީގެ މަސައްކަަތް މިއަދު ފަށައިފި އެވެ.\nގުރައިދޫ ބިން ހިއްކުމުގެ މަސައްކަތް ފަށައިފި\nކ. ގުރައިދޫގެ ބިން ހިއްކުމާއި ގޮނޑުދޮށް ހިމާޔަތް ކުރުމުގެ އަމަލީ މަސައްކަތް އެމްޓީސީސީން މިއަދު ފަށައިފި އެވެ.\nނައިބު ރައީސް، އެމްޓީސީސީގެ މަސައްކަތްތައް ބައްލަވައިފި\nއެމްޓީސީސީގެ ހިއްސާއަކަށް ދެ ރުފިޔާ ބަހަން ނިންމައިފި\nއެމްޓީސީސީގެ ހިއްސާއަކަށް ދެ ރުފިޔާ ބަހަން އެ ކުންފުނީގެ ބޯޑުން ނިންމައިފި އެވެ.\nތުހުމަތުތައް ބެލުމަށް އެމްޓީސީސީން އޭސީސީއަށް ހިނގައްޖެ\nއެމްޓީސީސީ އާ މެދު ކުރާ ކޮރަޕްޝަންގެ ތުހުމަތުތައް ދޮގުކޮށް، އެފަދަ ތުހުމަތެއް ކުންފުންޏާ މެދު ކޮށްފައިވާތީ އެކަން ބެލުމަށް އެންޓި ކޮރަޕްޝަން ކޮމިޝަން (އޭސީސީ) އަށް ކުންފުނިން...\nފުވައްމަލަކުގެ މަގުތައް ހެދުމުގެ އަމަލީ މަސައްކަތް އަންނަ މަހު ފަށާނެ ކަމަށް އެމްޓީސީސީން މިއަދު ބުނެފި އެވެ.\nމަހާޖައްރާފުގައި4މަސް ފަހުން އުޅޭނީ ހުސް ދިވެހިން\nރާއްޖޭގެ އެންމެ ބޮޑު ކޮންނަ ބޯޓު، މަހާޖައްރާފުގައި މަސައްކަތް ކުރާ ބިދޭސީންގެ މުވައްޒަފުންގެ ބަދަލުގައި ކުރިއަށް އޮތް ހަތަރު މަސް ދުވަހުގެ ތެރޭގައި މުޅިން ވެސް ދިވެހި...\nއިންޖީނުތަކަށް ފައިސާ ދެއްކުމުގައި އެމްޓީސީސީން ލުޔެއް!\nޓެކްނިކަލް ދާއިރާތަކަށް މުވައްޒަފުން ލިބުން ދަތި\nޓެކްނިކަލް ދާއިރާތަކަށް މުވައްޒަފުން ނުލިބޭ ކަމަށް އެމްޓީސީސީގެ މެނޭޖިން ޑިރެކްޓަރު އާދަމް އާޒިމް ވިދާޅުވެއްޖެ އެވެ.\nގދ. މާވަރުލުގައި ތަރައްގީ ކުރާ އެއާޕޯޓުގެ މަސައްކަތް އަންނަ އަންގާރަ ދުވަހަށް ނިންމައިލެވޭނެ ކަމަށް އެމްޓީސީސީން މިއަދު ބުނެފި އެވެ.\nMarch 01, 2020 21\nސ. ހުޅުދޫގެ ބަނދަރު ހަދަން އެމްޓީސީސީއާ ހަވާލުކޮށްފި\nއައްޑޫ ސިޓީގެ ހުޅުދޫގެ ބަނދަރު ހެދުމުގެ މަޝްރޫއު ނެޝަނަލް ޕްލޭނިން މިނިސްޓްރީން އެމްޓީސީސީއާ މިއަދު ހަވާލުކޮށްފި އެވެ.\nފޮއްދޫގެ ގޮނޑުދޮށް ހިމާޔަތްކުރަން އެމްޓީސީސީއަށް\nނ. ފޮއްދޫގެ ގޮނޑުދޮށް ހިމާޔަތްކުރުމުގެ މަސައްކަތް 7.6 މިލިއަން ރުފިޔާ އަށް އެމްޓީސީސީއާ މިއަދު ހަވާލުކޮށްފި އެވެ.\nއެމްޓީސީސީއަށް 33 މިލިއަން ރުފިޔާގެ ގެއްލުމެއް!\nމިދިޔަ އަހަރު އެމްޓީސީސީއަށް 33 މިލިއަން ރުފިޔާގެ ބޮޑު ގެއްލުމެއް ލިބިއްޖެ އެވެ.


Covid-19: Balin Rangalhuvaa Meehunnah Card Eh Dhenee - Vaguthu\nކޮވިޑް-19: ބަލިން ރަނގަޅުވާ މީހުންނަށް ކާޑެއް ދެނީ\nދުނިޔޭގެ އެކި ކަންކޮޅުގައި ފެތުރެމުންދާ ނުރައްކާތެރި ކޮރޯނާވައިރަސް (ކޮވިޑް-19) ޖެހުމަށްފަހު އެ ބަލިން ރަނގަޅުވާ މީހުންނަށް، އެކަން އަންގައިދޭ ޚާއްސަ ކާޑެއް ނުވަތަ ސެޓިފިކެޓެއް ދިނުމަށް އިނގިރޭސިވިލާތުން ނިންމައިފިއެވެ.\nރިޕޯޓްތައް ބުނާގޮތުގައި ކޮވިޑް-19 ޖެހުމަށްފަހު ބަލިން ރަނގަޅުވެފައިވާ ކަން ދައްކައިދޭ މި ކާޑު ދިނުމާއި ގުޅޭ މަޝްވަރާތައް މިހާރު އެޤައުމުގެ ކަމާއި ބެހޭ ފަރާތްތަކުން ކުރަމުންދާއިރު، މިއީ ކޮވިޑް-19 ޖެހުނު މީހުންނަށް އަލުން އަނބުރާ އާންމު ދިރިއުޅުމެއްގައި އުޅެން ހުރަސް އެޅިދާނެ ކަމަށްޓަކައި ދޭ ކާޑެއް ކަމަށް ވެއެވެ.\nމިކަމާއި ބެހޭގޮތުން މަޢުލޫމާތު ދެމުން އިނގިރޭސިވިލާތުގެ ހެލްތް ސެކްރެޓަރީ، މެޓް ހެންކޮކް ބުނެފައިވަނީ، ކޮވިޑުން ރަނގަޅުވެފައިވާކަން އަންގައިދޭ މި ކާޑު ދޭ ފަރާތްތަކަށް އާންމު ދިރިއުޅުމުގައި އުޅެން ފަސޭހަ ވާއިރު، ވައިރަސް އާއި ގުޅިގެން ހަރަކާތްތެރިވާ ފަރާތްތަކަށް އެފަދަ މީހުން ފާހަގަކުރަން ފަސޭހަ ވެގެންދާނެ ކަމަށެވެ. ނަމަވެސް މި ކާޑު ލިބޭ ފަރާތްތައް ފުރަބަންދުން އިސްތިސްނާވާނެ ކަމާއި މެދު އަދި ގޮތެއް ނުނިންމާ ކަމަށް އޭނާ ބުނެފައި ވެއެވެ.\n"މިވަގުތު އެންމެ މުޙިންމު ކަމެއްގެ ގޮތުގައި އަޅުގަނޑުމެން ދެކެނީ މިހާރު ކުރިމަތިވެފައިވާ މި ނުރައްކަލުން އަރައިގަތުން. އެހެންކަމުން މި ކާޑު ދޭން ނިންމި ނަމަވެސް އެންމެ އިސްކަމެއް ދޭނީ ވައިރަސް ފެތުރުން ކޮންޓްރޯލް ކުރުމުގެ މަސައްކަތަށް. އަދި ކާޑު ލިބޭ ފަރާތްތަކަށް ލުއިތަކެއް ދިނުމާއި މެދުވެސް މި ދަނީ ވިސްނަމުން. އެކަމަކު މި ވައިރަސް އަކީ ދުނިޔެއަށް އައު ވައިރަސް އަކަށްވުމުން އެފަދަ ނިންމުމެއް ނިންމަން އަދި އަވަސް،" ހެންކޮކް ބުންޏެވެ.\nއިނގިރޭސިވިލާތުގައި ކޮވިޑުން ރަނގަޅުވާ މީހުންނަށް ކާޑެއް ދޭން ތައްޔާރުވާއިރު، އެޤައުމަކީ މިހާރު ދުނިޔެއިން ކޮވިޑް-19 ގެ ނުރައްކާ އެންމެ ބޮޑުވެފައިވާ ޤައުމުތަކުގެ ތެރެއިން ޤައުމެކެވެ. މިހާތަނަށް ދުނިޔެއިން 8 ވަނައަށް އެންމެ ގިނަ ބަޔަކު ފައްސިވެފައިވާ ޤައުމަކީ އެއީ އެވެ. އެޤައުމުން މިހާތަނަށް މި ބަލި ޖެހުމަށްފަހު ބަލިން ރަނގަޅުވެފައި ވަނީ 135 މީހުންނެވެ. ނިސްބަތުން މި ބަލީގެ ނުރައްކާ ބޮޑު އެހެން ޤައުމުތަކަށް ބަލާއިރު، އިނގިރޭސިވިލާތުން މި ބަލިން ސަލާމަތްވި މީހުންގެ އަދަދު މަދެވެ.\nއިނގިރޭސިވިލާތުން ކޮވިޑް-19 ފެނުނު ފަހުން މިހާތަނަށް ޖުމްލަ 33718 މީހަކަށް ކޮވިޑް-19 ޖެހިފައިވާއިރު އޭގެތެރެއިން ޖުމްލަ 2921 މީހަކު ވަނީ މަރުވެފައެވެ. ފާއިތުވެދިޔަ 24 ގަޑިއިރު ތެރޭގައި އެކަނިވެސް އެޤައުމުން 4200 އަށްވުރެ ގިނަ މީހުން މި ބައްޔަށް ފައްސި (ޕޮޒިޓިވް) ވެ، 569 މީހަކު ބަލީގައި މަރުވެފައި ވެއެވެ.\nމިހާތަނަށް ދުނިޔޭގެ 204 ޤައުމަކުން މިލިއަނަކަށްވުރެ ގިނަ މީހުންނަށް ކޮވިޑް-19 ޖެހިފައިވެއެވެ. އޭގެތެރެއިން މިހާތަނަށް ބައިލައްކައަށްވުރެ ގިނަ މީހުން މަރުވެފައި ވާއިރު، އަދި ބަލިން ރަނގަޅުވެފައި ވަނީ 210519 މީހެކެވެ.


1.4ކޮމްޕިއުޓަރ ސިސްޓަމް ސަޕްލައިކޮށްދޭނެ ފަރާތެއް ހޯދުމަށް ކުރެވުނު ނަންބަރު: A)DC-2019/188) (ޖުލައި 07, 2019) އިޢުލާނާއި ގުޅިގެން މައުލޫމާތު ކަރުދާހަށް ބަދަލު ގެންނަން ބޭނުންވާތީ އާއި އަންދާސީ ހިސާބު ހުށަހެޅުމަށް އެކަށީގެންވާ އަދަދަށް ވަޑައިގެންފައި ނުވާތީ އަދި އަންދާސީ ހިސާބަށް ކުރިމަތިލެވޭ ފަރާތްތަކަށް ބަދަލު އައިސްފައިވާތީ އެ އިޢުލާނު ބާޠިލްކޮށް،މި ކޮމިޝަނަށް4ކޮމްޕިއުޓަރ ސިސްޓަމް ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\n3. ބީލަން ހުޅުވުން އޮންނާނީ 2019 އޮގަސްޓް 22 ވާ ބުރާސްފަތި ދުވަހުގެ 11:00ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n- ބީލަމާ ގުޅޭ މައުލޫމާތު ކަރުދާސް


SunOnline: Zuvaabu hoonuve Nasheed aai MDP leadership Adhaalatha aa dhekolhah thedhuvehjje\nޒުވާބު ހޫނުވެ ނަޝީދާއި އެމްޑީޕީގެ ލީޑަޝިޕް އަދާލަތާ ދެކޮޅަށް ތެދުވެއްޖެ\nއަދާލަތު ޕާޓީގެ ރައީސް އަދި ހޯމް މިނިސްޓަރު އިމްރާން އަބްދުﷲ އާއިއެކު މަޖިލީހުގެ ރައީސް، ރައީސް މުހައްމަދު ނަޝީދު ---\nމަޖިލީހުގައި ހިނގާ ދިޔަ މާރާމާރީ ބައްލަވާނެ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވި ވިދާޅުވުން ކުރީގެ ޖެންޑާ މިނިސްޓަރު އަދި އަދާލަތު ޕާޓީގައި ހިމެނިވަޑައިގަންނަވާ ޝިދާތާ ޝަރީފު ދިފާއު ކުރެއްވުމާ ގުޅިގެން އެމްޑީޕީގެ ލީޑަޝިޕުން އަދާލަތު ޕާޓީއާ ދެކޮޅަށް ތެދުވެ، ހޫނު ބަހުގެ ހަމަލާތަކެއް ދީފި އެވެ.\nމަޖިލީހުގައި ހިނގި މާރާމާރީ ބަލާނެ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވީ އިއްޔެ އެވެ. އެކަމާ ގުޅިގެން އެމްޑީޕީގެ ޗެއާ ޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފު ވަނީ އަދާލަތު ޕާޓީ އާއި އެޕާޓިގެ ރައީސް އިމްރާން އަށް ފާޑު ވިދާޅުވެފަ އެވެ.\nއެކަމަށް ރައްދުދެއްވައި ޝިދާތާ އޭނާގެ ފޭސްބުކްގައި ކުރެއްވި ޕޯސްޓެއްގައި ވިދާޅުވީ އަދާލަތު ޕާޓީގެ ގޮނޑިއެއް މަޖިލީހުގައި ނެތަސް އަދި އަދާލަތު ޕާޓީއަކީ ކުޑަ ޕާޓީއަކަސް ކޮންމެ ފަހަރަކު ވެރިކަމަށް އަންނަން ބޭނުންވާ ވޯޓުކޮޅު ހަމަކޮށްދެނީ އަދާލަތު ޕާޓީއިން ކަމަށެވެ. އަދި އެކަން ބޮޑެތި ބިޔަ ޕާޓީތަކުން ހަނދާން ނެތިގެން އުޅުން އެއީ ހަގީގަތް ކަމަށް ޝިދާތާ ވިދާޅުވި އެވެ.\n"ޝެއިހް އިމްރާން މަޖިލީހުގައި ހިނގައި ދިޔަ ކަންކަމުގެ ތެރެއަށް ވަންނަނީ އަދާލަތު ޕާޓީގެ ރައީސްގެ ހައިސިއްޔަތަކުން ނޫން. ދާޙިލީ ވަޒީރުގެ ހައިސިއްޔަތުން. ހަވާލުކުރެވިފައިވާ ގާނޫނީ ޒިންމާ އަދާކުރަން. މަޖިލީހުގެ މެމްބަރުންކަން ކުރަން ވާނީ އަދި ބިޔަ ބޮޑު ޕާޓީގެ ޗެއާޕާސަންކަން ކުރަން ވާނީ މިވަރު ދަންނަ މީހުން." ޝިދާތާ ފޭސްބުކްގައި ލިޔުއްވާފައިވެ އެވެ.\nޝިދާތާ އެހެން ވިދާޅުވުމުން ރައީސް ނަޝީދު މިރޭ ވަނީ އެކަމާ ގުޅިގެން ޓްވީޓެއް ކުރައްވާފަ އެވެ. ވިދާޅުވީ އަދާލަތު ޕާޓީއަކީ އެމްޑީޕީގެ ކޯލިޝަން ޕާޓީއެއްގެ ގޮތުގައި ދެކޭނަމަ އެމްޑީޕީގެ ޗެއާޕާސާން ކަންކަމާ އެއްޗެއް ވިދާޅުވީމާ އެ ދެއްކެވި ވާހަކައެއް އަޑުއައްސަވާލެއްވުން ބުއްދިވެރި ކަމަށެވެ.\n"އަދާލަތު ޕާޓީއަށް އަޅުގަނޑު ފުރައިދިން ފޯމު މަދެއް ނުވާނެ. އަދި އަދާލަތު ޕާޓީގެ މުސްތަޝާރަށް މިކަން އެނގިވަޑައިގަންނަވާނެ." ޝިދާތާ ޓެގް ކުރައްވައި ރައީސް ނަޝީދު ކުރެއްވި ޓްވީޓުގައި ވިދާޅުވެފައިވެ އެވެ.\nއެމްޑީޕީގެ ނައިބު ރައީސް މުހައްމަދު ޝިފާޒް ކުރެއްވި ޓްވީޓެއްގައި ވިދާޅުވީ ކުރީގެ ރައީސް އަބްދުﷲ ޔާމީންގެ ވެރިކަން ނިމުމަކަށް ގެންނަން އެމްޑީޕީއިން ބުރަ މަސައްކަތެއް ކުރި ކަމަށެވެ. އެކަމުން އެނގެންވީ ހަގީގަތަކީ އެމްޑީޕީއަށް އަމާޒުކޮށް އެއްޗެއް ބުނާއިރު ހަ ފަހަރު ވިސްނަން ޖެހޭނެކަން ކަމަށް ޝިފާޒް ވިދާޅުވި އެވެ.\n"ގައުމަށްޓަކައި އެމްޑީޕީ ކުރަމުންދާ ބުރަ މަސައްކަތް އެއްވެސް ބޭފުކަށް އޮޅިގެން ނުވާނެ." އެމްޑީޕީގެ ނައިބު ރައީސް ޝިފާޒް ވިދާޅުވި އެވެ.\nމިވެރިކަން ގެނެސްފައި ވަނީ ހަތަރު ޕާޓީއަކުން ކޯލިޝަން ހަދައިގެންނެވެ. އެއީ އެމްޑީޕީ، ޖުމްހޫރީ ޕާޓީ އަދި އަދާލަތުގެ އިތުރުން އެމްއާރުއެމް އެވެ. ކެބިނެޓާއި ސިޔާސީ މަގާމުތައް އަދި ސަރުކާރު ކުންފުނިތަކުގެ މަގާމުތައް ބަހާފައި ވަނީ ކެމްޕޭން ތެރޭގައި ޕާޓީތަކުގެ މެދުގައި ވެފައިވާ އެއްބަސްވުމަކާ އެއްގޮތަށެވެ.\nނަމަވެސް މިފަހުން ޕާޓީތަކުގެ މެދުގައި ކޮންމެވެސް ވަރެއްގެ ނުތަނަވަސްކަމެއް އުފެދިފައިވެ އެވެ. އަދި އެމްޑީޕީގެ ބައެއް މަޖިލިސް މެންބަރުން ގެންދަވަނީ ކޯލިޝަން ނިމުމަކަށް ގެންނެސް، އެހެން ޕާޓީތަކުގެ މިނިސްޓަރުން ވަކި ކުރަން ވެސް ގޮވާލައްވަމުންނެވެ.\nއިންތިހާބަށް ކުރިމަތިލި ފަސް ކެންޑިޑޭޓެއްގެ ނަން އުނިކޮށްފި


Raajje tv program akah ulhandhu thah dhinumakee ijuthimaaee hidhumatheh: MNDF – adduLIVE\nLast Updated: March 1, 07:50\nJan 27, 2021, 18:10 އަބްދުﷲ ޖަޒްލާން\nމިއަހަރުގެ ރޯދަމަހު ރާއްޖެޓީވީ އިން ގެނެސްދިނުމަށް ހަމަޖެހިފައިވާ ރިއަލިޓީ ޝޯއެއްގައ އެމްއެންޑީއެފްގެ އުޅަނދުތަކާއި އެކު ސިފައިންގެ މީހުން ހަރަކާތްތެރިވެފައި ވަނީ އިޖުތިމާއި ޚިދުމަތްތަކެއް ފޯރުކޮށްދެއްވުމުގެ ގޮތުން ކަމަށް އެމްއެންޑީއެފުން ބުނެފިއެވެ.\nއެމްއެންޑީއެފުން ބުނީ އެކި އެކި ފަރާތްތަކުން ހިންގާ ހަރަކާތްތަކުގައި ދިވެހި ސިފައިންގެ އެހީތެރިކަމަށް އެދުމުން، ސިފައިންގެ އޮޕަރޭޝަންތަކަށް ދަތިނުވާނެ ގޮތެެއްގެ މަތިން ޒަމާނުއްސުރެ ދީލަތި އެހީތެރިކަން ދަނީ ފޯރުކޮށްދެމުން ކަމަށެވެ.\nމި ހިނގާ ޖެނުއަރީ މަހުގެ 09 ވަނަ ދުވަހުން ފެށިގެން 17 ވަނަ ދުވަހުގެ ނިޔަލަށް ޝޫޓްކުރި ރާއްޖެ ޓީވީގެ ޝޯ ގައި އެމް.އެން.ޑީ.އެފްގެ 06 އުޅަނދެއް ބޭނުންކުރިއިރު، އެ އުޅަނދުތަކުގެ ތެރޭގައި، ކޯސްޓްގާޑްގެ ލޭންޑިން ކްރާފްޓަކާއި، ރޭޑާ އުޅަނދަކާއި، އިންޑިއާއިން ހަދިޔާކުރި ދެ ހެލިކޮޕްޓަރުގެތެރެއިން ހެލިކޮޕްޓަރެއް ހިމެނެއެވެ.\nEkieki faraaiythakun hingaa harakaaiythakugai dhivehi sifainge eheetherikamah edhumun, sifainge operation thakah dhathi nuvaane gothehge mathin, zamaanunsure dhany eheetherikan foarukohdhemun. Miee Sifain foarukohdhemun anna ijuthimaaee khidhumatheh.\n— Maldives National Defence Force (@MNDF_Official) January 27, 2021\nރާއްޖެޓީވީގެ ޕްރޮގްރާމެއްގައި އެމްއެންޑީއެފްގެ އުޅަނދުތަކެއް ބޭނުންކުރުމުން ބައެއް ފަރާތްތަކުގެ ފާޑުކިޔުން ވަނީ އަމާޒުވެފައެވެ. ނަމަވެސް އެމް.އެން.ޑީ.އެފްއަކީ ހިލޭ ސާބަހަށް މިފަދަ އެތަކެއް ކަމެއްގައި ބައިވެރިވެ މީގެ ކުރިން ވެސް މިފަދަ ޕްރޮގްރާމްތަކަށް އެހީތެރިކަން ފޯރުކޮށްދެއްވާފައިވާ އިދާރާއެކެވެ. އަދި އެމް.އެން.ޑީ.އެފް ގެ އޮޕަރޭޝަންސް ތަކާއި އެނޫންވެސް ތަފާތު އެކި ކަންކަން ހިނގާގޮތް ރައްޔިތުންނަށް މި ފަދަ ޕްރޮގްރާމްތަކުގެ ޒަރިއްޔާއިން އެ އިދާރާއިން ވަނީ ގެނެސްދެއްވާފައެވެ.


Rakka Road Safety Run gai baiveri vumuge furusathu hulhuvaalaifi - AO News\nރައްކާ ރޯޑް ސޭފްޓީ ރަންގައި ބައިވެރިވުމުގެ ފުރުސަތު ހުޅުވާލައިފި\nމޯލްޑިވްސް ޕޮލިސް ސަރވިސްގެ ޓްރެފިކް މެނޭޖްމަންޓް ޑިޕާޓްމަންޓާއި އެލައިޑް އިންޝުއަރެންސް ކޮމްޕެނީ ގުޅިގެން ބާއްވާ ރައްކާ ރޯޑް ޝޯވ ގައި ހިމެނޭ ފުރަތަމަ ހަރަކާތްކަމަށްވާ ރައްކާ ރޯޑް ސޭފްޓީ ރަންގައި ބައިވެރިވުމުގެ ފުރުސަތު ހުޅުވާލައިފިއެވެ.\nރައްކާ ރޯޑް ޝޯވ 2020 އިފްތިތާހުކޮށްފައިވަނީ ފުލުހުންނާއި އެލައިޑް އިންޝުއަރެންސް ކޮމްޕެނީ ގުޅިގެން މިއަދު ހެނދުނު އިސްކަންދަރު ބިލްޑިންގގައި ބޭއްވި ނޫސްވެރިންގެ ބައްދަލުވުމެއްގައެވެ.\nރައްކާ ރޯޑް ޝޯވގެ ފުރަތަމަ ހަރަކާތްކަމަށްވާ ރައްކާ ރޯޑް ސޭފްޓީ ރަންގައި ބައިވެރިވުމުގެ ފުރުސަތު މިއަދުން ފެށިގެން ޑިސެމްބަރު 31 ގެ ނިޔަލަށް ހުޅުވާލާފައިވާއިރު މި ދުވުން ކުރިއަށް ގެންދަނީ ފުލުހުންނާއި އެލައިޑް އަދި ރަން ފޮރ މޯލްޑިވްސް ގުޅިގެންނެވެ. ހިލޭ ބައިވެރިވެވޭ މި ދުވުމުގައި ރަޖިސްޓްރީ ވުން ކުރިއަށްދަނީ ރަން ފޮރ މޯލްޑިވްސް ވެބްސައިޓް މެދުވެރިކޮށެވެ. މަގުމަތީގެ ސަލާމަތާއި ރައްކާތެރިކަމާ ގުޅޭ މެސެޖުތައް ގިނަބަޔަކަށް ފޯރުކޮށްދިނުމުގެ ގޮތުން ކުރިއަށް ގެންދާ ރަންގައި ބައިވެރިވާ ފަރާތްތަކަށް މަގުމަތީގެ ސަލާމަތާއި ރައްކާތެރިކަމަށް ހޭލުންތެރިކުރުމަށް ތަފާތު މެސެޖުތައް ހިމެނޭ ޓީޝާޓަކާއި މެޑަލްއެއް ދޭގޮތަށްވަނީ ހަމަޖެހިފައެވެ.\n08 ޖެނުއަރީ 2021 ވަނަ ދުވަހުގެ 16:00 ގައި ހުޅުމާލޭގައި ފަށާ މިދުވުން ޖެނުއަރީ 16 ވަނަ ދުވަހުގެ 18:00 އާ ހަމައަށް ކުރިއަށްދާއިރު މި ދުވުން ކުރިއަށްދާނީ 2018 ން 2020 އަށް ހިނގާފައިވާ މަގުމަތީގެ އެކްސިޑެންޓްތަކުގެ އަދަދުކަމަށްވާ 5665 ހިމެނޭގޮތަށް ދުވުމުގައި ބައިވެރިވާ ދުވުންތެރިން ދުވާ ކިލޯ މީޓަރުން އެއަދަދު އުނިކުރެވޭ ގޮތަށެވެ.\nރައްކާ ރޯޑް ޝޯވގެ ހަރަކާތްތައް ރޭވިފައިވާ ގޮތާ ގުޅޭގޮތުން މައުލޫމާތު ދެއްވަމުން ޓްރެފިކް މެނޭޖްމަންޓް ޑިޕާޓްމަންޓްގެ ރޯޑް ސޭފްޓީ ޔުނިޓްގެ ހެޑް ސަބް އިންސްޕެކްޓަރ އޮފް ޕޮލިސް މުޙައްމަދު ނައީމް ވިދާޅުވީ ރައްކާ ރޯޑް ސޭފްޓީ ރަންގެ އިތުރުން މަގުމަތީގައި ހިނގާ ނުރައްކާތެރި ހާދިސާތަކާ ގުޅޭގޮތުން ރައްޔިތުން ހޭލުންތެރިކުރުމުގެ ގޮތުން ހޭލުންތެރިކުރުމުގެ ވީޑިއޯ ކުލިޕްތަކާއި އެކްސިޑެންޓް ރޯލް ޕްލޭ އާއި ޓީވީ ޕްރޮގްރާމާއި އާންމު ހިދުމަތްދޭ ތަންތަނުގައި ވީޑިއޯ ޑިސްޕްލޭ ކުރުމަށް ހަމަޖެހިފައިވާކަމަށެވެ.\nމި ބައްދަލުވުމުގައި ޓްރެފިކް މެނޭޖްމަންޓް ޑިޕާޓްމަންޓުގެ ހެޑް ސްޕްރިންޓެންޑެންޓް އޮފް ޕޮލިސް ޙުސައިން ސަމީރު ވިދާޅުވީ މަގުމަތީގެ ސަލާމަތާއި ރައްކާތެރިކަމާ ގުޅޭގޮތުން ރައްޔިތުން ހޭލުންތެރިކުރުމަށް ފުލުހުންނާއި އެލައިޑް ގުޅިގެން ބާއްވަމުން އަންނަ ރައްކާ ރޯޑް ޝޯވއަކީ 2014 ވަނަ އަހަރުން ފެށިގެން ކޮންމެ އަހަރަކުވެސް ބާއްވަމުން އަންނަ ހަރަކާތެއްކަމަށެވެ. ނަމަވެސް ފާއިތުވިދިޔަ ދެ އަހަރު ދިމާވި އެކިސަބަބުތަކާހެދި ރައްކާ ރޯޑް ޝޯވ ބޭއްވިފައިނުވާކަމަށާއި މިއަހަރުގެ ރައްކާ ރޯޑް ޝޯވ ގެ ތެރެއިން މާލެއާއި އަތޮޅުތަކުގައި މަގުމަތީގެ ސަލާމަތާއި ރައްކާތެރިކަމަށް ރައްޔިތުން ހޭލުންތެރިކުރުމުގެ ގޮތުން ހަރަކާތްތަކެއް ކުރިއަށް ގެންދިއުމަށް ހަމަޖެހިފައިވާކަމަށެވެ.\nމި ހަފްލާފައި އެލައިޑް އިންޝުއަރެންސްގެ ޖެނެރަލް މެނޭޖަރު އަޙްމަދު ސާޤިބް ވިދާޅުވީ މަގުމަތީގައި ހިނގާ ނުރައްކާތެރި ހާދިސާތަކަށް އާންމު ރައްޔިތުން ހޭލުންތެރިކުރުމުގެ ގޮތުން ފުލުހުންނާއި އެކުންފުނި ގުޅިގެން ކުރިއަށް ގެންދާ މި ކެމްޕޭނަކީ މުހިންމު ކެމްޕެއިނެއްކަން ފާހަގަކުރައްވާފައެވެ. އަދި އެކުންފުނިން އަބަދުވެސް އިޖުތިމާއީ ގޮތުން ކުރެވޭނެ ކަންކަން ބަލަމުންދާކަމަށާއި އެގޮތުން މި ކެމްޕެއިންއަކީ މުހިންމު މަސައްކަތެއްކަމަށާއި ކުރިއަށް އޮތްތަނުގައިވެސް މި ކެމްޕެއިން ފުލުހުންނާ ގުޅިގެން ކުރިއަށް ގެންދިއުމަށް ހަމަޖެހިފައިވާކަމަށް އޭނާ ވިދާޅުވިއެވެ.\nރައްކާ ރޯޑް ސޭފްޓީ ރަންފުލުހުން


Kuri Tweet Akaai Gulhuvaigen Teacher Eh Suspend Kohfi ކުރި ޓްވީޓަކާއި ގުޅުވައިގެން ޓީޗަރަކު ސަސްޕެންޑްކޮށްފި – Huvadhoo News Kuri Tweet Akaai Gulhuvaigen Teacher Eh Suspend Kohfi Huvadhoo News\nކުރި ޓްވީޓަކާއި ގުޅުވައިގެން ޓީޗަރަކު ސަސްޕެންޑްކޮށްފި\nސަސްޕެންޑް ކުރެވުނު ޒަމްޒަމް ފާރިޝްގެ ފޮޓޯއެއް\nއިދިކޮޅު ކޯލިޝަނުން ކުރިއަށް ގެންދާ “އިންޑިއާ އައުޓް” ކެމްޕޭނާ ގުޅުވައިގެން އަރަބިއްޔާ ސްކޫލްގެ ހަދީސް ޓީޗަރު ޝެއިހް ޒަމްޒަމް ފާރިޝް ކުރެއްވި ޓްވީޓްތަކަކާ ހެދި އޭނާ ވަޒީފާ އިން ސަސްޕެންޑްކޮށްފި އެވެ.\nއެޑިއުކޭޝަން މިޓީޗަރު އިއްޔެގެ ވަގުތެއްގައި ސަސްބެންޑް ކޮށްފައިވާއިރު، ސަސްޕެންޑްކުރެވުނީ މުސާރަ ނުލިބޭ ގޮތަށް މަސް ދުވަހުގެ މުއްދަތަށްކަމުގައި އެމިނިސްޓްރީއިން ބުނެފައިވެއެވެ.\nޒަމްޒަމް ސަސްޕެންޑްކޮށް މިނިސްޓްރީން ފޮނުވި ލިޔުމުގައި ބުނެފައި އޮތީ “އިންޑިއާ އައުޓް” ކެމްޕޭނާ ގުޅޭ ގޮތުން ރައީސް އިބްރާހީމް މުހައްމަދު ސޯލިހު ނެރުއްވި ގަރާރަށް ގޮންޖަހައި އިދިކޮޅުން ކުރިއަށް ގެންދާ ކެމްޕެއިނަށް ހިތްވަރު ލިބޭ ގޮތަށް ޒަމްޒަމްގެ އަމިއްލަ އެކައުންޓުން އިއްޔެ ޓުވީޓްތަކެއް ކޮށްފައިވާ ކަމަށެވެ.\n“މި ކަމަކީ ދިވެހި ސިވިލް ސާވިސްގެ ގަވައިދުގައި ބަޔާންކުރާ ސިވިލް ސާވިސް މުވައްޒަފުންގެ ދައުރާއި، ޒިންމާތަކާއި އަދި އުޅުމާއި ސުލޫކް ބަހައްޓަން ޖެހޭ ގޮތާއި ކޯޑް އޮފް ކޮންޑަކްޓް ތައާރުޒުވާ ކަމަކަށް ވީ ހިނދު، އަދި މީގެ ކުރިން ވެސް މި ބާވަތުގެ ކަންކަމުގައި ޒަމްޒަމް ފާރިޝް ހާޒިރުކޮށް އިރުޝާދުދީ ނަސޭހަތްތެރިވެފައި ވެ އެވެ.” ޕާމަނަންޓް ސެކްރެޓަރީ އަހުމަދު އަލީ ސޮއިކުރައްވައި ފޮނުއްވި ލިޔުމުގައިވެ އެވެ.\nRaees ge qaraarah gonjehi kamah bune alhugandu vazeefaain 30 dhuvahah suspend koffaivaa kamah bunefaivaa tweet akee miee. Meega ebaoi thoa gonjahaafa?\nMeegai alhugadu bunefaivanee qaanoon aa qavaaidhaa khilaafah raajje arai thibi india sifain mi qaumun baalan dhamaafaivaa 👇 pic.twitter.com/ZIjQHkctfr\n— ZamzamFarish – ޒަމްޒަމް ފާރިޝް (@ZamzamFarish) April 21, 2022\n“އިންޑިއާ އައުޓް” ޖެހި ބެނާތައް ފުލުހުން ނުކުމެ މިހާރު ނަގަމުންދާތީ އެކަމާ ގުޅުވައިގެން ޒަމްޒަމް ކުރެއްވި ޓްވީޓަތެއްގައި ވިދާޅުވީ ހިޔާލު ފާޅުކުރުމުގެ މިނިވަންކަމުގެ ދަށުން ތިމާގެ އަމިއްލަ ގެދޮރުގައި ދަމާ ބެނާއެއްގައި، ބޭރުގެ ގައުމެއްގެ ނުފޫޒާއި އަޅުވެތިކަން ރާއްޖޭގައި އޮތަތީ ކަންބޮޑުވުން ފާޅުކުރުމަކީ ޤާނޫނީ ކުށަކަށް ނުވާ ހިނދު، އެކަމަށް ހުރަސްއެޅުމީ ޣައިރު ޤާނޫނީ އަމަލެއް ކަމުގައި ނޫނީ ނުވާނެ ކަމަށެވެ.\nqavaaidhaa khilaafah alhaafaivaa fiyavalheh kamugai. Adhi mi massala husha alhan jehey faraaitthakah husha alhan.\nMaai Allaah heyo thaufeeq dhevvaashi.\n“ދިވެހިރާއްޖޭގެ އަސާސް ކަމުގައިވާ އިސްލާމް ދީނާ ދެކޮޅަށް ރިޕޯޓު ނެރެ، މުޅި ދުނިޔޭގައި އެ ދަމަމުން ދުވުމުން ވެސް ރާއްޖޭގެ ޤައުމީ ސަލާމަތަށް ކުރިމަތި ނުވި ނުރައްކަލެއް، ޤާނޫނާ ޚިލާފަށް މި ޤައުމަށް އަރައިތިބި އިންޑިއާ ސިފައިން މިޤައުމުން ބާލަން ދަމާލި ފޮތިކޮޅަކާ ހެދި ރާއްޖޭގެ ޤައުމީ ސަލާމަތަށް ނުރައްކާވާނެ އެއްވެސް ގޮތެއް ނުވިސްނިގެން މިއުޅެނީ.” އޭނާ ބުނެފައި ވެއެވެ.\nޓްވީޓްތަކާ ގުޅިގެން މިނިސްޓްރީން އެޅި ފިޔަވަޅާ ގުޅިގެން ޒަމްޒަމް ބުނެފައިވަނީ އެއީ ގަވައިދާ ހިލާފަށް އެޅި ފިޔަވަޅެއް ކަމަށާއި އެކަން ކަމާ ބެހޭ ފަރާތްތަކަށް ވެސް ހުށަހަޅުއްވާނެ ކަމަށެވެ.\nރައީސްގެ ގަރާރަށް ގޮން ޖެހި ކަމަށް ބުނެ ޒަަމްޒަމް ސަސްޕެންޑް ކޮށްފައި ވާއިރު އޭނާގެ އަމަލަކީ ސިވިލް ސާވިސް މުވައްޒަފުންގެ ސުލޫކީ މިންގަނޑާއި، ދައުރާއި، ޒިންމާތަކާ ހިލާފު އަމަލެއް ކަމަށް ސަސްޕެންޝަން ލިޔުމުގައި ބަޔާންކޮށްފައި ވެއެވެ.\nއަދި މީގެ ކުރިން ވެސް އެފަދަ މައްސަލަތަކުގައި އޭނާއަށް ނަސޭހަތްތެރިވެފައިވާ ކަމަށް ވެސް ސަސްޕެންޝަން ލިޔުމުގައި ފާހަގަކޮށްފައި ވެއެވެ. އެ މައްސަލައިގައި އޭނާ ސަސްޕެންޑް ކުރީ 30 ދުވަހުގެ މުއްދަތަކަށެވެ.